Thi Soora Noon - 15 | Vaahaka ތި ސޫރަ ނޫން – 15 – Vaahaka\n2k20\tJanuary 13, 2022\n* ހިނދަކަށްފަހު ހިނދަކުން އުދާސްވެ ހޫނުވަމުން ގެންދިޔަ އެތަން ހީވަނީ އަވަނެއް ހެންނެވެ. ދާހިއްލަމުންދިޔަ ނަމަވެސް ޔައުލާންއަށް އުނދަގުލެއް ނުވެއެވެ. ކިރެމުން ކަހަލަ ގޮތަކަށް ޔައުލާން ކުރިއަށް ދިޔައީ ބަނޑުގައި އަތް އަޅާ ކެއްސަމުންނެވެ. ދުންތައް އެތެރެހަށްޓަށް ވާސިލުވެ ނޭވާލުމަށް ދަތިވެއްޖެއެވެ. ފެނުން ފުސްވާން ފެށުމާއި އެކީގައި ޔައުލާންއަށް މަންޒަރު ދެނެގަންނަން އުނދަގޫވިއެވެ. ކިރެމުން ކިރެމުން ކަހަލަގޮތަކަށް ޔައުލާން އަދިވެސް ހިނގީ ކުރިއަށެވެ. އަލިފާނުގެ އަސަރު އޭނައާއި ހަމައަށް ފޯރާ ނުފޯރާ ހުއްޓާ މީހަކު އޭނަގެ މެދުހަށީގައި ބެއްދިގޮތަށް ފަހަތަށް ދަމައިގަތެވެ. "ނޫން..! މިލީން..! ލީން..! ލީން ވީ އެތަނުގެ ތެރޭ.." ޔައުލާން ގަދަހެއްޖެވެ. ގައިގެ ވަރުވެސް މިނެޓަކަށްފަހު މިނެޓަކުން ދަށްވަމުން ދިޔަސް ޔައުލާން ހަޅޭއްލެވިއެވެ. މޮޔައެއް ފަދައިން މިލީންގެ ނަމުން ގޮވިއެވެ. ވޮޝްރޫމަށް ދާން މަސައްކަތްކުރިއެވެ. އޭނަގެ ގައިގައި ހިފާއްޓާފައިވާ އަތް ފޮޅުވާލަން މަސައްކަތްކުރިއެވެ. ގައިން ވަރުދޫވަމުން ދޫވަމުން ގޮސް ޔައުލާންގެ ލޯމެރުނުއިރު ފެނުނީ ހުޅުގަނޑު ބޮޑުވެ އިތުރަށް ފެތުރިގަތް މަންޒަރާއި ސީލިންގ އިން ބޮޑުބައެއް ހަލާކުވެ ވޮޝްރޫމްގެ ދޮރުމައްޗަށް އޮހިގަތް މަންޒަރެވެ. ޔައުލާން ހަޅޭއްލަވައިގަތްތަނާހެން މުޅިތަން އަނދިރިވިއެވެ. "ލީން..!!!" *\nރީއަލް ލަގޭޖްތައް ބޭރަށް ނެރުނެވެ. އޭރު ކޮޓަރި ތެރޭގައި މިއަލް އިނީ ނުތަނަވަސްވެފައެވެ. މިއަދަކީ މެއި މަހުގެ ނަވާރަވަނަ ދުވަހެވެ. ނަވާޒް ކައިރިއަށް އޭނަ ފުރަން އޮތް ދުވަހެވެ. ހެނދުނު ހޭލީއްސުރެ ފަށައިގެން މިއަލްގެ ތެޅެމުން ދިޔަ ހިތަށް ހަމަޖެހުމެއް ނުލިބެއެވެ. ޔައުލާން އަނބުރާ ރަށަށް ދިޔަތާ މަހެއް ވީއެވެ. ފާއިތުވީ ތިރީހަކަށް ދުވަސްތެރޭ ޔައުލާން މެސެޖް ކޮށްނުލިތާ ގުޅާފައެއްވެސް ނުވެއެވެ. މިއަލް ދެތިން ފަހަރަކު މެސެޖް ކުރި ނަމަވެސް ޖަވާބެއް ނާދެއެވެ.\nޔައުލާން ފުރި ދުވަހު އޭނައަށް ދިން ކަކުލާއި ހަމައަށް އަންނަ ކަޅުކުލައިގެ އަތްދިގު ހެދުން ލައިގެން މިއަލް އިނީ ތައްޔާރުވެގެންނެވެ. ހުދާއި ކަޅުކުލައިގެ ލޭސްފޮއްޗާއި ޝިފޯން މާތަކުނން އަތް ހަދާލާފައި ވާއިރު ހެދުމުގެ މެދަށް ވާގޮތަށް ރީތިގޮތަކަށް 'އެލް' އޭ ޖަހާލާފައިވެއެވެ. އަރިމައްޗަކަށް ސްޓްރެއިޓް ބޯ ޓައީއެއް ހަރުކޮށްލާފައިވީއިރު ހެދުމުގެ ފަސްބައި ހަދާފައިވަނީ ކަރވް ވޭވީފްލޯކޮށެވެ. ރީތިގޮތަކަށް ހުޅިއެއް ޖަހާލާފައި ބައެއް އިސްތަށިތައް ހައްޔަރުކޮށްލީ ޔައުލާންގެ ފަރާތުން ލިބުނު ކަޅު ޑަސްޓްތަކެއް ބުރުވާލާފައިވާ ހުދު ދަތިންނެވެ. ޕޭސްޓެލް ލައިޓްގްރޭ ސްކްރަންޗީ އަތަށް ލައްވާލާފައި ވާއިރު ޔައުލާން ދިން އަޅިކުލައިގެ އެކްސް ވަދެއްލާފައިވާ ސްޓްރެޕް ވެޖަކަށް އަރައއިގެން މިއަލް އެނދުގައި އިނީ ދެއަތް މޮޑެމޮޑެއެވެ.\n"އެލް.." ކިއަނާ އެތެރެއަށްވަނެވެ. އެމޫނުމަތީގައި ހިތާމަވެރިކަމުގެ ސާލެއް އޮޅާލެވިފައިވާ ފަދައެވެ. ހިނިތުންވުން ގެއްލިފައި ވީއިރު މޫނުމަތިންވެސް ފެންނަނީ މަޑުމޮޅިކަމެވެ. "އާނާ..'' އެނދުގައި އިށީން ކިއަނާގެ އަތުގައި މިއަލް ހިފިއެވެ. "އެލް ހަމަ ދަނީތަ..؟" ކިއަނާ ދެރަވެފައިވާ ރާގަކަށް އެއްސެވެ. "އާނ އަހަރެން ދަނީ.. ވަރަށް މިސްވާނެ.." ހިތް ރޮއިލަރޮއިލަ އޮތަސް މިއަލް އިނީ ހީނލައިގެންނެވެ. އޭނަ ދެރަވެފައި އިނދެއްޖެނަމަ ކިއަނާ އިތުރަށް ދެރަވާނެކަން އިނގޭތީއެވެ. އޭނަގެ އެއްފަޅި އާއި ވަކިވާން ޖެހުމުން މިއަލްގެ ހިތަށް ކުރާ އަސަރުވެސް ވަކި ކުޑައެއް ނޫނެވެ. ކިއަނާ އަދި ރީއަލް ނުލާ އޭނަ އުޅޭނީ ކިހިނެތްކަންކަން ބަޔާންކޮށްދޭން ދައްޗެވެ. އެއީ އުމުރުދުވަހުވެސް އެކުގައިވީ ދެ މީހުންނެވެ. ލޯތްބާއި އަޅާލުމާއި އެކީ ހިތާމަވެރިކަމާއި މިއަލް އިންޗިއެއްހާވެސް ދުރުކޮށްދޭން އެހީތެރިވި ދެ ފަރާތެވެ. "އާނާ ދެން ހީނލަބަލަ.. އިޓްސް އޯކޭއޭ.. ޖަސްޓް އަ ފިއު ޑޭސް.." މިއަލް ބުނެލިއެވެ. "ޔޫ މީން އަ ފިއު އިޔަރސް..؟" ކިއަނާ ހިތްދަތި ރާގަކަށް ބުނެލިއެވެ.\n"އަހަރެމެން ދެމީހުން ވަރަށް އަވަހަށް ބައްދަލުވާނެ އިންޝާﷲﷲ.. އާނާ ދެރަނުވޭ.. އަހަރެން އުޅޭނީ ރަނގަޅަށް.." މިއަލް ކަރުނަތައް ހިންދާލައިގެން ހުރެ ބުނެލިއެވެ. "މީ ހުސް އަހަންނާއި ހެދި ވީކަންތައް.. އެދުވަހު ކައިވެނި ހުއްޓުވަން ރަށުގައި ހުރެގެން އެލްއަށް ކުރެވޭނެކަމެއް އަހަންނަށް ބުނެވުނުނަމަ..." ކިއަނާ ކުށްވެރިކުރީ އަމިއްލަ ނަފްސެވެ. "އެއީ މައްސަލައެއް ނޫނޭ.. އެކަމަކު އާނާއަށް އިނގޭތަ..؟ މަށާއި މަންމަ އާއި ބައްދަލުވާން ދެން އޮތީ މަދު ދުވަސްކޮޅެއް.. ދޮންބެ ވަރަކަށް އުޅެގެން މަންމަވެސް އުޅެނީ ނަވާޒްބޭބެވެސް އުޅޭ ރަށުގައިކަން ހޯދައިފި.." އެހެން ދުވަސްތަކެކޭ ޚިލާފަށް މިއަދު މިއަލްގެ ވާހަކަ ގިނައެވެ. ވެފައިވާ ދެރަ އާއި އެކީހުރެވެސް މިއަލްގެ ހިތުގެ ކަނެއްގައި އުފާވެރިކަމުގެ މާތައް ފޮޅިފައިވެއެވެ. ވަކިވީފަހުން އެންމެ ފުރަތަމަ ފަހަރަށް މިޝްލާއާއި ބައްދަލުވެވެން އުޅޭކަމުގެ އޮރެންޖް ސިގްނަލް ލިބޭތީ އެހިތަށް ވަނީ ހަމަޖެހުމެއް ލިބިފައެވެ.\n"އެހެންތަ..؟ އެލްއަށް ކިހާ އުފާވެރި ޚަބަރެއް.." ކިއަނާ މިއަލްގެ އުފާވެރިކަމުގައި ބައިވެރިވިއެވެ. "އެކޮޅަށް ގޮސްފައި އަހަރެން މަތިން ހަނދާން ނައްތާ ނުލައްޗޭ.. އާ އެކުވެރިން ލިބުނަސް އަހަންނަށް ގަވައިދުން ގުޅާތި.. ފްރީ ކޮންމެއިރެއްގައި އަހަރެން ފޯނު ނަގާނަން.." ކިއަނާ މިއަލް ލައްވާ ވައުދު ކުރުވިއެވެ. އެ މަންޒަރު ބަލަން ދޮރުކަނީގައި އަތް ވިއްދާލައިގެން ރީއަލް ހުއްޓެވެ. ފެންކަޅިވެފައިވީ ނަމަވެސް ތުންފަތްމަތީގައި ވަނީ ފުން ހިނިތުންވުމެކެވެ. ވޭތުވެދިޔަ މަހުގެ ތެރޭ މިއަލް ދިޔަނުދީ ހިފޭއްޓޭތޯ ރީއަލް ބެއްޔެވެ. ނަމަވެސް މިޝްލާ އުޅެނީ އެރަށުގައިކަން އިނގޭތީ މިއަލްގެ އެދުމަށް ރީއަލް އެ މަސައްކަތް ހުއްޓާލީއެވެ. މަންމަ ދެކޭހިތް ރީއަލްވެސް ވެއެވެ. ނަމަވެސް އަދި އޭނައަށް ދެވޭކަށް ނެތެވެ. ނަވާލްގެ ނުރުހުމުގައި އެކޮޅަށް ދާކަށް ރީއަލްއަށް ލާހިކެއް ނޫނެވެ. އިރާދަކުރެއްވިއްޔާ މިއަލް އާއި މިޝްލާ ބައްދަލުވެއްޖެނަމަ އޭނަ އާއިވެސް ވަރަށް އަވަހަށް ދިމާވާނެކަމަށް ހިތް ބުނަމުން ގެންދެއެވެ.\n"އެލް ފުރާގަޑި ޖެހެނީ.." ވިލުނޫކުލައިގެ ގަމީސް ރަނގަޅުކުރަމުން އައިސް ނަވާލް އެތެރެއަށް ބޯ ދިއްކޮށްލިއެވެ. "އަނހަ އާނާވެސް އެބައުޅެންތަ..؟" ނަވާލް ހީނލިއެވެ. "އަހަރެން ހުންނާނެތާ ދޯ އެލް.." ކިއަނާވެސް ފާޑަކަށް ހިނިތުންވިއެވެ. އެކަން ފަޅާއެރިފަހުންވެސް ނަވާލް ވާހަކަ ދައްކަމުން ދިޔައީ ކަމެއް ނުވާ ފަދައިންނެވެ. އެކަމުގެ ފަހަތުގައި ފޮރުވިފައިވާ ސިއްރުތައް ކިޔައިދޭކަށްވެސް ނޫޅެއެވެ. ފޮރުވުނު ސަބަބާއި މިޝްލާ އާއި ދުރުވާން ޖެހުނު ސަބަބުވެސް ނުބުނެދެއެވެ. މިއަލްވެސް އިސްވެ އަހާކަށް މަސައްކަތެއް ނުކުރެއެވެ. އެކޮޅަށް ގޮސް މިޝްލާ އާއި ބައްދަލުވިނަމަ އެވާހަކަތައް ސީދާ މިޝްލާގެ ދުލުން އަޑުއަހަން ބޭނުންވާތީއެވެ. މިހާރު ނަވާލް ދޮގެއް ހެދިޔަސް ފާހަގަކުރަން ނޭނގޭނެތީއެވެ.\nޖެޓީދޮށަށް ދިޔައިރު ފުރާމީހުން ގިނައެވެ. ވަދާއީ ސަލާމް ކުރަން ޖެހޭ ވަގުތު އައިސް ޖެހުމާއި އެކީ ކިއަނާގެ ކަރުނަތައް ހިފޭއްޓުމެއް ނެތި އޮހިގަތެވެ. "ވަރަށް ހަނދާންވާނެ.. ބީ ސޭފް އޯލްވޭސް.." މިއަލްގެ ގައިގައި ނިކަން ބާރަށް ބައްދާލަމުން ކިއަނާއަށް އެހެން ބުނެވުނީވެސް ގިސސްލަމުންނެވެ. މިއަލްގެ ލޮލުންވެސް ކަރުނައައެވެ. ހިތުގައި މީހަކު ކުދިވިކުންތަކަކުން ވިކަމުން ދިޔަފަދަ އިހުސާސެއް މިއަލްއަށް ކުރެވެމުން ދިޔައެވެ. ރީއަލް ފެންކަޅިވެފައިހުރެ މިއަލްގެ މޫނަށް ބަލާލިއެވެ. "ދޮންބެ ވެސް ވަރަށް މިސްވާނެ.. ކުރިން ހީކުރީ އެލް ދޮންބެ އާއި ދުރަށް ކިޔަވަން ނޫނީ އެހެންކަމަކަށްވެސް ދިޔަސް އޯކޭވާނެ ކަމަށް.. އެކަމް މިއަދު އެބަ އިހުސާސްވޭ އެލް ދާން އުޅޭތީ ދޮންބެ ދެރަވާވަރު.. ރިއަލީ އައިމް ސޯ ހަރޓް.. މައި ހާރޓް އޭކްސް.. އެކަމް އެލްގެ ފައިދާއަށް ވިއްޔާ ދޮންބެގެ އެއްވެސް މައްސަލައެއް ނެތް.. ވިލް މިސް ޔޫ މައި ލިޓްލް ގާރލް.. ކިޔަވައިގެން މޮޅު މީހަކަށް ވާތި.. ދޮންބެ ފަޚުރުވެރިވާކަހަލަ ނަތީޖާއެއް ހޯދާތި.." އެހިސާބަށް ބުނެފައި ރީއަލް މިއަލްގެ ކޮނޑުގައި ދެއަތުން ހިފޭއްޓިގޮތަށް ގެނެސް ގާތްކޮށްލިއެވެ.\n"ގޯސްގޮތަކަށް ނޫޅޭތި.. ދޮންބެ ވަރަށް އިތުބާރުކުރަން އެލްއަށް.. ހިތާމަވެރިކަންވެސް އަންނާނެ.. އުފާވެރިކަން އައިސް އެ ހިތާމަތައް ވިއްސިވިހާލިކޮށްލާއިރަށް އަނެއްކާ ވެސް ހިތާމަވެރިކަން އައިސް އުފާވެރިކަމުގެ މައްޗަށް ގަދަވެގަންނާނެ.. އެފަދަ ދަނޑިވަޅުތަކުގައި އެލް ހިތްވަރުކުރާތި.. އުންމީދު ގެއްލުވާ ނުލާތި.." ރީއަލް މިއަލްއަށްދިނީ މުހިންމު މެސެޖްކޮޅެކެވެ. އޭނަގެ ބާރުގަދަ ދެއަތުގެ ހިމާޔާތް މިއަލްއަށް ދެމުން ރީއަލް ލޯމަރާލިއިރު ލޮލުން ކަރުނަތިއްކެއް ނީރާލިއެވެ. "އާދޭ އަރަން.." ނަވާލް މިއަލްގެ މުލައްދަނޑީގައި ހިފިއިރު އެމޫނުމަތިން ވަކި އަސަރެއް ދައްކުވައެއް ނުދެއެވެ. "އާނާ.. ޓޭކް ކެއަރ އޮފް ހިމް.. ދޮންބެވެސް އާނާއަށް އަޅާލާތި.." ދެމީހުންގެ އަތުގައި ހިފާ މިއަލް ކަރުނަވީ ހިނިތުންވުމަކުން ބުނެލިއެވެ. އަދި ފަސްއެނބުރިފައި ގޮސް ލޯންޗަށް އެރިއެވެ.\nއޭރުވެސް އަތްފައި ތުރުތުރުއަޅާވަރުން މިއަލްއަށް ކޮޅަށް ހުރެވެނީ ކިރިޔާއެވެ. ކަނޑުދެކެ ގަންނަބިރާއި ހުރެއެވެ. އަތްފައިފިނިވެފައިރު އަތުގައި ފިނި ދަލެއް ހިއްލާފައިވެއެވެ. ނިތްކުރިމަތިންވެސް ދާތިކިތައް ފާޅުވަމުން ދިޔައެވެ. ކުޑަދޮރާއި ކައިރިއަށް ހުރި ސީޓްގައި މިއަލް އިށީނެވެ. އިށީނީކީއެއް ނޫނެވެ. ފައިން ވާގިދޫވެގެން ސީޓްގައި އިށީނދެވުނީއެވެ. އެތަނުގައި ހުރި ދަގަނޑުކޮޅެއްގައި އަތް ކަނޑައިގެން ދާހާ ބާރަށް ހިފާއްޓާލެވުނުއިރު މިއަލްގެ ދެލޮލަށް ކަރުނަ ގިނަވިއެވެ. ނޭވާތައް ފުންވަމުން ދިޔައިރު މިއަލް ލޯމަރާލާ ހަމަޖެހެން މަސައްކަތް ކުރިއެވެ. އޭރުވެސް ނޭވާހާސްވާފަދަ އިހުސާސެއް ކުރރެވެމުން ދިޔައެވެ. ކަރުގައި މީހަކު ހިފައިގެން ހުރިނަމަ އެކުރެވޭ ނޭވާއުފުރޭކަމުގެ އިހުސާސް ކުރެވޭތީ މިއަލްގެ މޫނުގެ ކުލަ ދިޔައީ އޮއްސެމުންނެވެ. މިއަލް އާއި ޖެހިގެން އިން ސީޓްގައި އިށީން ނަވާލަށް އެކަން ފާހަގަވެގެން މިއަލްގެ އަތުގައި ބާރަށް ހިފާއްޓާލިއެވެ. ހިތްހަމަނުޖެހިފައި އިނަސް މިއަލް ނަވާލްގެ އަތުގައި ހިފާ ބާރުކޮށްލީ އެހެން މީހެއްގެ އެހީއަށް ބޭނުންވެފައި ވާތީއެވެ.\nލޯންޗް ދުއްވާލުމުގެ ކުރިން މިއަލް ޖެޓީދޮށުގައި އަތުގުޅުވާލައިގެން ހުރި ކިއއަނާ އާއި ރީއަލްގެ މޫނަށް އެންމެ ފަހުފަހަރަށް ބަލާލިއެވެ.\nއެއް މަސް ކުރި\nހުއްޓުމެއް ނެތި އިވެމުން ދިޔައީ ހޯލްޓަރ މޮނީޓަރގެ އަޑެވެ. ހިތުގެ ކޮންމެ ވިންދެއްގެ އަޑު އިވެމުން ގެންދިޔައިރު މަޑު ގިސްލުމެއްގެ އަޑު ވެސް އިވެމުން ގެންދިޔަހެން ހީވިއެވެ. ނުސާފުކޮށް އެއަޑުތައް މަސްހުނިވެގެން އިވެމުން ދިޔައިރު ހުވަފެނެއްގެތެރޭގައި އުޅެވޭ ފަދަ އިހުސާސެއް ކުރެވެމުން ދިޔައެވެ. އުނދަގޫ ގޮތަކަށް ޔައުލާން ލޯ ހުޅުވާލިއެވެ. "ޔުއެލް.." މިޝްލާގެ ކުރަކިވެފައިވާ އަޑު އިވުނުހެން ޔައުލާނަށް ހީވިއެވެ. ދެތިންފަހަރަށް ޔައުލާންއަށް އެސްފިޔަ ތަޅުވާލެވުނީ މަންޒަރު ފެންނަލެއް ފުސް ކަމުންނެވެ. ހީވަނީ ފަރުވާލެއް ނެތްގޮތަކަށް ކުލަތަކެއް ބުރުވާލާފައިވާ ކުރެހުމަކަށް ބަލަން ހުރެވުނު ހެންނެވެ. އިތުރުން އަތެއް ފަޔެއް ހަރަކާތް ނުކުރެވޭކަން ޔައުލާނަށް އިހުސާސްވިއެވެ. "ޔުއެލް ހިތް ގަދަކުރޭ... މިކަން ނިމޭކަށް މާ ދުވަހެއް ނެތް.." މިޝްލާގެ އަޑާއި އެކީގައި އެ ސޫރަވެސް ނުލާހިކު ފަނޑުކޮށް ފެނުނުހެން ޔައުލާންއަށށް ހީވިއެވެ. އަދި ކިރިޔަކިރިޔާ މީހަކު އޭނަގެ އަތުގައި އަތް ޖައްސާލި ކަމުގެ އިހުސާސްވިއެވެ. އަނެއްކާވެސް ޔައުލާންގެ ލޯ މެރުނެވެ. މުޅި މަންޒަރު އަނދިރިވެގެން ދިޔައީ ޔައުލާންގެ އެސްފިޔަތައް އޮޓޯމެޓިކްކޮށް ލެއްޕޭ ދޮރެއް ފަދައިން ޖެހުމުންނެވެ.\nޔައުލާން ހޭއެރީ އޭގެ ނުވަ ގަޑިއިރު ފަހުންނެވެ. އައިސީޔޫއިން ވާރޑަށް ޔައުލާން ބަދަލުކުރެވުނީ އަދިވެސް އިތުރު ޓެސްޓްތަކެއް ހަދަން ޖެހޭތީއެވެ. އަލިފާނުގެ ހިތާމަވެރި ހާދިސާގައި ޔައުލާންއަށްވެސް އޭގެން އަނިޔާވެ ވައަތާއި ބުރަކަށިން ބައެއް ވަނީ ފިހިފައެވެ. އއެހާ އެހާ ބޮޑުވަރު ނުވިޔަސް އެ ޒަޚަމް ގިނަ ދުވަސްތަކެއް ވަންދެން ހުންނާނެކަން ގައިމެވެ. ބައެއް ޓެސްޓްތައް ހެދިއިރުވެސް ޔައުލާން އިނީ އަނގައިން ބަހެއް ނުބުނެއެވެ. ހީވާގޮތުން އޭނަގެ ސިކުނޑި އަދިވެސް ރަނގަޅަށް މަސައްކަތް ކުރަން ނުފަށަނީއެވެ. އެކަހަލަ ހާދިސާއަކަށްފަހު އެފަދައިން ކަން ހިނގުމަކީ އެކަށީގެންވާކަމެކެވެ. އެހުރިހާ އިރަކުވެސް އަލީސާ އޭނަގެ ގާތުގައި ހުއްޓެވެ.\nޔައުލާންގެ ސިކުނޑި ރަނގަޅަށް ހިނގަން ފެށީ ވާރޑަށް ބަދަލު ކުރެވުނު ފަހުންނެވެ. ވޮޝްރޫމްއަށް މިލީން ސަލާމަތްކުރަން ވަންނަން ދިޔަ ވަގުތު މީހަކު އޭނަ ދަމައިގަތްކަމާއި ވޮޝްރޫމްގެ ދޮރުމައްޗަށް ނުހުޅުވޭނެހެން ވެރުނުހާ އެއްޗެއްސެއްމަތިން ހަނދާންވެ ޔައުލާންއަށް އޮށޯވެ އޮވެއޮވެފައި ފުންމައިގެން ތެދުވެވުނެވެ. ބަލިމީހުން ބާއްވާ އެނދުގައި ބޯއަޅާލައިގެން އޮތް އަލީސާވެސް ތެދުވީ ސިހިފައެވެ. "މަންމާ.. ލީން.. ލީން ކޮބާ..؟ އެގަޑީ ވޮޝްރޫމް.... ވޮޝްރޫމަށް ކުރިމައްޗަށް އޭއްޗެހިތައް ވެރިގަތީ.. ފަޔަރ ރެސްކިއު އައިސް ލީން އެތަނުން ނެރުނުދޯ..؟ ލީންއަށް ކިހިނެތްވީ..؟ ވަރަށް ބޮޑުވަރުވެފައިތަ ހުރީ..؟" އެއްފައްޗަކަށް ޔައުލާން އަމުނާލީ އަލީސާގެ އަތުގައި ހިފާ ބާރުކޮށްލަމުންނެވެ. ގުޅާފައިވާ އައިވީއަށްވެސް ވާންވިއެވެ. ނަމަވެސް މިލީންގެ ހާލު އެނގެން ބޭނުންވެފައި ހުރިވަރުން ޔައުލާންއަށް އެކަން އަޅައެއް ނުގަތެވެ. އަތަށް ވާންވެ ވާނެ ތަދުގެ އިހުސާސްވެސް އެވަގުތު ނެތެވެ.\nޔައުލާންގެ މޫނަށް ބަލަން ހުރެހުރެފައި އަލީސާ ތުންފިއްތާލިއެވެ. އަދި އިސްޖަހހާލިގޮތުން ރޮނީކަން ވަރަށް ރަނގަޅަށް އެނގުނެވެ. ރުއިމުގެ އަޑު ބޭރުވާން ފެށުމާއި އެކީގައި އަލީސާ ބާރަކަށް ތުންފަތުގައި ދައިގަތެވެ. ނަމަވެސް ކަރުނަތައް އޭގެ މަގާމްދޫކޮށް އަލީސާގެ ކޯތާފަތްމަތިން ޖާގައެއް ހޯދިއެވެ. އަލީސާގެ ރުއިމުގެ ބާރު އަޑު ވާރޑްގައި ހިފާލިއެވެ. ބައެއް ބަލިމީހުންނާއި އެހީތެރިންގެ ނަޒަރުވެސް ހުއްޓުނީ ޔައުލާން ގެނެސް މެޔާލާ ބޮނޑިކޮށްލި އަލީސާއަށެވެ. "ޔުއެލް.." ރޮވޭވަރުން އަލީސާގެ އަޑު ވެސް ނުކުތީ ކެނޑިކެނޑިގެންނެވެ. ހިތުގައި ޖެހިޖެހިފައި އަލީސާ ރޯތތީ އަވަސް ނޭވާތަކުގެ އަޑުވެސް އިވެމުން ދިޔައެވެ. ޔައުލާން ހާސްވެ ކަންބޮޑުވިއެވެ. މަންމަ އެފަދައަކުން ރޮނިކޮށް އަދި އޭނަ ދުވަހަކު ވެސް ނުދެކެއެވެ. އަލީސާގެ މިއަމަލާއިހުރެ ޔައުލާންގެ ލޮލުން ކަރުނަ ފާއްދާލަން ނެގީ މިނެޓްކޮޅެކެވެ. "މަންމާ.." އަލީސާގެ ހެދުމުގައި ކުޑަކުއްޖެއް ފަދައިން ހިފައިގަންނަމުން ކުރެހިފައިވާ އަޑަކުން ޔައުލާން ގޮވާލިއެވެ. "ހިތްވަރު ކުރާތި ޔުއެލް.." އަލީސާ ވަރަށް ހިތްވަރުކޮށްފައި ބުނެލިއެވެ. ދެން އަލީސާ ބުނެލި ޖުމްލައިން ޔައުލާންގެ މޫނުމައްޗަށް އަނދިރިވިއެވެ. ކިތަންމެ ހިތްގަދަޔަސް އެ ހިތްދަތި ޚަބަރު އިވި ޔައުލާންއަށް ކެތެއް ނުކުރެވުނެވެ. ކަނޑާލި ރުކެއް ފަދައިން ޔައުލާން އަލީސާ އާއި އެކީގައި އެނދަށް ގުޅައަކަށް ޖެހުނެވެ.\n"މިލީން މިދުނިޔެއަށް އަލްވަދާއު ކިޔައިފި.."\nއޭގެ ހަފްތާވީއިރުވެސް ޔައުލާން ކަރުނަނާޅާ ދުވަހެއް ނުދެއެވެ. މިލީންގެ އެ ކުއްލި ވަކިވުމާއި ހެދި އޭނަގެ ހިތަށް ފުން އަސަރުތަކެއް ކޮށްފިއެވެ. ފަސްއަހަރު ވަންދެން އެއްވެސް އުނިކަމަކާ ނުލާ މިލީންދެކެ އޭނަ ލޯބިވިއެވެ. އިންތިހާއަށް އަޅާލިއެވެ. ކޮންމެ މީހެއްދެކެ މިލީން ލޯބިވިޔަސް ކުޑަ ހަސަދަވެރިކަމަކާއި އެކީގައިވެސް އެމީހަކަށް ޔައުލާން ހިތްހެޔޮކުރިއެވެ. އޭނައާއި އެކީގައި ނުވިޔަސް މިލީންއަށް އުފާވެރި ދިރިއުޅުމެއް ދެއްވާތޯ ރެއާއި ދުވާލު ދުއާކުރިއެވެ. މިލީންގެ ތުންފަތްމަތީގައި އެ ރީތި ހިނިތުންވުން އަބަދުމެއަބަދަށް ލަހައްޓަވާތޯ ހެއްދެވިފަރާތުގެ ހަޟްރަތަށް ދެންނެވިއެވެ. އެތައް ދުވަހެއް ވަންދެން އޭނަ މިލީންދެކެ ވީލޯބީގެ ފޮނިމޭވާގެ ލިބޭނެކަމަށް ހުއްޓާ އެ ލޯބި ހަފޫޓްއަޑީގައި ވަޅުލެވިގެން އެދިޔައީ އެލޯބީގެ ރަހަބަލާލަންވެސް ނުލިބި އުޅެނިކޮށެވެ. އެތައް ދުވވަހެއްގެ މަސައްކަތުން އޭނަ ހެއްދި ބަގީޗާގެ މާތައް ވިހަ ކަށިތަކެއް ކަމުގައި ވެގެން އެދިޔައީ ސިކުންތުކޮޅެއްގެ ތެރޭގައެވެ. މަރަކީ އެކަކަށްވެސް ހިފޭއްޓޭނެ އެއްޗެއް ނޫނެވެ. ކިތަންމެ ބޭނުންވިޔަސް ނުވަތަ ނުވިޔަސް އެމީހެއްގެ ވަގުތު އައުމާއި އެކީގައި އެމީހަކު ގެންދަވާނެއެވެ. އެވަގުތު ކޮންމެ ތަނެއްގައި ކޮންމެ ކަމެއް ކުރަން ހުއްޓަސް އަޖަލު ޖެހުމާއި އެކީގައި އެމީހެއްގެ ފުރާނަ ވަކިވާނެއެވެ. އެކަން ގަބޫލުކުރިޔަސް ޔައުލާންގެ ހިތުގައި ފުނިޖެހެމުން ދިޔައީ ޝަކުވާތަކެވެ. މިލީންގެ ބަދަލުގައި އޭނަ މަރުވިނަމައެވެ. މިލީން އާއި ނުލާ އޭނަ ހަޔާތުގެ ބާކީބައި ހޭދަކުރާނީ ކިހިނެތްހެއްޔެވެ.؟ އޭނަ ދުނިޔެއަށް ފުރަތަމަ ނޭވާލީ ދުވަހުން ފެށިގެން އެކުގައި ހޭދަކުރި އެކުވެރިޔާ އަދި ކުރިމަގުގައި އޭނަގެ ބައިވެރިޔާއަށް ވާނެކަމުގައި ހީކުރި ފަރާތް މިފަދަ ހިތްމަރުވާފަދަ ގޮތަކަށް ވަކިވެ އޭނަގެ ހަޔާތުން ދުރަށް ދިޔުމުން ޔައުލާންގެ ހިތް އަދިވެސް ދަނީ ފަޅިފަޅިވަމުންނެވެ. މިލީންގެ ސޫރައަށް ނުބަލަން ހުއްޓަސް ޔައުލާންއަށް ފޯނު ނަގައިގެން މިލީންގެ ފޮޓޯތަކަށް ބެލެއެވެ. އެއިން ކޮންމެ ފަހަރަކު ޔައުލާންގެ ހިތް ކުނޑިކުނޑިވެއެވެ. ދެލޮލުން ކަރުނަ ހުސްވވާނަމަ ޔައުލާންގެ ލޮލުން ކަރުނަ ހުސްވާނެތާ އެތަންމެ ދުވަހެކެވެ. ހަންޖަރަކުން ދިރިހުއްޓާ ކޮންމެ ގުނަވަނެއް ވަކިވަކިން ޒަޚަމް ކުރިޔަސް މިހާރު ޔައުލާންގެ ހިތުގައި އެއަޅަމުންދާ ވޭނާއި ގާތްވެސް ނުވާނެކަން ޔަގީނެވެ. ގާތްމީހެއް ވަކިވެފައިވީ މީހެއްނަމަ ޔަގީނުންވެސް ޔައުލާންގެ ހިތަށް އެވވާ ތަދު އަންދާޒާކުރެވޭނެއެވެ. އެ ވޭނީ ހިތި ތަޖުރިބާތައް އިހުސާސްވާނެއެވެ. އެ އޮއްސަމުން ގެންދާ ކަރުނަތަކުގެ ހޫނުކަމާއި ހިތްދަތިކަން އެނގޭނެއެވެ. އެހެންމީހުންނޭ ޚިލާފަށް ޔައުލާނަށް ކާގަޑީ ނުހަނު ގިނައިން ކެވެއެވެ. ކުރިން ނުކާހާ ގިނަކޮށެވެ. އެކަމާއިހުރެ ނުހަނު ވަރުގަދދަކޮށް ހުރި އޭނަގެ ހަށިގަނޑުގެ ބައްޓަންވެސް މަޑުމަޑުން ދާންފެށިއެވެ. ފަލައޭ ކިޔާވަރަށް ފަލަ ނުވިޔަސް ޔައުލާންގެ ބަނޑެއްވެސް ލައިފިއެވެ. ހިލަގަނޑެއްހާ ހަރުކޮށް ހުންނަ މަސްތައް ޖެލީތަކަކަށްވާން އޮތީ މަދުދުވަސް ކޮޅެއް ކަންނޭނގެއެވެ. މިލީންގެ މަރާއި ހެދި ޔައުލާން ދުނިޔޭގައި ހުއްޓަސް އޭނަގެ ހިތްވަނީ އެތައް ހާސް މަރަކުން މަރުވެފައެވެ.\nއޭގެ ދުވަސްކޮޅެއް ފަހެވެ. މަރުވެފައިވާ ހިތަކާއި އެކީގައިވެސް ޔައުލާން ދުނިޔެ އާއި ކުރިމަތިލިއެވެ. ތެރަޕިސްޓެއް ސައިކޭޓްރިސްޓެއް ނޫނީ ސިކުނޑީގެ މެންޓަލް ހާލަތާއި ގުޅުން ހުރި އެއްވެސް މީހެއްގެ އެހީއާއި ނުލާ ޔައުލާން ކޮޅަށް ތެދުވިއެވެ. ހިތްރޮމުން ދިޔަސް ޔައުލާން ހިތްގަދަކުރިއެވެ. އަލީސާވެސް ހުރީ ބަސްމަދުވެފައެވެ. އެ ފާއިތުވީ ދުވަސްތަކުތެރޭގައި ޔައުލާންއަށް އެހެން މީހެއްގެ މަތިން ހަނދާން ކުރާކަށް ވަގުތެއް ނުލިބުނެވެ. ރެއާއި ދުވާލުގެ ކޮންމެ ގަޑިއިރެއްގެ މިނެޓެއްގެ ތެރޭގައި ޔައުލާންގެ ސިކުނޑީގައި ވަނީ މިލީންގެ ނަމެވެ. މިލީންގެ އަލްވަދާއެވެ. ދުވަސްއެކީ ކަރުނައާއި ނުލާ ހޭދަކޮށްފައި ރޭގަނޑުވަގުތު މުޅި ދުނިޔެއަށް ސިއްރުން ޔައުލާން އޭނަގެ ކަރުނަތައް އޮއްސައެވެ. ހިތާމަތައް ހިތުގެ ތެރެއިން ބޭރަށް ފުރާނާލެވޭތޯ ބަލައެވެ. ނަމަވެސް އެއީ އަދި ނުވާނެކަމެކެވެ. ފުރާނައިން ބައެއް ޖަހައިގަތްފަދަ އިހުސާސެއް ޔައުލާނަށް ކުރެވެމުން ދިޔައެވެ. މިލީން އެއީ އޭނަގެ އަނެއް ފަޅިއެވެ. އޭނަގެ ހިނިތުންވުމުގެ ސަބަބެވެ. އޭނަގެ އުނންމީދުތައް އަބަދުވެސް އާލާވޭވެ ހުންނަކަމުގެ މޭސްތިރިއެވެ. މައިންބަފައިންނަށްފަހު އޭނަ އެންމެ ލޯބިވާ ފަރާތެވެ.\nޔައުލާން ގެއަށް ދޫކޮށްލުމުން އެހަފްތާތަކުގެތެރޭގައި އޭނައަށް ނުލިބި ހުރި ޚަބަރުތައް ލިބިގެންދިޔައެވެ. ޒައިހާން ކޯމާއަކުން ހޭއެރީ ހަމަ ދެދުވަހެއް ކުރިންކަމާއި މިޝްލާވެސް ހިތާމަތަކުން ފުރިބާރުވެފައިވާ ހިތަކާއި އެކީގައި ޒައިހާންގެ ހިދުމަތުގައި ހުރިކަމެވެ. އެއީ އަންގާރަ ދުވަހެކެވެ. ޒައިހާން ޔައުލާން އާއި ބައްދަލުކުރަން ބޭނުންވެގެން ބުނީ އެދުވަހެވެ.\nހޮސްޕިޓަލްތެރެއަށް ނެގި ފިޔަވަޅާއިއެކީގައި އޭނަގެ މޫނުމަތިން ފެންނަނީ ހުސްކަމެވެ. ދިރިއުޅުމުގެ މަގްސަދުވެސް ގެއްލުނީއެވެ. ޔައުލާންގެ ދެލޮލުގައި ހިތާމައިގެ ފުން ކަނޑެއް އޮއިދަމަމުންދިޔަފަދައެވެ. ހިކިފައިވާ ތުންފަތާއި ރަތްވެ ވަޅުވަންނަވަރުވެފައިވާ ދެލޯ ފެނިއްޖެނަމަ މީހެއްގެ ހިތް ހަމްދަރުދީއިން ފުރޭނެއެވެ.\nއަލީސާ ޔައުލާން ގޮވައިގެން ޒައިހާން ބާއްވާފައި އޮތް ރޫމަށް ދިޔައިރު އެތަނުގައި އާދަޔާޚިލާފަށް ޑޮކްޓަރުންނާއި ނަރުހުން ހަރަކާތްތެރިވެ އުޅޭތަން ފެނުނެވެ. އަދި އެތެރެއިން މިޝްލާގެ ބާރު ރުއިމުގެ އަޑު އިވެމުން ދިޔުމާއިއެކީގައި ކަމެއް ގޯސްވެއްޖެކަން އަލީސާ އަދި ޔައުލާނަށްވެސް އެނގުނެވެ.


Fuluhunge ilthimaas: Jazubaathugai goas nuhadha\nމަހުމޫދު މަރާލުމަށްފަހު އެއްލާލައިފައި އޮތް ވަޅު\nއދ. ދަނގެތީގެ ވިޔަފާރިވެރިޔެއް ކަމުގައިވާ އެ ރަށު މޮނަލާޒް، މަހްމޫދު އަބޫބަކުރު މަރާލި މައްސަލައިގައި އެރަށު މީހުން ދެ މީހަކަށް ތުހުމަތުކުރުމަށްފަހު ގެއްލުންތަކެއް ދީފައިވާތީ، އެފަދަ މައްސަލަތަކުގައި ޖަޒުބާތުގައި ޖެހިގެން ގޯސް ނުހެދުމަށް ފުލުހުން އިލްތިމާސްކޮށްފި އެވެ.\nމަހޫމުގެ މަރާ ގުޅޭ ގޮތުން މައުލޫމާތު ދިނުމަށް ފުލުހުން މިއަދު ބޭއްވި ނޫސްވެރިންގެ ބައްދަލުވުމުގައި މޭޖާ ކްރައިމްސް އިންވެސްޓިގޭޝަންގެ ހެޑް ޗީފް ސުޕްރިންޓެންޑެންޓް އޮފް ޕޮލިސް ހަސަން ޝިފާއު ވިދާޅުވީ، ބައެއްގެ ކުރީގެ އަމަލުތަކެއްގެ މައްޗަށް ރިއާޔަތްކޮށް ދެ މީހަކަށް ރަށުގެ ރައްޔިތުން އެ މަރުގެ ތުހުމަތުތައް ކުރި ކަމަށެވެ.\nއަދި އެ މީހުންނަށް ޖިސްމާނީ ގޮތުން އެތައް އަނިޔާއެއް ދިނުމުގެ އިތުރުން، އެ މީހުންގެ މުދަލަށް ވެސް އެރަށު ރައްޔިތުންގެ ތެރެއިން ބަޔަކު ގެއްލުން ދީފައިވާ ކަމަށެވެ.\nއެކަން ކުށްވެރިކުރަމުން ޝިފާއު ވިދާޅުވެފައި ވަނީ އެފަދަ އަމަލުތަކުގެ ސަބަބުން ކުށެއް ނެތް ބަޔަކަށް އެ ދެވެނީ ބޮޑެތި ގެއްލުންތަކެއް ކަމަށެވެ. އެފަދަ އަމަލުތަކުގެ ނަތީޖާއެއްގެ ގޮތުން، ފުލުހުންގެ ތަހުގީގަށް ހުރަސް އެޅި، ފޮރެންސިކް ހެކިތައް ނެތި ދިނުމަށް މަގުފައިވާ ކަމަށް ވިދާޅުވި އެވެ. އަދި ރައްޔިތުންގެ މެދުގައި އޮތް ބިރުވެރިކަން އިތުރުވެގެންދާ ކަމަށެވެ.\nއެ މީހުންނަށް ދަނގެތީގެ ބައެއް މީހުން ގެއްލުން ދިން މައްސަލަ ވަކި މައްސަލައެއްގެ ގޮތުގައި ތަހުގީގު ކުރަމުން އަންނަ ކަމަށް ވެސް ޝިފާއު ވަނީ ވިދާޅުވެފަ އެވެ.\nމަހުމޫދުގެ މަރަށްފަހު އެރަށުން ދެ މީހަކު ފުލުހުން ހައްޔަރު ކުރި އެވެ. އެންމެ ފުރަތަމަ އަޑު ފެތުރުނީ އެމީހުން ހައްޔަރުކުރީ މަހުމޫދުގެ މަރާ ގުޅިގެން ކަމަށެވެ.\nނަމަވެސް ފަހުން ފުލުހުން ބުނެފައި ވަނީ އެމީހުން ހައްޔަރުކޮށްފައި ވަނީ ޑްރަގްގެ މައްސަލައެއްގައި ކަމަށެވެ. އެމީހުންނަކީ ފުޅާ ދާއިރާއެއްގައި އެރަށުގައި ޑްރަގް ވިޔަފާރި ކުރަމުން އައި ބަޔެކެވެ. މަހުމޫދުގެ މަރާ ގުޅިގެން އެ ރަށުގެ ރައްޔިތުން ތުހުމަތު ކުރީ އެ ރަށަށް ގޮސްގެން އުޅޭ އއ. ތޮއްޑޫ ދެ މީހަކަށް ކަމަށެވެ.\nއެ މީހުން ބަންދުގައި ތިއްބައި މަހުމޫދުގެ މަރު މައްސަލައިގައި ފުލުހުން ވަނީ އެރަށު ނެދުންގޭގައި އޮންނަ މުސްކުޅި މީހަކު ބަލަން އުޅޭ ބަންގްލަދޭޝް މީހެއް ކަމަށްވާ ޝާ އަލޮމް މިއާ (ސާލިމް) ހައްޔަރުކޮށްފަ އެވެ. އޭނާ ވަނީ ކުށަށް އިއުތިރާފް ވެފަ އެވެ.


Olympics gai Saajina ah rangalhu thajuriba eh\nއޮލިމްޕިކްސްގައި ސާޖިނާއަށް ރަނގަޅު ތަޖުރިބާއެއް\nޓޯކިޔޯ އޮލިމްޕިކްސް 2020 ގައި ސާޖިނާ ވަނީ ރަނގަޅު ތަޖުރިބާއެއް ހޯދާފައި ---ފޮޓޯ: އެޑިޝަން އެމްވީ\nޖަޕާނުގެ ޓޯކިޔޯގައި ކުރިއަށްދާ އޮލިމްޕިކްސް ގޭމްސް 2020 ގައި ރާއްޖޭގެ ފެތުންތެރިޔާ އައިޝަތު ސާޖިނާ ރަނގަޅު ތަޖުރިބާއެއް ހޯދައިފި އެވެ.\nމިއީ ސާޖިނާ އޮލިމްޕިކްސްގައި ވާދަ ކުރި ފުރަތަމަ ފަހަރެވެ. ބްރެސްޓްސްޓްރޯކް އިވެންޓުގެ 100 މީޓަރު ފެތުމުގެ ހީޓު އެކެއްގައި ވާދަކޮށް ސާޖިނާ ރޭސް ނިންމީ ހަވަނައިގަ އެވެ. ޖުމްލަ ހަ ބައިވެރިން ވާދަކުރި މިރޭސް ސާޖިނާ ނިންމީ އެއް މިނެޓާއި 33.59 ސިކުންތުންނެވެ.\nއޮލިމްޕިކްސްގައި ފުރަތަމަ ފަހަރަށް ވާދަކޮށް ހީޓުގެ އެންމެ ފުލުން ރޭސް ނިންމާލި ނަމަވެސް މިއީ ސާޖިނާއަށް ރަނގަޅު ތަޖުރިބާއަކަށް ވާނެ އެވެ.\nކުއްލި ގޮތަކަށް ލިބުނު މި ފުރުސަތުގައި ސާޖިނާ ވާދަކުރި އިރު، މިފަދަ ބޮޑު މުބާރާތަކަށް އެކަށީގެންވާ ވަރަށް އޭނާއަށް ތަމްރީނު ލިބިފައެއް ނުވެ އެވެ. ކޮވިޑް-19 ގެ ހާލަތާއި އެކު މެލޭޝިއާވެސް ލޮކްޑައުން ކުރިއިރު، ފާއިތުވި ދެއަހަރު ދުވަހުގެ ތެރޭގައި ސާޖިނާއަށް އެކަށީގެންވާ ވަރަށް ފަރިތަ ނުކުރެވުނެވެ.\nސާޖިނާއަށް އޮލްޕިކްސްގައި ބައިވެރި ވުމުގެ ފުރުސަތު ލިބުނީ ދުނިޔޭގެ ފެތުމުގެ މައި ޖަމިއްޔާ، ފީނާ އިން ކަނޑައެޅި އުސޫލުތަކާއި ގުޅިގެންނެވެ. އޮލިމްޕިކް ސްކޮލަޝިޕްގެ ދަށުން ރާއްޖެއިން ބޭރުގައި މަތީ ތައުލީމާއެކު ތަމްރީނު ހެދުމުގެ ފުރުސަތު ލިބުމުން ސާޖިނާ މިހާރު އަންނަނީ މެލޭޝީއާގައި ތަމްރީނު ހާސިލު ކުރަމުންނެވެ.\nރާއްޖޭގެ އެންމެ މޮޅު ފެތުންތެރިޔާގެ މަގާމު ދެފަހަރަށް ހޯދާފައިވާ ސާޖިނާ ވަނީ 2016 ވަނަ އަހަރު އޮތް ސައުތު އޭޝިއަން އެކުއަޓިކް ޗެމްޕިއަންޝިޕް ގައި ވާދަކޮށް ދެ ރިހި މެޑައްޔާއި އެއް ލޯ މެޑަލް ކާމިޔާބު ކޮށްފަ އެވެ. މީގެ އިތުރުން 2019 ވަނަ އަހަރު އޮތް ސައުތު އޭޝިއަން ގޭމްސްގެ ގައުމީ ސްކޮޑުގައި ވެސް ސާޖިނާ ވަނީ ހިމެނިފަ އެވެ.\nމިއީ ސާޖިނާ އޮލިމްޕިކްސްގައި ވާދަ ކުރި ފުރަތަމަ ފަހަރު ކަމަށް ވައިރު، އޭނާގެ ދައްތަ ސަޖަން ވަނީ މީގެ ކުރިން ދެ ފަހަރެއްގައި އޮލިމްޕިކްސްގައި ވާދަ ކޮށްފަ އެވެ. އެގޮތުން ލަންޑަން އޮލިމްޕިކްސް 2012 އާއި ރިއޯ އޮލިމްޕިކްސް 2016 ގައި ސަޖަން ވަނީ ރާއްޖެ ތަމްސީލު ކޮށްފަ އެވެ.


World recordeh muguraalun: dhivehinnah thaareekhee dhuvaheh\nރާއްޖޭން ޑައިވިންގެ ދުނިޔޭގެ ރެކޯޑު މުގުރާލުން : ދިވެހިންނަށް ތާރީޚީ ދުވަހެއް\nހަރަކާތުގައި ރައީސް ސޯލިހުވެސް ބައިވެރިވެ ވަޑައިގެންނެވި\nކ. މާލެ | 1 އޮކްޓޯބަރ 2019 | އަންގާރަ 20:30 | 5,928\nވޯރލްޑް ރެކޯޑްގެ ސެޓްފިކެޓް ހަވާލުކުރުން - ރައީސް އޮފީސް\nދިވެހި ތާރީހުގައިވެސް އެންމެ ފާހަގަކޮށްލެވޭ އެއްދުވަހަށް ހަމަ ގައިމުވެސް ވެގެންދިޔައީ އޮކްޓޯބަރުމަހުގެ އެއްވަނަ ދުވަސް ކަން ޔަގީނެވެ.\nއެއްވަގުތެއްގައި އެންމެ ގިނަ ބަޔަކު އެއް ސަރަހަށްދަކަށް ޖަމާވެ، ފްރީޑައިވް ކޮށް މި ކުޑަ ކުޑަ ދިވެހިރާއްޖޭގެ ނަން ތާރީހުގައި ފަވާލެވިގެން ދިޔަ ދުވަހަކީ މި އަންގާރަދުވަހުއެވެ. ގިނިސް ވޯރލްޑް ރިކޯޑްސްގެ ފޮތުގައި ލިޔެވިގެންދިޔުމަކީ ކޮންމެ ދިވެއްސަކުވެސް " މަށަކީ ދިވެއްސެކޭ" ފަޚުރުވެރިކަމާއެކު ބުނެ ފާހަގަ ކުރާނެ އެއް ދުވަހެވެ.\nދުނިޔޭގެ ފަތުރުވެރިކަމުގެ ދުވަސް ފާހަގަ ކުރުމުގެ ގޮތުން ސަރުކާރުން ހިންގި އެންމެ ބޮޑު އެއް ހަރަކާތަކީ އޮކްޓޯބަރު 1 ވީ އަންގާރަ ދުވަހު ކުރިއަށް ގެންދިޔަ ފްރީ ޑައިވް ކުރުމުގެ ހަރަކާތެވެ. ރާއްޖެ އިން އެންމެ ގިނަ ޑައިވަރުން އެއް ފަހަރާ ފްރީޑައިވް ކުރުމުގެ ރެކޯޑް ހެދީ 521 ޑައިވަރުންނާ އެކު ޑައިވްކޮށްގެންނެވެ. އިޓަލީން މި ރެކޯޑް 2009 ވަނަ އަހަރު ހަދާފައި ވަނީ 280 މީހުންނާ އެކު އެވެ. މި ރެކޯޑް މުގުރާލުމަށް ޑައިވަރުން 30 ސިކުންތު ވަންދެން މޫދު އަޑީގައި ތިބެން ޖެހެ އެވެ. ރެކޯޑު މުގުރާލުމަށް ބޭއްވި މިހަރަކާތުގައި ދިވެހި ރާއްޖޭގެ ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހުވެސް ހަމަ އާއްމު ރައްޔިތުންނެކޭ އެއްފަދައިން ޑައިވްކުރެއްވިއެވެ. ރައީސް ސޯލިހާއިއެކު ސަރުކާރުގެ އިސްވެރިންވެސް މިޙަރަކާތުގައި ބައިވެރިވަޑައިގެންނެވިއެވެ.\nދުނިޔޭގެ ފަލަ ސުރުހީތަކުގައި ރާއްޖޭގެ ނަން ފަވާލެވުނިއިރު މި ރެކޯޑުވެގެންދާނީ ފަތުރުވެރިކަމަށް ބަރޯސާވެފައިވާ މި ކުޑަ ކުޑަ ރާއްޖެ އަށް ލިބިގެންދިޔަ ވަރަށް ބޮޑު ކުރިއެރުމަކަށެވެ. ވޯރލްޑް ރެކޯޑް ގާއިމު ކުރުމަށް ބައިނަލްއަގުވާމީ ގޮތުން ފާހަގަކޮށްލެވޭ ފަރާތްތައް މި ހަރަކާތުގައި ބައިވެރިވުމުން ވެގެންދިޔައީ ދިވެހިިންނަށް ގެނުވި އިތުރު އުފަލަކަށެވެ. އެގޮތުން ދުނިޔޭގެ ފްރީ ޑައިވް ވޯރލްޑް ރެކޯޑު ދެފަހަރެއްގެ މަތިން ކާމިޔާބު ކުރި ވިލިއަމް ޓްރޫބްރިޖް ގެ އިތުރުން ފީނުމުގައި ބައިނަލްއަގުވާމީ ގޮތުން ފާހަގަކޮށްލެވޭ ފަރާތްތަކުން ވަނީ މި ހަރަކާތުގައި ބައިވެރިވެފައެވެ.\nރެކޯޑެއް މުގުރާލެވުނު ނަމަވެސް މި ހަރަކާތުންވެސް އެނގިގެންދިޔައީ ދިވެހިންގެ އެއްބައިވަންތަކަމެވެ. ދިވެހިންގެ އެކުވެރިކަމާއި އަޚުވަންތަކަމެވެ. ހަރަކާތުގައި ދައްކުވައިދިނީ ވަކި ފަންތިއެއް ގިންތިއެއް ނެތި އާއްމު ރައްޔިތުންނާއި އެކުއެކީގައި ބައިވެރިވި މަންޒަރެވެ. ކާމިޔާބީ ފާހަގަ ކުރުމަށްޓަކައި މޫދުގައި ތިބެގެންވެސް އަޑުން އަޑު ނަގާ ލަވައިގައި ބައިވެރިވެ އުފާ ފާޅު ކުރަމުން ގެންދިޔައީ ހަގީގީ ދިވެހިންގެ ގޮތުގައެވެ.


JP ge jalsa gai baiverivee Qasim ge dhauvathakah: Mostaa\nޖޭޕީގެ ޖަލްސާގެ ކުރީ ސަފުގައި މޮސްޓާ (ވައަތްފަރާތުން ދެވަނައިގައި)\n6 ނޮވެންބަރ 20193ކޮމެންޓް\nޖޭޕީގެ ޖަލްސާގައި ބައިވެރިވީ ގާސިމްގެ ދައުވަތަކަށް: މޮސްޓާ\nއަމިއްލަ މެންބަރެއްގެ ގޮތުގައި ރައްޔިތުންގެ މަޖިލީހަށް އިންތިހާބު ވެފައިވާ ނޮޅިވަރަމް ދާއިރާގެ މެންބަރު މުހައްމަދު ނަޝީދު އަބްދުﷲ (މޮސްޓާ) ޖޭޕީން ރޭ ބޭއްވި ޖަލްސާގައި ބައިވެރިވެވަޑައިގެންފި އެވެ.\nޖޭޕީގެ މިޖަލްސާގައި ބައިވެރިވެވަޑައިގެންނެވި ނަމަވެސް އެ ޕާޓީއަށް ސޮއި ކުރައްވާފައި ނުވާ ކަން މޮސްޓާ ވަނީ ޔަގީންކޮށްދެއްވާފަ އެވެ.\nމޮސްޓާގެ ފޭސްބުކް ޕޭޖުގައި ވިދާޅުވެފައިވަނީ ޖޭޕީން ރޭ ބޭއްވި ޖަލްސާގައި ބައިވެރިވެވަޑައިގެންނެވީ ޖޭޕީގެ ލީޑަރު ގާސިމް އިބްރާހީމްގެ ދައުވަތަކަށް ކަމަށެވެ.\nމޮސްޓާ ވިދާޅުވީ އޭނާ އަކީ އަމިއްލަ ގޮތުން ހޮވުނު މިނިވަން މެންބަރެއް ކަމަށާއި އިރާދަކުރެއްވިއްޔާ ދައުރު ނިމެންދެން އެގޮތުގައި ހުންނަވާނެ ކަމުގެ ޔަގީންކަން ނޮޅިވަރަމް ދާއިރާގެ މެންބަރުންނަށް ދެއްވާ ކަމަށެވެ.\nރައްޔިތުންގެ މަޖިލީހުގައި އަމިއްލަ މެންބަރެއްގެ ގޮތުގައި އިންނެވި ނަމަވެސް މޮސްޓާ ގެންދަވަނީ އެމްޑީޕީއާއި، އެޕާޓީގެ މަޖިލިސް މެންބަރުންނަށާއި އަދި މަޖިލީހުގެ ރައީސް މުހައްމަދު ނަޝީދަށް ވަރަށް ބޮޑަށް ފާޑު ވިދާޅުވަމުންނެވެ. އަދި މަޖިލީހުގެ އިއްޔެގެ ޖަލްސާގައި ވަނީ އޭނާގެ ނަން އިއްވާ މަޖިލީހުން ބޭރުކޮށްފަ އެވެ.\nއެމްޑީޕީގެ މެންބަރުންނަށާއި ރައީސް ނަޝީދަށް މޮސްޓާ ފާޑު ވިދާޅުވަމުން ގެންދަވާތީ އެމްޑީޕީގެ މެންބަރުން ވެސް ގެންދަވަނީ އޭނާގެ ވާހަކަތަކަށް ރައްދު ދެއްވަމުންނެވެ.\nބޯހަމަނުޖެހޭ ސޮރެއް ހެން ހީވަނީ! އިއްޒަތްތެރި މަޖިލީހެއްގައި ވާހަކަދައްކާ ގޮތަކަށް ނޫން ގިނަފަހަރު ބަހުރުވަ ހުންނަނީކީ.....! ޕާޓީ އަން ސޮއި ނުކުރިއަސް ޤާސިމް ބުނާގޮތަކަށް ހަދާކަމަށް ވަންޏާ، ގަނޑު ކޮށް ލިބޭނޭ....!\nމޮސްޓާ ބަރާބަރު. ފާޑެއްގެ މޮޔައަކު ބޮނޑުގޮނޑީގައި އިނދެ މީހުންގެ ސިކުނޑިއާ ކުޅެން ފުރުސަތު ނުދެއްވާތި\nތިއީ އަމިއްލަ މެންބަރެއްގެ ތޮފި އަޅައިގެން ހުންނަ ޔާމީނުގެ މީހެއް.


ފ. މަގޫދޫ ސްކޫލް / ފ.މަގޫދޫ\nސިވިލް ސަރވިސް މީހުންނަށް ހަމަޖެހިފައިވާ އުޞޫލުން ބޭސްފަރުވާގެ ޚިދުމަތް.\nދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިޔުޝަން.\nސިވިލް ސަރވިސް މުވައްޒަފުންނަށް ހަމަޖެހިފައިވާ ޢުޞޫލުން އިތުރުގަޑީގެ ފައިސާ.\nމަޤާމްގެ މަސްޢޫލިއްޔަތުތަކާއި ވާޖިބުތައް:\nކައުންސިލް ޕްރޮގްރާމް ރޭވުމާއި، އެ ޕްރޮގްރާމްތައް ހިންގުމާއި، އެކަމާއި ގުޅުންހުރި ހުރިހައި ރެކޯޑްތަކެއް ބެލެހެއްޓުން\nކައުންސިލް ބޭނުންވާ ދަރިވަރުން ފާހަގަކޮށް، އެ ދަރިވަރުންނަށް ކައުންސިލިންގ ދެވޭ އިންތިޒާމް ހަމަޖެއްސުމާއި، އެދަރިވަރުނަށް އަންނަ ބަދަލް ދެނެގަތުމާއި، ކައުންސިލިންގ ޕޮލޯއަޕް ހެދުން.\nދަރިވަރުންގެ ނަފްސާނީ ، ޖީސްމާނީ، އަޙްލާޤީ މައްސަލަތަކާއި ގުޅިގެން ޓީޗަރުންނަށް ހުށަހަޅާކަންތައް ބަލައި، އެކަންކަމުގައި އެފަދަ ކުދިންނާއި ޓީޗަރުންނަށް އެހީތެރިކަން ދިނުން.\nނަފްސާނީ ދުޅަހެޔުކަމުން ބޭނުންވާ މަޢުލޫމާތު ހޯދައި، ދަރިވަރުންނަށް ފޯރުކޮއްދިނުން.\nދުވަހުން ދުވަހަށް ބަލަންޖެހޭ އަޚްލާޤީ މައްސަލަތައް، ނަފްސާނީ ގޮތުން ދަރިވަރުންނަށް ދިމާވާ މައްސަލަތައް އަދި ސްކޫލުގައާއި ގޭތެރޭގައި ދަރިވަރުންނަންލިބޭ ޖިސްމާނީ އަނިޔާތަކާއިމެދު ފިޔަވަޅުއެޅުން އަދި ރެކޯރޑްކުރުން\nދިމާވާ ބޮޑެތި މައްސަލަތަކާއިމެދު ފިޔަވަޅުއެޅުއްވުމުގައި ސްކޫލުގެ އިސްވެރިޔާގެ މަޝްވަރާއާއި އަދި މިނިސްޓްރީ އޮފް އެޑިޔުކޭޝަންގެ އިރުޝާދާއި އެކު ކުރިއަށް ގެންދިއުން\nމުދައްރިސުންނާއި، ދަރިވަރުންނާއި އަދި މުވައްޒަފުންގެ މެދުގައި ޖެހޭ މައްސަލަތަށް ބަލާ އެއަށް ހައްލެއް ހޯދައިދިނުން. އަދި ސްކޫލް މާހައުލަކީ ކިޔަވައި ދިނުމަށް އެންމެ އެކަށީގެންވާ ތަނެއްކަން ކަށަވަރުކުރުން.\nދަށުން މާކރކްސް ލިބޭ ދަރިވަރުންނަށް ނަސޭހަތްތެރިވެ އެކުދިންނަށް ކިޔެވުން ރަނގަޅުކުރާނެ ގޮތަކާއި މެދު އިރުޝާދު ދިނުން.\nދަރިވަރުންގެ އަޚްލާޤާއި ގުޅޭދޮތުން ބެލެނިވެރިންނާއި މަޝްވަރާ ކުރަންޖެހޭ ހާލަތްތަކުގައި މަޝްވަރާ ކުރުން.\nބެލެނިވެރިން އަދި މުދައްރިސުން އަދި ދަރިވަރުން މިނިސްޓްރީ އޮފް އެޑިޔުކޭޝަންގެ ސިޔާސަތުތަކަށް އަދި ދާއިރާގެ އައު ހޯދުންތައް އަހުލުވެރިކުރުވުން.\nސްކޫލްގެ ފަރާތުން ފާހަގަކުރާ ދުވަސްތަކާއި، ހަފުލާތަށް މަޤާމްގެ މަސްއޫލިއްޔަތާ ގުޅޭގޮތުން ސްކޫލުން އެދިއްޖެ ކޮންމެ ވަގުތަކު އެއްބާރުލުމާއި އެހީތެރިކަން ދިނުން\nމަޤާމުގެ މަސައްކަތާއި ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގނަޑު ލެވެލް5ނުވަތަ6ގެ ސަނަދެއް ޙާޞިލްކޮށްފައިވުން\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މި ފޯމް ސިވިލް ސަރވިސް ކޮމިޝަންގެ ވެބްސައިޓުން އަދި މިސްކޫލް ކައުންޓަރުން ލިބެންހުންނާނެއެވެ.)\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖޭންބޭރުގެ ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކުރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެއްވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\n(ށ) މަތީ ތަޢުލީމުދޭ ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންކުރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n6. ވަޒީފާގެ މަސައްކަތުގެ ދާއިރާޔާ ގުޅޭ ކުރުމުއްދަތުގެ ކޯސްތަކާއި ތަމްރީން ސެޓްފިކެޓް ކޮޕީ.\n7. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ އެ ސެޓުފިކެޓުގެ ކޮޕީ.\n(ހ) ދައުލަތުގެ މުވައްސާސާއެއްގައި ނުވަތަ ސަރުކާރު ޙިއްޞާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ އަދި ވަޒީފާގެ މުއްދަތާއި މަސްޢޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ ވަޒީފާއަދާކުރި މުއްދަތާއި ވަޒީފާގެ މަސްޢޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 24 ވާ ބުދަ ދުވަހުގެ މެންދުރު 14:00ގެ ކުރިން، ފ.މަގޫދޫ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިއުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދުދުވަހެއް ކަނޑައަޅާފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭފޯމް ބަލައި ގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 25 ޖުލައި 2019 އިން 26 ޖުލައި 2019 އާއި ދެމެދު ފ.މަގޫދޫ ސްކޫލްގައެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާޔަށް ބަލައި ވަޒީފާޔަށް ކުރިމަތިލާފައިވާ ފަރާތްތަކުގެ ތެރެއިން އެންމެމަތިން މާކްސް ލިބޭ ފަރާރްތައް ސޯޓްލިސްޓް ކުރެވޭނެއެވެ.\nނޯޓް: މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7952912 އަށެވެ. އީ-މެއިލް ކުރާނީ [email protected] އަށެވެ.


India Ah Kuramun Anna Vissaara Aai Gulhigen Millioneh Haa Meehun Gedhoru Dhookoh Dhaan Jehijje\nއިންޑިއާއަށް ކުރަމުން އަންނަ ވިއްސާރައާއި ގުޅިގެން މިލިއަނެއްހާ މީހުން ގެދޮރު ދޫކޮށް ދާން ޖެހިއްޖެ\nއިންޑިއާގެ އުތުރު އިރުމަތީގެ ސަރަހައްދުތަކަށް ކުރަމުން އަންނަ ވިއްސާރައާއި ގުޅިގެން ހިނގި ފެންބޮޑުވުމުގެ ހާދިސާތަކާއި ގުޅިގެން މިލިއަނެއްހާ މީހުން ރައްކާތެރި ހިސާބުތަކަށް ބަދަލުވާން ޖެހިއްޖެއެވެ.\nއިންޑިއާގެ ނޫސްތަކާއި ހަވާލާދީ ބޭރުގެ މީޑިއާތަކުން ރިޕޯޓް ކުރާ ގޮތުގައި، އެގައުމުގެ އައްސާމް ސްޓޭޓަށް ކުރަމުން އަންނަ ވިއްސާރައާއި ގުޅިގެން 72 ގަޑިއިރުގެ ތެރޭގައި 10 މީހުން ވަނީ މަރުވެފައެވެ. އަދި އަރުނާޗަލް ޕްރަދޭޝްއިން ހަ މީހުން ވަނީ މަރުވެފައެވެ.\n" ފާއިތުވި ތިން ދުވަހު 10 މީހުން ވަނީ މަރުވެފައި. އެއީ ތަފާތު ހާދިސާތަކުގައި. އަދި މިލިއަނެއްހާ މީހުންނަށް އަމިއްލަ ގެދޮރު ދޫކޮށް ވަނީ ދާން ޖެހިފައި" އައްސާމްގެ ލޯކަލް ގަވަމެންޓްގެ އިސް ފަރާތަކުން މީޑިއާތަކަށް މައުލޫމާތު ދެއްވަމުން ވިދާޅުވިއެވެ.\nއައްސާމްގެ 33 ޑިސްޓްރިކްޓްގެ ތެރެއިން 25 ޑިސްޓްރިކްޓަކަށް އަންނަނީ ބޯކޮށް ވާރޭ ވެހި ފެންބޮޑުވުމުގެ ހާދިސާތައް ހިނގަމުންނެވެ.\nއިންޑިއާގެ މޫސުމާއި ބެހޭ އިދާރާތަކުން ބުނީ ކުރިއަށް އޮތް ދެތިން ދުވަހުގައިވެސް އެގައުމުގެ އުތުރު އިރުމަތީގެ ސަރަހައްދުތަކަށް ބޯކޮށް ވާރޭ ވެހޭނެ ކަމަށް ލަފާ ކުރެވޭ ކަމަށެވެ.\nމިދުވަސްވަރު އިންޑިއާއަށް ކުރަމުން އަންނަ ވިއްސާރައިގެ ސަބަބުން އުތުރު އިރުމަތީގެ އެހެން ސްޓޭޓްތައް ކަމަށްވާ މެގަލަޔާ، ސިއްކިމް، އަދި މިޒޮރާމްއަށް ވެސް ގެއްލުން ލިބެމުން އަންނަ ކަމަށް ބައިނަލްއަޤްވާމީ މީޑިއާ ރިޕޯޓްތައް ބުނެއެވެ.


Ras Online - ކުޑަކުއްޖަކަށް ޖިންސީ ހާނިއްކަ ކުރިކަމަށް ތުހުމަތުކުރެވޭ މީހަކު ހޯދަނީ\nކުޑަކުއްޖަކަށް ޖިންސީ ހާނިއްކައެއް ކޮށްފައިވާ ކަމުގެ ތުހުމަތު ކުރެވޭ މައްސަލައެއްގެ ތަހުގީގަށް ހާޒިރު ކުރުމަށް މީހަކު ހޯދުމަށް ފުލުހުން އިއުލާނުކޮށްފިއެވެ.\nފުލުހުންގެ އިދާރާއިން ބުނީ މި މައްސަލައިގައި ތުހުމަތުކުރެވެނީ، ތ. ތިމަރަފުށި، އަސަރީގެ، 59 އަހަރުގެ ހަސަން ނިޒާރުގެ މައްޗަށް ކަމަށެވެ. އޭނާ ފުލުހުންގެ އިދާރާއަށް ހާޒިރުކުރަން ބޭނުންވަނީ 13 އަހަރުގެ އަންހެން ކުއްޖަކަށް ޖިންސީ ހާނިއްކަ ކޮށްފައިވާކަމަށް ތުހުމަތު ކުރެވޭ މައްސަލައަކާ ގުޅިގެން ކަމަށް ފުލުހުން ބުނެ އެވެ.\nއެކަމަކު އޭނާ އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރުވުމަށް ޗިޓް ރައްދު ކުރެވިފައިނުވާކަމަށް ފުލުހުން މައުލޫމާތުދެއެވެ. އެހެންކަމުން ޖިނާއީ މައްސަލަތައް ތަހުގީގު ކުރުމުގައި ފުލުހުން އަމަލުކުރާނެ އިޖުރާއަތުގެ ގަވާއިދުގެ 27 ވަނަ މާއްދާގެ ދަށުން ތަހުގީގަށް ހާޒިރުވުމަށް އަންގާކަމަށް ފުލުހުން ކުރި އިއުލާންގައި ވަނީ ބުނެފައެވެ.\nޖިނާއީ މައްސަލަތައް ތަހުގީގު ކުރުމުގައި ފުލުހުން އަމަލުކުރާ އިޖުރާއަތުގެ ގަވާއިދުގެ 27 ވަނަ މާއްދާގައި ވާގޮތުން، ކުށުގެ ތުހުމަތުކުރެވޭ މީހާއަށް ހާޒިރުވުމަށް އަންގާ ޗިޓު ރައްދުނުކުރެވުނު ނަމަ، ކުށުގެ ތުހުމަތުކުރެވޭ މީހާގެ ފޮޓޯއާއެކު އޭނާ ހޯދުމަށް އާންމުކޮށް އިއުލާނު ކުރާނެ ކަމުގައާއި އޭނާގެ އާއިލާގެ މެންބަރަކަށް ނުވަތަ އޭނާގެ މަސްލަހަތު ހިމާޔަތްކޮށްދެވޭނެ ފަރާތަކަށް އެންގުމަށްފަހު، އެ މީހަކު ހާޒިރުވުމަށް އަންގައި އާންމުކޮށް އިއުލާނުކުރުމުގެ އިޚްތިޔާރު ފުލުހުންނަށް ވަނީ ދީފައެވެ.\nޓެރަރިސްޓުންގެ ކިބައިން ޤައުމު ސަލާމަތްކުރަންޖެހޭ - ރައީސް މައުމޫން


2019: Dhivehi cinema ah bodu ahareh!\n2019: ދިވެހި ސިނަމާއަށް ބޮޑު އަހަރެއް!\nފިލްމު މާމުއިގެ އޮފިޝަލް ޕޯސްޓަރު\nއަހަރު ނިމެން ދާއިރު، ދިވެހި ސިނަމާ މި އަހަރު ދިޔައީ ވަރަށް ފަޅުކޮށެވެ. މުޅި އަހަރު ތެރޭގައި ޖުމްލަ ފަސް ފިލްމު އެޅުވުނުއިރު، އަހަރުގެ މެދު ތެރޭ ސިނަމާ އޮތީ މުޅިން ހުހަށެވެ. މީގެ އިތުރުން، ނޮވެމްބަރު މަހާއި ޑިސެމްބަރު މަހު އޮލިމްޕަހުގައި ގިނައިން އެޅުވީ މީގެ ކުރިން އެތައް ފަހަރަކު އަޅުވާފައިވާ ކުރީގެ ފިލްމުތަކެވެ. އާ ފިލްމެއް ބެލުންތެރިންނަށް ނުފެނުނު އިރު، އަހަރުގެ ކުރީކޮޅު ނެރުނު ފިލްމުތަކަށް ވެސް މާބޮޑު ތަރުހީބެއް ނުލިބުނެވެ.\nމިހެން ދިޔަ ނަމަވެސް މި އަހަރު އަޅުވަން ވެސް އެތައް ފިލްމެއް ތާވަލު ކުރި އެވެ. މި އަހަރަކީ ރާއްޖޭގެ ސިޔާސީ ހާލަތު ހަލަބޮލި އަހަރަކަށްވެފައި، ބެލުންތެރިން ވެސް ތިބީ ސިޔާސީ އޮއިވަރުގައި ޖެހިފައިކަމުން މުނިފޫހިފިލުވުމުގެ ދާއިރާއަށް މާ ބޮޑު ސަމާލުކަމެއް ނުދޭނެކަން ފިލްމު އުފައްދާ ފަރާތްތަކަށް ވެސް އެނގެ އެވެ. ބޮޑު ހަރަދުކޮށްގެން އަޅުވާ ފިލްމުތައް ބަލާނެ ބަޔަކު ނުވެ ޝޯތައް ކެންސަލް ކުރަން ޖެހިދާނެ ކަމުގެ ބިރަށް މި އަހަރަށް ތާވަލު ކުރި ފިލްމުތައް، އަންނަ އަހަރަށް ފަސްކުރީ ރިސްކެއް ނުނަގަން ވެގެން ކަމަށް ބައެއް ޕްރޮޑިއުސަރުން ވަނީ ބުނެފަ އެވެ.\nއަންނަ އަހަރުގެ ކުރީ ކޮޅު ރިލީޒްކުރާ ފިލްމުތަކުގެ ތެރޭގައި ރާއްޖޭގެ އެންމެ މަގުބޫލުތަރިން ހިމެނޭ ގިނަ ފިލްމުތައް ހުރީ ރިލީޒް ޑޭޓް މިހާރު ފައިނަލް ކޮށްފަ އެވެ.\nނިވައިރޯޅި: ޖެނުއަރީ ތިނެއްގައި\nދިވެހި ސިނަމާގެ ކުޅަދާނަ ބަތަލާ ނިއުމާ މުހައްމަދުގެ ވަދާއީ ފިލްމު ރިލީޒް ކުރަން ހަމަޖެހިފައި އޮތީ މި އަހަރުގެ އޮކްޓޯބަރު 15 އިގަ އެވެ. ފިލްމު ރިލީޒް ކުރުން ލަސް ކުރަން ޖެހުނީ ނިއުމާގެ ސިއްހީ ހާލަތު ހުރި ގޮތުންނާއި، ޑަބިން އަށް މަސައްކަތް ނުކުރެވުމުން ކަމަށް ނިއުމާ ވަނީ ބުނެފަ އެވެ. "ނިވައިރޯޅި" އަކީ "ހެޕީ ބާތުޑޭ" އާއި "ލޫދިފާ" ގެނެސްދިން މޫމިން ފުއާދުގެ ޑައިރެކްޝަނަކަށް އުފައްދާ ފިލްމެކެވެ. މި ފިލްމުގެ މަންޒަރުތައް ނަގާފައި ވަނީ ރ. އިނގުރައިދޫ އާއި މާލޭގައި އެވެ.\nގޮށްރާޅު: ފެބްރުއަރީ ހަތަރެއްގައި\nޑާކްރެއިން އެންޓަޓެއިންމަންޓްގެ ކްރައިމް ތްރިލާ، "ގޮށްރާޅު" ރިލީޒް ކުރާނެ ތާރީހު ލަސް ކުރީ ރާއްޖޭގެ ސިޔާސީ މަޝްރަހު އެ ދުވަސްވަރު މާ ބޮޑަށް ވެސް ހަލަބޮލި ވެގެނެވެ. އެކަމަކު މޮގާ ދޭ އުއްމީދަކީ، ފެބުރުއަރީ ހަތަރަކަށް ވުރެ ފިލްމް ލަސް ނުވާނެ ކަމެވެ. "ގޮށްރާޅު" ގެ ލީޑު ރޯލުން ޖުމައްޔިލް ނިމާލް ފެނިގެންދާ މި ފިލްމުގައި މުހިންމު ރޯލުތަކުން ހަސަން އިރުފާން (ޒަކިއްޓެ) އަދި އިސްމާއިލް ރަޝީދު (ކޮޕީ އިއްސެ) ފެންނާނެ އެވެ.\n"ގޮށްރާޅު" ގެ ޓީޒާ ޕޯސްޓަރު\n40 ޕްލަސް: ފެބްރުއަރީ 27 ގައި\nއިސްމާއިލް ޝަފީގު ޕްރޮޑިއުސްކޮށް، ފިލްމީ ތަރި ޔޫސުފް ޝަފީއު ޑައިރެކްޓް ކޮށްފައިވާ ފިލްމު "40 ޕްލަސް" އަކީ "ނޯޓީ ފޯޓީ" ގެ ސީކުއެލް އެކެވެ. ބިރުވެރި އެހެން ނަމަވެސް މަޖާ މަންޒަރުތަކެއް ޓްރެއިލާއިން ފެނުނު މި ފިލްމަކީ ރާއްޖޭގައި މިކަހަލަ ޖޯންރާއަކަށް އުފެއްދި ފުރަތަމަ ފިލްމެވެ. ޖުމްލަ 25 ތަރިންގެ ބޮޑު ކާސްޓެއް ހިމެނޭ މި ފިލްމުން މުޅިން އަލަށް ފިލްމީ ދާއިރާއަށް ހަތަރު މޫނެއް ތައާރަފްކުރާނެ އެވެ.\n40 ޕްލަސްގެ ޝޫޓިންގެ މަންޒަރެއް --\nމާމުއި: ޖުލައި އެކެއްގައި\nހެއްވާ މަޖާ ޖޯންރާ އަކަށް ޑާކްރެއިން އެންޓަޓެއިންމަންޓުން އުފައްދާ ފިލްމު "މާމުއި" އަކީ ބޮޑު ކާސްޓަކާއެކު މިހާތަނަށް ނެރޭ އެންމެ އަގު ބޮޑު ފިލްމެވެ. "މާމުއި" ގެ ޝޫޓިން ނިމި އޭޕްރީލް އެކެއްގައި ފިލްމު އަޅުވަން މީގެ ކުރިން ޕްރޮމޯޓް ކުރިއަސް، ޑާކްރެއިން އެންޓަޓެއިންމަންޓުގެ ފަރާތުން ފިލްމު ރިލީޒް ކުރާނެ ތާރީހު ޖުލައި މަހަށް ފަސް ކުރީ ގިނަ ދުވަހުގެ މުއްދަތަށް އޮލިމްޕަސް ނުލިބޭތީ ކަމަށް ފިލްމުގެ ޕްރޮޑިއުސަރު މޮގާ މީގެ ކުރިން ދިން އިންޓަވިއުއެއްގައި ވަނީ ބުނެފަ އެވެ.\nމި ފިލްމުތަކުގެ އިތުރުން އެހެން ފިލްމުތަކެއް ވެސް ވަނީ ތާވަލު ކޮށްފަ އެވެ. ރިލީޒް ޑޭޓް ފައިނަލް ނުވާ ފިލްމުތަކުގެ ތެރޭގައި މަރިޔަމް އައްޒަ ފެނިގެންދާ ތިން ފިލްމެއް ވެސް ހިމެނެ އެވެ. އެއީ، ޔޫއްޕެގެ ފިލްމު "ދައުވަތު" އާއި އަބްދުﷲ މުއާޒްގެ ފިލްމު "ލީނާ" އަދި ނަހޫގެ "ބޮސް" އެވެ. މީގެ އިތުރުން، ރިލީޒް ޑޭޓް ފައިނަލް ނުވާ ފިލްމުތަކުގެ ތެރޭގައި، ފިލްމު "އުދަބާނި" ގެނެސްދިން އަމްޖޭގެ "ގިލަން" އަދި އަހުމަދު ޝަރީފުގެ "ބާކީވެފާ" އާއި އަހުމަދު ޝާޒްގެ "މަރިޔަމް މާ" ހިމެނެ އެވެ.\nމީގެ އިތުރުން ވެސް އިއުލާން ކޮށްފައި މަސައްކަތް ނުފެށި ހުރި ފިލްމުތަކެއް މި ލިސްޓުގައި ހިމެނެ އެވެ. އަންނަ އަހަރުގެ ކުރީކޮޅަށް ފުލުފުލުގައި ފިލްމުތައް ތާވަލު ކުރެވިފައިވާއިރު، ރިލީޒް ޑޭޓް ފައިނަލް ނުކޮށް ހުރި ފިލްމުތައް އަންނަ އަހަރު ފެންނާނެ ކަމާމެދު ޝައްކެވެ.\nއޮލިމްޕަސް ނިއުމާ މުހައްމަދު


ޒެރާޝް6– Esfiya – Dhivehi Vaahaka Site\n- by 🌸Hya - 66- October 30, 2019\nކޮނޑުގައި އޮތް ކަޅުކުލައިގެ ދަބަސް ޒައިން އީނާލް ކައިރީގައި ބައިންދަމުން މަގާ ދިމާލަށް ބޯ ދިއްކޮށްލިއެވެ. އޭރު މާސްކު އެޅި މީހަކު އީނާލް ހޯދަމުން ދިޔައެވެ. އީނާލްވެސް ޒައިންގެ ފުރަގަހުން ބޯ ދިއްކޮށްލިއެވެ. އެމީހާ ފެނި އޭނާގެ ހައިރާންކަން އިތުރު ކުރުވައިފިއެވެ. އެވަގުތު އީނާލްގެ ލޮލުގައި އަޅައިގަތީ އެމީހާ ކައިރީ ހުރި ގަހުގައި އިން ކުޅަނދުރު ހަތައެވެ. އޭނާގެ ސިކުނޑިއަށް މޮޅު ހިޔާލެއް އައެވެ. އަރައިގެން ހުރި ފައިވާން ކިބަ އަތަށް ނަގަމުން އޭނާ ތެދުވިއެވެ. ޒައިން އީނާލް ތެދުވުމުން އޭނާގެ އަތުގައި ހިފެހެއްޓިއެވެ.” ކީއްކުރަން ތި އުޅެނީ؟؟؟؟” އީނާލްގެ އަތުގައި އޮތް ފައިވާން ކިބަ ފެނި ޒައިން ހީކުރީ އީނާލް މޮޔަ ކަމެއް ކުރަން އުޅެނީކަމަށެވެ.”ޓްރަސްޓް މީ….ޖަސްޓް ވެއިޓް އެންޑް ވޮޗް….” ޒައިން އަށް އެއްޗެކޭ ނުބުނެވެނީސް އީނާލް އަތުގައި ހުރި ބާރެއް ލާފައި ފައިވާން ކިބަ ހޫރާލިއެވެ.\nބުމަރެއް ހެން އެނބުރެމުން ގޮސް ފައިވާން ކިބަ ހަތާގައި ޖެހުނެވެ. އީނާލްގެ ތުންފަތްމަތީ ކުޅެލީ ކާމިޔާބުގެ ހިނިތުންވުމެކެވެ. ރުޅިއައިސްފައިވާ ކުޅަނދުރުތައް ހަތާއިން ނިކުތުމާއެކު އެމީހާއާ ދިމާލަށް މިސްރާބު ޖެހިއެވެ. އޭނާ ތެޅެމުން ފޮޅެމުން ދުއްވައިގަތެވެ. އީނާލް ހަށަމް ބަނދެލަމުން ޒައިން އާ ދިމާލަށް އެއް ބުމަ އަރުވާލިއެވެ. ” އިމްޕްރެސިވް….” ޒައިންގެ ދުލުން ތައުރީފުގެ ބަހެއް އިވުމުން އީނާލްގެ މޫނަށް ޖަންބު ކުލައެރިއެވެ. ބޭއިހްތިޔާރު ޒައިންއަށް ހިނިތުންވެވުނެވެ. ކަޅި ޖަހާނުލާ އީނާލްގެ މޫނަށް ބަލަން ހުރެވުނެވެ. އީނާލްގެ ދިގު އިސްތަށިގަނޑު މިނިވަންކަމާއެކު ދޫކޮށްލާފައި އޮތުމުން އުނަގަނޑާ ހަމައަށް އަރައެވެ.އެ ދެމެދަށް ވެރިވެފައި އޮތް ހިމޭންކަން ފޫދުުއްވާލީ ޒައިންގެ އަޑުންނެވެ. “ގެއަށް ދާކަށް ނުވޭތަ؟؟؟”\nއީނާލް އިސް އުފުލާ ބަލާލިއެވެ. ޒައިން ޖިންސުގެ ދެޖީބަށް އަތް ޖަހާލަމުން އޭނާގެ ޖަވާބުގެ އިންތިޒާރުގައި ހުއްޓެވެ. “ގެއަށް ދާނަން…. ކުރާ ސުވާލަށް ޖަވާބު ދީފިއްޔާ….” އީނާލް އެހެން ބުމުން ޒައިން ފުންނޭވާއެއް ދޫކޮށްލިއެވެ. “އެނގޭ ވަރަށް ބައިވަރު ސުވާލު އުފެދޭނެކަން….. އެކަމަކު މިހާރަކު ޖަވާބެއް ނުދެވޭނެ…ވަގުތު ވީމަ ހުރިހާ ސުވާލަކަށް ޖަވާބުދޭނަން… ނައު އިޓްސް ޔުއާރ ޓާރން….ޓްރަސްޓް މީ އޯކޭ….” ޒައިން އައިސް އީނާލްގެ ކޮނޑުގައި ހިފަހައްޓާލިއެވެ. އީނާލް ގޮތުގައި ހިފަހައްޓަން ބޭނުންވިއެވެ. ނަމަވެސް އޭނާގެ ހިތް ޒައިން އަށް އިތުބާރު ކުރަން އެދުނެވެ. ” އޯކޭ….އެއައީ ކާކުކަމެއް ކީއްކުރަންކަމެއް އަދި ކޮންބޭނުމަކު ކަމެއް ނާހާނަން…އެކަމަކު ޒައިން އާ ބެހޭ ގޮތުން ކުރާ ސުވާލަކަށް ޖަވާބު ދެވިދާނެނުން…” އީނާލް ފައި ވިއްދާލީ އޭނާގެ ބޮލުން ކުޑަވެސް ލުޔެއް ލިބޭ ވަރުގެ ޖަވާބެއް ހޯދުމަށެވެ. ޒައިން އީނާލްގެ ކޮނޑުން ދޫކޮށްލަމުން އަނެއްކާވެސް ދެޖީބަށް އަތްޖަހާލިއެވެ.\n” ކޮން ސުވާލެއް ކުރަން ބޭނުންވަނީ…؟؟” ޒައިން އަހާލިއެވެ.” ރަށުތެރެއިން އެހާ ވަރަކަށް ނުފެނޭ…. މީހުން ތިބޭ ދިމާލުން އަދި އަމުދުން ނުފެނޭ….އަބަދުވެސް އަހަރެން އެކަނި ހުންނައިރު ޒައިން އަންނަނީ…. މިރަށުގަ އުޅޭ ހެނެއް ހިޔެއް ނުވޭ…އެންޑް މިއަދު ތިއައީ ރެސްކިއު ކުރަން….ހޫ އާރ ޔޫ؟؟؟؟” އީނާލްގެ ސުވާލުން ޒައިންގެ މޫނަށް ވެރިވީ ހިތާމައިގެ ކުލަވަރެކެވެ.” މިހާތަނަށް އައިއިރު އަހަރެން އީނާލްއަށް ދޮގެއް ހެދިކަމާށް ގަބޫލުކުރަންތަ؟”ޒައިންވެސް ކޮށްލީ ސުވާލެކެވެ. “ނޫން…” އީނާލް ވަގުތުން ޖަވާބުދިނެވެ.” އަހަރެން ނުބުނާ ވާހަކަތަކެއް ހުރެދާނެ އެކަމު އީނާލްއަކަށް ދޮގެއް ނުހަދަން… ޔޫ އާރ ރައިޓް…އަހަރެން އުޅެނީކީ މިރަށަކުއެއް ނޫން…..އަހަރެން މިރަށަށް އައީ އެހެން ބޭނުމަކު…އެކަމު އެކަމަށް އެއްކަންތައް އިތުރުވީ….އެއީ ދިގު ވާހަކައެއް…އީނާލް ޕްރޮޓެކްޓް ކުރަން ބޭނުން …. ޔޫ އެންޑް ޝާހީން އާރ އިން ޑޭންޖާ…މިފަހަރު އައި ސޭވްޑް ޔޫ….ބަޓް އެމީހުން އަދި އަންނާނެ… އީނާލް ތި އާދައިގެ އަންހެން ކުއްޖެއް ނޫން…ޔޫ އާރ ސްމާރޓް… އެންޑް ހުނަރުވެސް އެބަހުރި….ކޭން ޔޫ ހެލްޕް މީ؟؟؟؟ ޒައިން ކިޔާދިން ވާހަކަތަކުން އިނާލް ހިތުގައި ބިރުވެރި ކަމެއް ހިނގާލިއެވެ.\n” އަނެއްކާ ތީ ގޭންގެއްގަ އުޅޭ މީހެއްތަ؟؟” އީނާލް އަހާލިއެވެ. ” ޑޫއައި ލުކް ލައިކް ދެޓް؟؟؟” ޒައިން ވެސް ސުވާލުކުރިއެވެ.” ކޮންފާރމް ކޮށްލީ… ޒައިން ނުޖަހާ ގޯސް މީހެއް ވައްތަރެއް…ސިފައިންގެ މީހެއް ވައްތަރު ޖަހަނީ…. ޔޫ ނޯ….ސީކްރެޓް ޓައިޕް..ހެހެހެ ” އީނާލް ހިތުގައި އޮތް ބިރުވެރިކަން ފިލުވާލުމަށްޓަކައި ބުނެލިއެވެ. ޒައިންގެ މޫނު އަލިވިއެވެ. ދެން ކިހިނެއް އަހަރެން ހެލްޕް ވާންވީ؟؟؟” އީނާލް އަހާލިއެވެ. ޒައިން ހަދަންވީ ގޮތް ކިޔާދިނެވެ. އީނާލް ގެއަށް ދާން ހިނގައިގަތެވެ. ނަމަވެސް އޭނާގެ ފިޔަވަޅުތައް ހުއްޓުނީ ފަހަތުން ޒައިން ގޮވާލުމުންނެވެ. އީނާލް އެނބުރުމުން ޒައިން ފިރިހެންވަންތަ ހިނގުމެއްގައި ގޮސް އީނާލްގެ ކައިރީ މަޑު ކޮށްލިއެވެ.\nދަބަހުން އޭނާ ނެގީ ކަޅުކުލައިގެ ސްނީކާރސްއެކެވެ. އެއްކަކޫ މައްޗަށް ތިރިވެފައި އީނާލް ގެ ފައިވާން ކިބަ ބޭލުއްވިއެވެ. އީނާލް ސްނީކާރސް އަށް އަރުވާފައި ވާފަށް އައްސައިދިނެވެ. “ތެންކްސް…” ޒައިން ތެދުވުމުން އީނާލް ބުނެލިއެވެ.ރައްދުގައި ޒައިން ހީލިއެވެ.ކުއްލިއަކަށް އީނާލް އަށް ކަމެއް ހަނދާން ވިއެވެ.” ޝާހީން…..” އޭނާ ޒައިންއާ ދިމާލަށް ބަލާލި ކަންބޮޑުވެފައެވެ.” ޝީ އިޒަ އޯކޭ….ހިޝާމް އޭނަ ގެއަށް ލާފި…” ޒައިން ބުނެލިއެވެ.”ވަޓް؟؟؟ ހިޝާމް އެނގޭތަ؟؟؟” އީނާލް ދެލޯ ބޮޑު ކޮށްލިއެވެ. “އާނނ..ދެން މިވަރުން ފުއްދާލަ….ފަހުން ހުރިހާ އެއްޗެއްވެސް ކިޔާދޭނަން…” ބޮލުގައި އަތް ހިންގާލަމުން ޒައިން ބުނެލިއެވެ.\nއީނާލް ދިޔުމުން ޒައިން ބަލާލީ ފަހަތަށެވެ. ހިރުނދު ގަހެއްގެ ފަލަ ގޮތްޕެއްގައި އައިޒަން އުޑުފައިން އިށީނދެ އިނދެފައި އަތުގެ އިޝާރާތެއް ކޮށްލިއެވެ. ޒައިން ފަރިތަކަމާއެކު އެގަހުގެ އެހެން ގޮތްޕެއް މައްޗަށް އެރިއެވެ.” އިޝްކުގަ ޖެހުނީދޯ؟؟؟” އައިޒަން އެހެން ބުނުމުން ޒައިން ދެލޯ ހަނިކޮށްލިއެވެ.” ބްރޯ ފޯކަސް….ތި ވާހަކަ ދެން ބާއްވާ…..” އައިޒަން ދިމާކުރާނެ ވަރު އެނގޭތީ ޒައިން ބެލީ ސަލާމަތްވެވޭތޯއެވެ.”ހޫނނ…އެންމެ ރަނގަޅު…..އަދި އޮންނާނެ ދިމާކުރުން…އެނީވޭސް ގުޅޭ ވަރަށް… މަ ހިތަށް އެރި އެއުޅުނީ އެމީހާގެ ބޮލުގަ ފައިވާން ކިބައިން ޖަހަންބާއޭ….ހާދަ ސީދާކޮށޭ ހޫރާލި..މަށަށް ޖެހުނީ މިގަހަށް އަރަން….ނަސީބެއް… އެހެންނޫންނަމަ މަގޭ ދުވަސް ދާނެ…..” އައިޒަން ބުނެލީ ހައިރާންވެފައި ހުރެއެވެ.ޒައިން ހީލިއެވެ. “އާނނ…ވަރަށް ނުރައްކާތެރި…އެހެން އަންހެން ކުދިންނަށްވުރެ އެތަށް ގުނައެއް ތަފާތު…” ޒައިން އަށް ބުނެވުނެވެ.\n“މަދޯ މިހިރީ ހުވަފެނީ ދުނިޔޭގަ؟؟….ކޮބާ ފޯކަސް؟؟؟” އައިޒަން އެހެން ބުނެފައި ހޭންފެށިއެވެ. ޒައިން ހިނިއައިސްފައި ހުރެ ބޯ ހޫރުވާލިއެވެ. އައިޒަންގެ ކައިރިން ސަލާމަތެއް ނުވެވޭނެއެވެ.ސަމާސާ ހުއްޓާލަމުން ޒައިން އިއަރފޯނު ކަނެކްޓް ކޮށްލިއެވެ.” ޒައިޝް….ސްޓޭންޑް ބައިގަ ހުންނާތި….ވާ ގޮތް ރި-ޕޯރޓް ކުރައްޗޭ…”ޒައިން ވާހަކަ ދެއްކުމުން ހިޝާމް ޖަވާބުދިނެވެ. “ރަނާ….އެކްޓިވް ކުރީމަ ލޮކޭޝަން ޓްރޭސް ކުރާތި….ވީ ހެވް ޓު ކޮމްޕްލީޓް ދިސް” ޒައިން ރަނާއަށް ބުނެލިއެވެ. ރަނާ ޔެސްއޭ ބުނެލި އިރު އަފްލާހް ކައިރީގައި ހުއްޓެވެ. އޭނާ ހިތުން މިޝަން ކާމިޔާބު ވުމަށް އެދި ދުއާ ކުރިއެވެ.\nއީނާލް ގެއަށް އައިއިރު ރިފްޤާ ގޭގަ ނެތުން ވީ އޭނާގެ ނަސީބަށެވެ. ޒައިން ދިން ބޫޓު އެނދު ދަށަށް ލަމުން އީނަާލް ވަނީ ފާހަނައަށެވެ.ފެންވަރާލައިގެން ނިކުތް އިރު ގަޑިން 11 ޖަހައިފިއެވެ. އީނާލް ފޯނު ނަގައި ޝާހީންގެ ނަމްބަރަށް ފިތާލިއެވެ. ފޯނު ރިންގުވާން ފެށުމުން އީނާލް ދެކޮޅަށް ހިނގަންފެށިއެވެ.”ހަލޯ..” ޝާހިން ފޯނު ނެގުމުން އީނާލްއަށް ފުންނޭވާއެއް ދޫކޮށްލެވުނެވެ. “ހޭއި….ނިކުތް އިރު ފެންނަން ނެތީމަ އެހެންވެ އޯކޭތޯ ބަލާލީ… މަންމަ އަންނާނެ މިހާރު….ފަހުން ގުޅާލައްޗޭ…” އީނާލް އަވަސް އަވަހަށް ބުނެލިއެވެ. “އޯކޭ…” ޝާހިން އެހެން ބުނެފައި ފޯނު ބޭއްވިއެވެ.ޝާހިން ފޯނު ބޭއްވުމުން އީނާލް އަށް އެނދުމައްޗަށް ވެއްޓިގަނެވުނެވެ.\nޝާހިން ފޯނު ބާއްވަމުން ކުރިމަތީ ހުރި ހިޝާމަށް ބަލާލިއެވެ. ހިޝާމް އޭނާއަށް ގަޑިއެއް ދިއްކޮށްލިއެވެ.”ކީއްކުރާ ގަޑިއެއް؟؟؟” ޝާހިން އަހާލިއެވެ. “މީގަ އިންނާނެ ޓްރެކިންގް ޑިވައިސްއެއް…ނުބާލާތި އަތުން…” ޝާހިންގެ އަތުގައި ހިޝާމް ގަޑި އަޅުވާދިނެވެ. “އަހަރެމެން ސަލާމަތްވާނެތަ؟؟؟” ޝާހިން އަހާލިއެވެ. ހިޝާމް ޝާހިންގެ މޫނަށް ފުންކޮށް ބަލާލިއެވެ. އޭނާގެ މޫނުމަތިން ފެންނަމުން ދިޔައީ ހިތާމައެވެ. ހިޝާމްގެ ހިތުގައި ރިއްސާލިއެވެ. ޝާހިން ދެރަވެފައި ހުންނަ ތަން ބަލަން އޭނާއަށް އުދަނގޫވިއެވެ.ހިޝާމް އެއްޗެކޭ ނުބުނުމުން ޝާހިން އިތުރަށްވީ މާޔޫސެވެ. އޭނާ ދެލޯ މަރާލުމާއެކު ބޯ އެސްފިޔަތައް ފޫ ދުއްވާލާފައި ކަރުނަތައް އޭގެ މަޤާމު ދޫކޮށް ކޯތާފަތުގައި ބީހިލިއެވެ. ހިޝާމަށް ކެތްވީ އެހިސާބަށެވެ. ހިޝާމް ޝާހިންގެ ކުރިމަތީ ހުއްޓެމުން އޭނާގެ މޫނުގައި ދެއަތުން ހިފަހައްޓަލިއެވެ. ހިޝާމްގެ މިއަމަލުން ޝާހިން ސިހިފައި ދެލޯ ހުޅުވާލިއެވެ.ޝާހިންްގެ ދެލޮލަށް ބަލާލަމުން ހިޝާމް މަޑުމަޑުން ބޯ ހޫރުވާލީ ނުރޯށޭ ބުނާ ކަހަލަ ގޮތަކަށެވެ.” އިންޝާﷲ…ސަލާމަތްވާނެ..ހުރިހާ ކަމެއްވެސް ރަނގަޅުވާނެ..”\nހިޝާމް ޖަވާބު ދިނުމުން ޝާހިންއަށް އިތުރަށް ރޮވުނެވެ.ނަމަވެސް ހިޝާމް ދެން ކޮށްލި ކަމަކުން އޭނާގެ ދެލޯ ބޮޑުވިއެވެ. ޝާހިންގެ ކޯތާފަތަށް ރޮނގެއްހެން ފައިބައިފައި އިން ކަރުނަތިކީގައި ހިޝާމް ތުންފަތް ޖައްސާލިއެވެ. އެވަގުތުކޮޅުޝާހިންގެ ހިތް މޭގަނޑު ފަޅާލައިފައި ނިކުތް ކަހަލައެވެ. އިރުކޮޅަކަށްފަހު ހިޝާމް ދުރަށް ޖެހިލަމުން ޝާހިންއާ ދިމާލަށް ބަލާލިއެވެ. ޝާހިންގެ މޫނު ރަތްވެފައި ހުރިތަން ފެނުމުން ހިޝާމް އަށް ބަލަން ހުރެވުނެވެ.”އަމް…ޝާހިން…” ހިޝާމް އޭނާގެ ނަމުން ގޮވާލުމުން ޝާހިންއަށް ހަމަބިމަށް އާދެވުނެވެ.”މްމް..” ޝާހިންގެ އަނގައިން އަޑެއް ނުނިކުތެވެ. ހިޝާމް އަށް ކުރެވުން ކަންތައް ރެއަކާ ލެވުމުން ހުރީ ހަދާނެ ގޮތް ހުސްވެފައެވެ.”ދެންމެ…..އާރ….މިބުނަން މިއުޅެނީ….”ހިޝާމް ބުނަން އުޅެފައިވެސް ފުންނޭވާއެއް ދޫކޮށްލިއެވެ.” އައި ލައިކް ޔޫ….އިނގޭ ދެން ވަރަށް އަންއެކްސްޕެކްޓެޑް ގަޑިއެއްކަން އެކަމު އަހަންނަކަށް ކެތެއް ނުވި….ޝާހިން ނުރުހޭ ކަހަލަ ކަމެއް ކުރެވުނީތީ ސޮރީ..” އެންމެފަހުން އޭނާ ހުރިހާ އެއްޗެއް ބޭރު ކުރިއެވެ.ޝާހިން ހުރީ ކަންފަތަށް އިވުނު ވާހަކަ ޤަބޫލުނުކުރެވިފައެވެ.\n“ހިހިޝްޝާމްމް…” ޝާހިން އަޅައަޅައިގަންނަމުން އެނަން ކިޔާލިއެވެ. “މީ ޓޫ….” ގަތް ލަދުން އޭނާ އަނެއް ފަރާތަށް އެނބުރުނެވެ.ހިޝާމް އިސްއުފުލާ ބަލާލިއެވެ. އަދިއެއްފަހަރު އެހެން ބުނާނެނަމައެވެ.ހިޝާމް ގޮސް ޝާހިންގެ ފަހަތުގައި މަޑު ކޮށްލިއެވެ. “ޑޫ ޔޫ ލައިކް މީ؟؟؟؟”ހިޝާމް ކެތްމަދުވެފައި އަހާލިއެވެ.މޫނުގައި އަތް އަޅަމުން ޝާހިން ބޯ ޖަހާލިއެވެ. ހިޝާމް ވީ އުފަލުން ޝާހިން އަތްދަނޑިމައްޗަށް އުފުއްލާލަަމުން އެނބުރުނެވެ. ޝާހިންގެ ލުއި ހުނުން ކޮޓަރީގައި ގުގުމާލިއެވެ. ޝާހިން ބަހައްޓަމުން ހިޝާމް ޝާހިންގެ މޫނުގައި ދެއަތުން ހިފަހައްޓާލިއެވެ.”އެހާ ވަރަށް ނުވިސްނާތި…އައި ވޮންޓް ލެޓް އެނީތިންގް ހެޕެން ޓު ޔޫ….މިގަޑީ ދަނީ…ނުދައްޗޭ ބޭރަށް…” ޝާހިންގެ ނިތުގައި ނިތް ޖައްސާލަމުން ހިޝާމް ބުނެލިއެވެ. ޝާހިން ބޯ ޖަހާލުމުން ވައި ސޫރިއެއް ހެން ހިޝާމް ގޮސް ކުޑަދޮރުންޝާހިންގެ މަންމަ ދޮރު ހުޅުވާލީ އެވަގުތުއެވެ.\nގަޑީގެ ކަށި އެނބުރެމުން ގޮސް4ގަޑި ބައި ވެއްޖެއެވެ.އީނާލް ގޭގެ ޖޯލިފަތީގައި އިނީ ރިފްޤާ ގެއަށް އާދޭތޯ ބަލާށެވެ. މާލަސްވުމުން އީނާލް ނިންމީ ރިފްޤާ އަށް ގުޅާށެވެ.ފޯނު ނަގަން ގޭތެރެއަށް ވަންތަނާ ބޮލަށް އެރީ ތޫނު ތަދެކެވެ.އީނާލް ހަބަރު ހުސްވެގެން ވެއްޓުމާއެކު މިޒްރާން ނުލަފާ ފާޑަކަށް ހީލިއެވެ\nAsaTeenage Girl 🌻🌻....I love writing stories💕💕.....Please feel free to comment...I hope my stories bring u joy and happiness💚💚💚💙💙💜💜💓💓💕\nވީރާނާވެފައިވީ ޙަޔާތް މަގޭ 10\nހިތުގެ މިލްކުވެރިޔާ (ސަތާރަ ވަނަ ބައި)\nޤަބޫލްކުރަންދަތި ހަޤީޤަތް…؟؟؟ ފުރަތަމަ ބައި\nMe first thaa💕💕💕… v v interesting..v rythi mi part vx…kithanme varakah kynama vx fuuhseh nuvey😊😊😊..ehehe..waiting for the next ingey..plx ehaa gina dhuvas vandhen waiting ga nubaidhibbahchey😘😘😘😘..Lysm hya🌸🌸🌸🌸🌸🌸🌸\nThanks jiji…..Really sweet of u💕💕💕🙂🙂\nKim taehyung/v/tae tae says:\nOmg… up vee thr… hadha varkah wait kureemey… story hama habeys..l😍😍😍😍😍😍😍😍😍😍😍ove it..and xain…purple u…💜💜💜💜💜💜💜💜💜💜💜💜💜💜💜💜💜💜💜💜💜💜💜💜\nOmg… up vee thr… hadha varkah wait kureemey… story hama habeys..love it..and xain…purple u…💜💜💜💜💜💜💜💜💜💜💜💜💜💜💜💜💜💜💜💜💜💜💜💜 witing for next part\nOMG…. up Veetha story…. v wait kurin mi story ah… story hama habeys… love it and love xain… pyrple u💜💜💜💜💜💜💜💜💜💜💜💜💜💜💜💜💜💜\nXain said Thanks for the love tae tae 😉😉💜💜💜💜💜….purple u too darling\nWowwww😍😍😍😍😍😍…… haadha reehchey mi part❤❤❤❤………….. What’s going to happen🤔🤔🤔🤔🤔………. Avahah next part up kohla dehchey👑👑👑👑👑👑………. Waiting for next part.🌸🌸🌸🌸………..\nInsha Allah…ill try igeyy…..Thanks shuha…..😉🙂🙂🙂🙂🔥🔥🔥\nWowww….. Haadha reechey mi part vx… Varah kiyaa hithun kiyanikoh nimuny…… Waiting fr nxt…… Luv u Hya…\nLuv u too kylie…..💚💚💚\nbut maalahee up kuraaleh adhi mihaaginadhuvas fahun up kuri iruves kuru\nnext part thankolheh avahah miahvure dhigukoh up kollaanekamah ummeedh kuran\nWow 😍😍😍😍 Masha Allah 😘😘😘😘😘 Varah Varah Reethi ingyy 😍😍😍😍 whn is next part 😉😉😉😉 luv it ❤ curiously waiting for it 😘😘😘😘😘😘😘😘 LYSM ❤❤❤❤😘😘😘😘\nMi part varah varah reethi…Maa sha allah…waiting for the next part..I love Zain..😘😘😘😍😍\nv ufaa vejje kamudhiyama…..sorry for short and late episode……GC veema busy\nMy loving fans…..I’m really sorry for not replying to all ur comments☹😔…..libey kuda vaguthu kolhuga reply kuraathi emenah reply nukureveynee……Thank you all for your patience😀😀…..12 Nov ah fahu episode genan ehaa laheh nuvaane….and maybe before 12 adhi eh episode up kohdhevidhaane……ill try ok guys…..love u all💕💕…..🤗🤗💓💓💓💓💗💗💗\nVarah reethi ❤❤❤❤❤😘🤩😘😁😁😁😘😘😘😘😘😘😁👏👏😻😉😉🤗 when next part.\nVarah reethi mi part vx waiting for the next part😘\nވާނަން އުމުރަށް – 36 –\nލޯބި ނުވެވުނު ނަމަ -4-\nމޮޔަ ހިތް މަގޭ…6\nބުނެދޭށޭ ރުހެމޭ ( ފަހުބައި )\nއެދިގެން ތި ލޯތްބަށް 10\nވަޢުދު (ސައްބީސްވަނަ ބައި)\nލޯބިވަން ޔާރާއޭ 09\nތެދުވެރި ލޯބި- 3


ނަސްރުގެ ދުވަސް 2017\nއެންމެހާ ރިވެތި ޘަނާއާއި ތަޢުރީފު ޙައްޤުވަނީ ޝަހީދުވުމަކީ އަޅުކަމެއްކަމުގައި ލެއްވި ގަދަ ކީރިތިވަންތަ ﷲ ސުބްޙާނަހޫ ވަތަޢާލާއަށެވެ. ދުޝްމިނުންނާ ދެކޮޅަށް ޖިހާދު ކުރައްވައި، އިސްލާމީ އުންމަތަށް ނަޞްރު ހޯއްދަވައި ދެއްވި މި އުންމަތުގެ މާތް ނަބިއްޔާ މުޙައްމަދު ރަސޫލުالله ޞައްލަالله ޢަލައިހި ވަސައްލަމައަށް ޞަލަވާތާއި ސަލާމް ލެއްވުން އެދި ދުޢާ ކުރަމެވެ. މި ޞަލަވަތާއި ސަލާމުގައި ޖިހާދު ކުރުމުގެ މަތިވެރި ދަރަޖަ ލިބިފައިވާ އެކަލޭގެފާނުގެ އިތުރު އާލުންނާއި މިތުރު ޞަޙާބީން ޝާމިލް ކުރަމުއެވެ.\nމިއަދަކީ މި ދިވެހިރާއްޖޭގެ ނަޞްރުގެ ދުވަސްކަމުން، މި އުފާވެރި ދުވަހުގެ ތަހުނިޔާއާއި މުބާރަކްބާދީ ދިވެހިރާއްޖޭގެ އިއްޒަތްތެރި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލް ޤައްޔޫމަށާއި އެމަނިކުފާނުގެ އަނބިކަނބަލުން މެޑަމް ފާތުމަތު އިބްރާހީމްއަށް އަރިސް ކުރަމެވެ. އަދި ޗީފް އޮފް ޑިފެންސް ފޯސް މޭޖާރ ޖެނެރަލް އަޙްމަދު ޝިޔާމް އަށާއި ދިވެހި ޤައުމު ދިފާޢުކުރުމަށް ތިއްބެވި ހިތްވަރުގަދަ ދިވެހި ސިފައިންނަށާއި އެންމެހާ ދިވެހިންނަށް ދުވަހުގެ ތަހުނިޔާއާއި މުބާރަކްބާދު އަރިސްކުރަމެވެ.\nއަޅުގަނޑުގެ އިޚްލާސްތެރި ދުޢާއަކީ 1988 އަހަރުގެ ނޮވެމްބަރު މަހުގެ3ވަނަ ދުވަހު މި ދިވެހި ޤައުމުގެ މިނިވަންކަން ރައްކާތެރި ކުރެއްވުމަށާއި، މި ޤައުމު މިނިވަންކަންމަތީ ބޭއްވުމަށް ޖިހާދުކުރައްވާ، ދީނުގެމަގުގައި ޝަހީދުވި އެންމެހާ ދިވެހިންގެ ފުރާނައަށް ސުވަރުގޭގެ މަތިވެރި ނިޢުމަތް ދެއްވުމެވެ. އަދި އެދުވަހު ޝަހީދުވީ އެންމެހާ ދިވެހިންގެ ލޮބުވެތި ޢާއިލާތަކަށް ކެތްތެރިކަމާއި ތަނަވަސްކަންދެއްވުމެވެ. އަދި ކީރިތިވަންތަ މާތްﷲ ސުބްޙާނަހޫ ވަތަޢާލާ ދިވެހިން ދިވެހީންގެ ގޮތުގައި މިނިވަންކަންމަތީ އަބަދަށް ލެހެއްޓެވުމެވެ.\nއެޗް ކިއު މެންސް އަދި ވިމެންސް ފުޓްސަލް ޓޯނަމަންޓް 2016


SunOnline: Covid ah Positive vi meehaku dhiya3miskitheh disinfect koh hulhuvaifi\nކޮވިޑަށް ޕޮޒިޓިވްވި މީހަކު ދިޔަ ތިން މިސްކިތެއް ޑިސްއިންފެކްޓްކޮށް ހުޅުވައިފި\nއަހުމަދު ޖައިޝަން 21 Jul 2020, 13:21\nމާލޭގައި ކޮވިޑް-19 އަށް ޕޮޒިޓިވްވި މީހަކު ގޮސްފައިވާ ތިން މިސްކިތެއް ޑިސްއިންފެކްޓް ކުރުމަށްފަހު އަލުން ހުޅުވައިފި އެވެ.\nޕޮޒިޓިވްވި މީހަކު ގޮސްފައިވާ ތިން މިސްކިތެއް ވަނީ ރޭގައި ބަންދުކޮށްފައެވެ. އެއީ މަސްޖިދުލް ސުލްތާން މުހައްމަދު އިމާދުއްދީން އާއި މަސްޖިދުލް ސުލްތާން ހަސަން އިއްޒުއްދީން އަދި މަސްޖިދުލް އަފީފުއްދީން އެވެ.\nއެއާއެކު އިސްލާމިކް މިނިސްޓްރީއިން ބުނެފައިވަނީ ރޭގައި އެ މިސްކިތްތައް ޑިސްއިންފެކްޓްކުރަން ފެށި ކަމަށެވެ.\nއަދި ޑިސްއިންފެކްޓްކުރުމަށްފަހު މިސްކިތްތަކުގައި ނަމާދުކުރަން ފަށާފައިވާ ކަމަށް މިނިސްޓްރީއިން ވަނީ ބުނެފައެވެ. އެގޮތުން މިއަދުގެ ފަތިސް ނަމާދުން ފެށިގެން އެ މިސްކިތްތަކުގައި ނަމާދުކުރަން ފަށާފައިވާ ކަމަށް މިނިސްޓްރީއިން ވަނީ ބުނެފައެވެ.\nމާލޭގައި ފުރަބަންދުގެ ލުއި ދިނުމަށްފަހު މިމަހުގެ އެއްވަނަ ދުވަހުން ފެށިގެން މިސްކިތްތަކުގައި ނަމާދުކުރުމަށް ވަނީ ހުޅުވާލާފައެވެ. އެހެންނަމަވެސް މި މަސް ފެށުމާއެކު ހުކުރު ނަމާދު މާލެ ސަރަހައްދުގައި ފަށާފައެއް ނުވެއެވެ. ހުކުރު ނަމާދު މާލޭގައި ކުރަން ފަށާފައިވަނީ މި މަހުގެ 10 ވީ ހުކުރު ދުވަހުން ފެށިގެންނެވެ.


Gamu regional hospital hingun harudhanaa kurumuge massala ijuthimaaee Committee ah - One Online\nރައްޔިތުންގެ މަޖިލީހުގެ ޖަލްސާގައި މަޖިލިސް މެންބަރުން ވޯޓު ދެއްވަނީ---ފޮޓޯ: މަޖިލިސް އިދާރާ\nލ.ގަމު ރީޖަނަލް ހޮސްޕިޓަލަށް ކުރިމަތިވެފައިވާ މައްސަލަތައް ދެނެގަނެ، ސިއްހީ ހިދުމަތުގެ ފެންވަރު ރަނގަޅުކޮށް، ހިންގުން ހަރުދަނާކޮށް، އެ މައްސަލަތައް ވީހާ އަވަހަށް ހައްލުކޮށްދިނުމަށް ސަރުކާރަށް ގޮވާލައި ރައްޔިތުންގެ މަޖިލީހަށް ހުށަހެޅި މައްސަލަ އިތުރަށް ދިރާސާ ކުރުމަށް ރައްޔިތުންގެ މަޖިލީހުގެ އިޖުތިމާއީ ކޮމިޓީއަށް ފޮނުވައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާއަށް މި މައްސަލަ ހުށަހެޅުއްވީ، އިދިކޮޅު ޕްރޮގްރެސިވް ކޯލިޝަންގެ، ޕީއެންސީގެ ނާއިބުރައީސް މާވަށު ދާއިރާގެ މަޖިލިސް މެންބަރު މުހައްމަދު ސައީދެވެ.\nމި މައްސަލައަށް ބަހުސް ކުރަން ފާސްކުރީ މަޖިލީހުގައި މެޖޯރިޓީ އޮންނަ ސަރުކާރުގެ މައިޕާޓީ އެމްޑީޕީގެ މެންބަރުން ވޯޓު ދެއްވައިގެންނެވެ.\nމި މައްސަލައިގެ ބަހުސްގައި އެ މައްސަލަ މަޖިލީހުގެ ކަމާބެހޭ ކޮމިޓީއަށް ފޮނުވަން ހުށަހެޅުއްވީ، އެ މައްސަލަ ހުށަހެޅުއްވި މެންބަރު ސައީދެވެ. ތާއީދު ކުރެއްވީ، ނައިފަރު ދާއިރާގެ މެންބަރު އަހުމަދު ޝިޔާމެވެ.\nމި މައްސަލައަށް ބަހުސް ކުރުމަށްފަހު، ނެގި ވޯޓުގައި އެ މައްސަލަ ދިރާސާކުރަން ކޮމިޓީއަށް ފޮނުވަން ފާސްކުރީ ޖަލްސާގައި ތިއްބެވި 34 މެންބަރުންގެ ތެރެއިން 18 މެންބަރުން ވޯޓު ދެއްވައިގެންނެވެ.\nއެގޮތަށް ނުފެންނަކަމަށް 16 މެންބަރުން ވަނީ ވޯޓު ދެއްވައިފައެވެ. މި މައްސަލަ ކޮމިޓީއަށް ފޮނުވަން ފާސްކުރަން ބޭނުންވަނީވެސް 18 މެންބަރުންގެ ވޯޓެވެ.\nމި މައްސަލަ މަޖިލީހަށް ހުށަހަޅުއްވަމުން މެންބަރު ސައީދު ވިދާޅުވީ، ގަމު ރީޖަނަލް ހޮސްޕިޓަލަކީ، ލ.މާވަށް، ކުނަހަންދޫ، ހިތަދޫ، ގެ އިތުރުން އެހެން ރަށްރަށުގެ ގިނަ އަދަދެއްގެ ރައްޔިތުން ހިދުމަތް ހޯދަމުން އަންނަ ހޮސްޕިޓަލެއް ކަމަށެވެ.\nގަމު ރީޖަނަލް ހޮސްޕިޓަލަކީ ޓާޝަރީ ފެންވަރަށް ތަރައްގީ ކުރުމަށް ސަރުކާރުން ވައުދުވެފައިވާ ހޮސްޕިޓަލެއް ކަމަށްވެސް ވިދާޅުވިއެވެ. މި ސަރުކާރުން ގެނައި ބަދަލާއެކު އެ ހޮސްޕިޓަލް ހިންގުމަށްޓަކައި ވަކި ބޯޑެއް ސަރުކާރުން ކަނޑައަޅައި އެ ބޯޑުގެ ދަށަށް ލ. އަތޮޅުގެ 10 ރަށުގައިހުރި ސިއްހީ މަރުކަޒުތަކާއި، އެތަންތަނުގައި މަސައްކަތްކުރާ މުވައްޒަފުން ބަދަލުކޮށްފައިވާ ކަމަށްވެސް ވިދާޅުވިއެވެ.\nނަމަވެސް އެ ހޮސްޕިޓަލުންދޭ ހިދުމަތްތަކުގެ ފެންވަރު ދުވަހުން ދުވަހަށް ދަށްވަމުންދާކަމުގެ ޝަކުވާތައް ރައްޔިތުންގެ ފަރާތުން ލިބެމުންދާ ކަމަށާއި، ހޮސްޕިޓަލްގައި ޓާޝަރީ ފެންވަރަށް ވަސީލަތްތައް ގާއިމް ނުކުރެވި، ބަލި މީހުންގެ ފުރާނައަށް ނުރައްކާވާފަދަ ގިނަ ހާދިސާތަކެއް، ފަރުވާކުޑަ ވުމާއި، ހިންގުމުގެ ދޯދިޔާކަމުން ހިނގާފައިވާ ކަމަށްވެސް ވިދާޅުވިއެވެ. ކޮންމެހެން ޑޮކްޓަރުން ތިބެންޖެހޭ މުހިއްމު ބަލިތަކަށް އެ ހޮސްޕިޓަލުގައި ޑޮކްޓަރުން ނެތުމާއި ޓެސްޓްތައް ހެދެން ނެތުމާއި، ވަސީލަތްތަކާއި އިމާރާތް ވެސް މަރާމާތު ނުކުރެވި ހަލާކުވަމުންދާ ކަމަށްވެސް ސައީދު ވިދާޅުވިއެވެ.\nގުޅޭ ޓެގު ރައްޔިތުންގެ މަޖިލިސް ލ. ގަން މެމްބަރު މުހައްމަދު ސައީދު


Indhikolhu coalitionge kanboduvunthah Dr.Jaishankar aai hissaakohfi - vNews.mv\nއިދިކޮޅު ކޯލިޝަނުން ޑރ. ސ. ޖައިޝަންކަރާ ބައްދަލުކުރެއްވުމުގެ ތެރެއިން\nއިދިކޮޅު ކޯލިޝަންގެ ކަންބޮޑުވުންތައް ޑރ. ޖައިޝަންކަރާ ހިއްސާކޮށްފި\nޠާހިރާ އަޒްހާރު 21 February 2021, 16:57\nއިދިކޮޅު ޕީޕީއެމް ޕިއެންސީ ކޯލިޝަންގެ ލީޑަރޝިޕް ގްރޫޕުގެ ބޭފުޅުން އިންޑިއާގެ އެކްސްޓާނަލް އެފެއާޒް މިނިސްޓަރ ޑރ. ސުބްރަމާނިޔަމް ޖައިޝަންކަރުގެ އަރިހަށް އިޚްތިރާމުގެ ޒިޔާރަތެއްކޮށް އެބޭފުޅުންގެ ގިނަ ކަންބޮޑުވުންތަކެއް ހިއްސާ ކުރައްވައިފިއެވެ.\nމާލޭގައި ހުންނަ އިންޑިޔާގެ ހައިކޮމިޝަނުގައި މިއަދު މެންދުރު އޮތް މި ބައްދަލުވުމުގައި ޕީޕީއެމް-ޕީއެންސީގެ ވަފުދުގައި އިސްކޮށް ހުންނެވީ ކޯލިޝަން ހިންގަން ވަގުތީގޮތުން ހަވާލުވެވަޑައިގެން ހުންނެވި ޕީއެންސީގެ ރައީސް އަބްދުއްރަޙީމް ޢަބްދުﷲ އެވެ.\nއަދި ލީޑަރޝިޕް ގްރޫޕްގެ މެންބަރުން ކަމުގައިވާ ޕީއެންސީ ގެ ނާއިބު ރައީސުންނާއި، ޕީޕީއެމްގެ ނާއިބު ރައީސުން ވަނީ މި ބައްދަލުވުމުގައި ބައިވެރިވެވަޑައިގެންފައެވެ.\nމީގެ އިތުރުންވެސް ކޯލިޝަންގައި ހިމެނޭ ބައެއް ބޭފުޅުން މި ބައްދަލުވުމުގައި ބައިވެރިވެވަޑައިގެންފައި ވާއިރު، ޕްރޮގްރެސިވް ކޯލިޝަނުން ވަނީ އެ ކޯލިޝަންގެ ގިނަ ކަންބޮޑުވުންތަކެއް ޑރ. ޖައިޝަންކަރާ ހިއްސާ ކުރައްވާފައެވެ.\nއެގޮތުން ވޭތުވެދިޔަ 15 މަސްދުވަހު ކޯލިޝަންގެ ލީޑަރު، ރައީސް އަބްދުﷲ ޔާމީން އަބްދުލްޤައްޔޫމަށް އަނިޔާ ލިބެމުންދާ ކަމަށާ އަސާސީ އެތަކެއް ހައްގެއް ނިގުޅައިގަނެ، އެމަނިކުފާނު ނުހައްގުން ޖަލަށްލައި، އެތައް އަނިޔާއެއް ދެމުންދާކަން ޕްރޮގްރެސިވް ކޯލިޝަނުން ވަނީ ޑރ. ޖައިޝައްކަރާ ހިއްސާކުރައްވާފައެވެ.\nމީގެ އިތުރުން، ކުރިއަށްއޮތް ލޯކަލް ކައުންސިލް އިންތިޚާބުގައި ޕްރޮގްރެސިވް ކޯލިޝަނަށް ހަމަހަމަ ފުރުސަތު ތަނަވަސްކޮށްދީފައި ނުވާކަމާއި، ޕީޕީއެމްއިން ކުރަމުންގެންދާ ކެމްޕޭންތަކަށް ސަރުކާރުން އެކިގޮތްގޮތުން އަޅަމުންދާ ހުރަސްތައްވެސް ކޯލިޝަނުން ފާހަގަކުރިއެވެ.\nއަދި ރާއްޖޭގައި ޤާއިމުކުރެވުނު ޑެމޮކްރެޓިކް ނިޒާމު، މިސަރުކާރުގެ އަމަލުތަކުގެ ސަބަބުން އަންނަނީ ދުވަހެއް ދުވަހަކަށް ބަލިކަށިވަމުންކަން ފާހަގަކޮށް، ރާއްޖޭގައި ދާޚިލީ ހަމަޖެހުން އޮތުމަކީ އިންޑިޔާއަށް މުހިންމުވާނެ ކަމެއްކަން ޔަޤީންވާ ކަމުގައިވެސް ވަފުދުގެ ބޭފުޅުން ބުނެފައިވެއެވެ.\nއެގޮތުން، މިސަރުކާރުގެ ހަރުކަށި އަމަލުތަކާމެދު ގާތުން ފާރަވެރިވުމަށާއި، ޑިމޮކްރަސީގެ މަގަށް އަވަހަށް އަލުން ރުޖޫއަވުމަށް ސަރުކާރަށް ނަސޭހަތްތެރިވުމަށް އިންޑިޔާއިން ބާރުއެޅުމުގެ މުހިންމުކަމުގެ މައްޗަށްވެސް ކޯލިޝަނުން ވަނީ އަލިއަޅުވާލާފައެވެ.\nއިންޑިޔާއަކީ ދިވެހި ރައްޔިތުންގެ ލާބައާއި މަންފާއަށް ސަމާލުކަންދޭނެ ޒިންމާދާރު އަވަށްޓެރިއެއް ކަމަށާއި، ރާއްޖޭގެ ވާދަވެރި ސިޔާސީ ފަރާތްތަކާއެކު މަޝްވަރާ ކުރުމަށް އަބަދުވެސް އިސްކަންދެއްވާނެކަމަށް އެކްސްޓާރނަލް އެފެއާޒް މިނިސްޓަރ ޑރ. ޖަޔަޝަންކަރ ވިދާޅުވިކަމަށް ޕްރޮގްރެސިވް ކޯލިޝަނުން ބުނެފައިވެއެވެ.\nކިހިނެއްބާ ދެން ވާނީ ޝަންކަރުބެއްޔާ އެއްވެސް އެހީތެރިކަމެއް ދޭނެބާ


ޤާނޫނު އަސާސީ ނަގަހައްޓަން ކުރީގެ ސީޕީ އަރީފު ގޮވާލައިފި\nއެންމެން ވެސް ޤާނޫނު އަސާސީ ނަގަހައްޓަން މަސައްކަތްކުރުމަށް އިއްޔެ ހެނދުނުގެ ވަގުތެއްގައި ހައްޔަރުކުރި ކުރީގެ ކޮމިޝަނަ އޮފް ޕޮލިސް (ސީޕީ) އަހުމަދު އަރީފު ގޮވާލައިފިއެވެ.\nފުލުހުން އިއްޔެ ހެނދުނު އަރީފު ހައްޔަރުކޮށްގެން ދޫނިދޫއަށް ގެންގޮސްފައިވަނީ އޭނާ ދިރިއުޅުއްވާ މ.ސްނޯރޯޒް ބަލަައި ފާސްކުރުމަށްފަހުއެވެ. އަރީފުގެ މައްޗަށް ކޮށްފައިވާ ތުހުމަތަކީ ސަރުކާރު ވައްޓާލަން މަސައްކަތްކުރަން އުޅުނު ކަމުގެ ތުހުމަތެވެ.\nއަރީފުގެ ޤާނޫނީ ވަކީލެއްކަމަށްވާ އިބްރާހިމް ރިއްފަތު ރޭގެ ވަގުތެއްގައި ކުރެއްވި ޓްވީޓެއްގައި ވިދާޅުވީ ދޫނިދޫގައި ހުންނެވީ ކުރީގެ ސީޕީ އަރީފާ ބައްދަލުކުރެއްވިކަމަށެވެ. އަދި އަރީފުގެ މައްޗަށް ކޮށްފައިވާ ސަރުކާރު ވައްޓާލަން އުޅުނު ކަމުގެ ތުހުމަތު އޭނާ ދޮގުކޮށްފައިވާކަމަށް ރިއްފަތު ވިދާޅުވިއެވެ. އަރީފުގެ ހާލު ރަނގަޅުކަމަށާއި ޤާނޫނު އަސާސީގައި އެންމެނަށް ލިބިދީފައިވާ ހައްޤުތައް ބޭނުންކޮށްގެން ޤާނޫނު އަސާސީ ނަގަހައްޓަން އެންމެން މަސައްކަތްކުރުމަށް އަރީފު ގޮވާލިކަމަށް ރިއްފަތު ވިދާޅުވިއެވެ.\nސީޕީކަމުގެ މަޤާމުން އަރީފު ވަކިކޮށްފައިވަނީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫން ގުޅުއްވުމުން ފޯނަށް ޖަވާބުނުދެއްވުމުންކަމަށް ބުނެ މިިދިޔަ ފެބްރުއަރީ މަހުގެ ދެވަަނަ ދުވަހުއެވެ. އެއަށްފަހުގައި އަރީފުގެ ޕާސްޕޯޓް ވެސް ހިފަހައްޓާފައިވެއެވެ.\nމިދިޔަ ފެބްރުއަރީ މަހުގެ ފަސްވަނަ ދުވަހު ރާއްޖޭގައި ކުއްލި ނުރައްކަލުގެ ހާލަތު އިއުލާންކުރުމަށްފަހު، ސަރުކާރު ވައްޓާލަން މަސައްކަތްކުރިކަމުގެ ތުހުމަތުގައި ގިނަ ބަޔަކު ވަނީ ހައްޔަރުކޮށްފައެވެ. އޭގެ ތެރޭގައި، ކުރީގެ ރައީސް މައުމޫން ޢަބްދުލްޤައްޔޫމާއި، އުއްތަމަ ފަނޑިޔާރު ޢަބްދުﷲ ސައީދާއި، ފަނޑިޔާރު ޢަލީ ހަމީދާއި، ރައްޔިތުންގެ މަޖިލީހުގެ ބައެއް މެންބަރުންނާއި، ސިފައިންނާއި ފުލުުހުންގެ ބައެއް ބޭފުޅުން ހިމެނެއެވެ. ކުރީގެ ސީޕީ އަރީފުގެ އިތުރުން ކުރީގެ ސީޕީ އަދި ރައްޔިތުންގެ މަޖިލީހުގެ ކިނބިދޫ ދާއިރާގެ މެންބަރު ޢަބްދުﷲ ރިޔާޒު ވެސް ވަނީ މި ތުހުމަތުގައި ހައްޔަރުކޮށްފައެވެ.\nMet with Former Commissioner of Police Ahmed Areef in Dhoonidhoo today.He is detained in Police custody for allegations of conspiring to overthrow the Govt- which he has denied.He is in good spirits & urged everyone to exercise their constitutional rights & uphold rule of law.\n— Riffath (@ibriffath) March 6, 2018


އަންނަންދެން ހުންނާނަން ލޯބިން 8 – Esfiya\nހިތާމަ މަޖާ ލޯބި2weeks ago\nއަންނަންދެން ހުންނާނަން ލޯބިން 8\nބަދިގެ ފަރާތުން އަޑު އަޑު އިވޭތާ މިހާރު އިރުކޮޅެއް ވެއްޖެއެވެ. އެންމެފަހުން އެތައް ފަހަރަކު ވިސްނުމަށްފަހު އީކަން ކޮޓަރިން ނިކުތެވެ. މިހާއިރު ހޭލާ އުޅެނީ ކާކުތޯ ބަލާށެވެ. އަދި ކިރިޔާ ގަނޑިން މެންދަމު 3:45 ކެވެ.\nތާރާ އަކީ ނުލާހިކު ނިދި ހަރު މީހެކެވެ. ނިދާފައި އޮށްވާ މީހަކު ކަންފަތް ބުޑުގައި ހަޅޭއްލެވިޔަސް ކީކޭހޭ ވެސް ނުވާނެއެވެ. ދެން ހުރީ އޭނާގެ މަންމައެވެ. އުސްރާ އެވެ. އުސްރާ އާންމުކޮށް ހޭލާނީ ބަންގި ގޮވަން 15 ވަރަކަށް މިނަޓަށް ވީމައެވެ. އޭނާ ރީތިވެގެން ގޭތެރެ ކުނިކަހާފައިކާ ނޫނީ އެކަކަށް ވެސް ނުގޮވާނެއެވެ. އެހެންވީމާ ބަދިގޭގައި މިވަގުތު އުޅޭ މީހަކު ނާޒިމަކަށް ވެސް އަދި އުސްރާ އަކަށް ވެސް ނުވާނެއެވެ. އެކަމް ދެން ގެއަކު އިތުރު މީހަކު ވެސް ނުހުންނާނެއެވެ. ލޫތު އަށް ވާނީ ވެސް އޭނަ އަކީ ތުއްތު ކުއްޖެއް ނޫންނަމަ ތާއެވެ.\nއީކަން އަކަށް ނުވިސްނުނެވެ. ގޭ މީހަކު ނޫނިއްޔާ ދެން އުޅޭނީ އެކަމް ކާކު ހެއްޔެވެ؟ އަނެއްކާ ކިޔާން ނޫނީ ޖައިލަމް އޭނައާ ސަމާސާ ކުރަނީ ބާއެވެ؟ އެކަމަކު އެމީހުން ވެސް މެންދަމު އެކަހަލަ ކަމެއް ކުރަން އެއީ މޮޔައިންނެއް ނޫން ވިއްޔާއެވެ.\nމަޑުމަޑުން ސިޑިން ފައިބަމުން ދިޔަ އީކަންގެ ސިކުނޑީގައި އެކި ސުވާލުތައް އެނބުރެން ފެށިއެވެ.\nއަނެއްކާ ގެއަށް ވަގެއް ވަނީކީ ނޫން ބާއެވެ؟\nއީކަން ސިޑިން ލަސްލަހުން ފޭބުމަށް ފަހު ދޮރު ކާރީ ހުރި ފިހިގަނޑު ހިފައިގެން ހިނގައިގަތެވެ. މުޅި ގޭތެރޭގައި ބޮކީގެ ފަޑު އަލި ފެތުރިފައި ވިޔަސް ފުދޭވަރަކަށް އަނދިރިއެވެ. އެހެންކަމުން އޭނާގެ ހިތުގައި ތަފާތު އެކި ހިޔާލުތައް ފުނިޖެހެން ފެށިއެވެ. މީހާ ދާހިއްލަން ފެށިއެވެ.\nފުން ނޭވާއެއް ލުމަށްފަހު އޭނާ ބަދިގެއާ ދިމާއަށް ހިނގައިގަތެވެ. އެއާއެކު އެންމެ ފުރަތަމަ ވެސް އޭނާގެ ލޮލުގައި އަޅައިގަތީ މޭޒުދޮށުގައި ބޯ އަޅައިގެން އިން ހިޔަންޏެވެ.\nބިރުން ހުރެ އޭނާ މަޑުމަޑުން ލައިޓް ދިއްލާ ލިއެވެ.\n“ވަޓް ދަ؟” އީކަން ހުރީ ބުނާނެ އެއްޗެއް ނޭނގިފައެވެ. އެއޮށް ނިދިގަދަ މީހާ މިތާ އެ ކުރަނީ ކީއްހެއްޔެވެ؟ އީކަން އެކުއްޖާ ގާތަށް މަޑުން ހިނގައިގަތެވެ. އޭނާގެ މޫނު އޮތީ އަނެއް ފަރާތަށް އަނބުރާފައި ކަމުގައި ވިޔަސް އީކަން އަށް އެއީ ކާކުކަން ވަރަށް ރަނގަޅަށް އެނގުނެވެ. އީކަން އެކުއްޖާ މޫނު އޮތް ފަރާތަށް ގޮސް ބަލާލިއެވެ.\nތާރާގެ މޫނުމަތި ފެނިފައި އީކަން އަށް ލިބުނީ ކުޑަ ވަރެއްގެ ޝޮކެކެވެ. ނިދިފައި އޮތް ތާރާގެ މައުސޫމް މޫނުމަތިން ފެންނަމުން ދިޔައީ ހިތާމައެވެ. ހިތްދަތި ކަމެވެ. ވޭނެވެ. އޭގެ ހެއްކަކަށް ނިދިފައި އޮތް އިރުވެސް އެދޮން މޫނު ތެންމަމުން ދިޔަ ކަރުނަތައް ފުދެއެވެ. ތާރާގެ ލޯކައިރި ރަތްވެފައި ވީއިރު މުޅި މޫނުމަތީ ވަނީ ރޮއެރޮއެ ގޮސް ދުޅަވެފައެވެ.\nމޭޒުގައި ބޯ އަޅާލައިގެން އޮތް ތާރާގެ މޫނު މައްޗަށް ބަލަހައްޓައިގެން އީކަން އަށް ހުރެވުނީއެވެ. ތާރާ އޮތް ހާލު ފެނިފައި އޭނާގެ ހިތަށް ތަދުވިއެވެ. އޭނާއަށް ނޭނގޭ ކަންތައްތަކެއް އެބަ ހިނގާ ކަމަށް ފުރަތަމަ ފަހަރަށް އޭނާއަށް ޝައްކު ވިއެވެ. އޭނާ ހަމަ އެހާ ފަރުވާކުޑަ ހެއްޔެވެ؟ އެންމެ ގާތް އެކުވެރިޔާ ކޮންމެވެސް ކަމަކާ ކުރިމަތިލާއިރު އޭނާއަށް އެކަމުގެ ހިލަމެއްވެސް ނުވީ ކީއްވެ ހެއްޔެވެ؟ އީކަން އަމިއްލަ ނަފްސު ދެކެ ރުޅި އާދެވުނެވެ. އަމިއްލަ ނަފްސަށް މަލާމާތް ކުރެވުނެވެ. ރަނގަޅު އެކުވެރި އަކަށް ނުވެވުނީ ތީއެވެ.\nއީކަން ތާރާއަށް ދެ ތިންފަހަރު ގޮވާލިއެވެ. އެގޮތަށް މޭޒުމަތީގައި އޮވެ ނިދައިފިއްޔާ ފަހުން ކަރަށް ތަދުވާނެ ތީއެވެ. ނަމަވެސް ތާރާ ނުތެދުވިއެވެ. ކުޑަމިނުން ގުޑި ވެސް ނުލިއެވެ. އަޑެއް ލައްވާ ލުމަށް ފަހު ދެން ވެސް އޮތީއެވެ.\nއީކަން އަށް ވިސްނުނެވެ. ބަދިގެ ތެރެއިން އަޑުތައް އިވެން ފެށީ މެންދަމު2ޖެހިތަނާއެވެ. އެހެންވީމާ އޭރުއްސުރެ ތާރާ އެ އުޅެނީ ހޭލާތާއެވެ. އެ ހުރިހާ އިރު އޭނާ ހޭދަކުރީ ރޯން ހެއްޔެވެ؟ އެހެން ކަމަށްވާނަމަ މިހާރު އޭނާ ހުންނާނީ ވަރަށް ވަރުބަލި ވެފައި ކަން ގައިމެވެ.\nއީކަން މަޑުމަޑުން ތާރާ އޭނާގެ އަތްދަނޑި މައްޗަށް ނެނގިއެވެ. އަދި މަޑު ހިނގުމެއް ގައި ގޮސް ސިޑިން މައްޗަށް އެރިއެވެ. ތާރާގެ ކޮޓަރިއަށް ވަނުމަށް ފަހު މަޑުމަޑުން އެނދުގައި ތާރާ ބާއްވާލިއެވެ. އަދި ނިކުމެގެން ދަމުން ހިތާ ހިތުން އޭނާގެ ކޮއްކޮއެއް ފަދަ އެންމެގާތް އެކުވެރިޔާ އެ ކުރިމަތިލާ ހިތާމައިގެ އަސްލު ހޯދަން ނިންމިއެވެ. ތާރާ އެ ޙާލުގައި ވަނިކޮށެއް އޭނާ އަކަށް ހަމަ ނޭވާއެއް ދެނެއް ނުލެވޭނެއެވެ. ތާރާގެ އުފަލަކީ އޭނާގެ ވެސް އުފަލެވެ. އޭނާ ތާރާގެ މޫނުމައްޗަށް ފިލައިގެން ގޮސްފައިވާ މަޢުނަވީ ހިނިތުންވުން އަނބުރާ ގެންނަން ބޭނުންވެއެވެ.\nތާރާ އަށް ހޭލެވުނީ މެންދުރު 1 ގަނޑި ބައިވި ފަހުންނެވެ. އަވަސް އަވަހަށް ގަޑި ބަލާލުމަށް ފަހު ފެންވަރާ ރީތިވެލައިގެން ނިކުތެވެ. ސިޓިންރޫމަށް ދިޔައިރު އެތާގައި ސަމާއާއި، ޔުކްތާއާއި،3ފިރިހެން ކުދިންވެސް ތިއްބެވެ. އޭގެ އިތުރުން ދީމާ އާއި ލޫތު ވެސް އިނެވެ. ލޫތަށް ތާރާ ފެނުމާއެކު ހަޅޭއްލަވައި ގަތެވެ. އެއާއެކު އެންމެން ތާރާއަށް ބަލާލިއެވެ.\n“ތާތާތާތާ! އުއްވަ!” އަތް ދިއްކުރަމުން ލޫތު ގޮވަން ފެށިއެވެ. ތާރާ ގޮސް ލޫތު އުރާލިއެވެ. އަދި ލޫތު އާއެކު ސަކަރާތް ޖަހަން ފެށިއެވެ. އެހެން އިނދެފައި ތާރާ އީކަން އަށް ބަލާލިއެވެ. “އީކް. ކީއްވެ ނުގޮވީ؟” ތާރާ އަހާލިއެވެ. ތާރާގެ ސުވާލުން ރޭގައި އީކަން އަށް އޭނާ ފެނުނުކަން ނޭނގޭކަން ހާމަވިއެވެ. އެހެން ނޫންނަމަ އޭނާ އީކަން ސުވާލު ކޮށަފާނެތީ ބަލާވެސް ނުލާނެއެވެ.\n“ތާ ހުންއައިސް އޮތީމަ ތިއްތަ ނުގޮވީ. އާދޭ އެއްޗެއް ކާލަން. ބަނޑު ހައިވެފައެއްނު މިހާރު ހުންނާނީ. ރޭގަ ވެސް ނުކައި ތިހުރީ.” އުސްރާ ބަދިގެ ތެރެއިން ގޮވާލިއެވެ. އެއީ ތެދެކެވެ. މިއަދު ހެނދުނު ހޭލިއިރު ތާރާ ހުރީ ކުޑަކޮށް ހުން ވައްތަރު ވެފައެވެ. ނަމަވެސް މިހާރު އެއްކޮށް ރަނގަޅެވެ.\n“ތެންކިޔޫ ތިއްތާ. އެކަމް ތާ ކާހިތެއް ނެތް.” ތާރާ ބުނެލިއެވެ. ދީމާ ފެނުން ހިސާބުން އޭނާގެ މޫޑު ވަނީ ސަކަރާތް ވެފައެވެ.\nކިޔާން އަށް ތާރާއާ ދިމާއަށް ބަލަހައްޓައިގެން ހުރެވުނީއެވެ. ތާރާގެ ލޯ ވަނީ ރަތްވެފައެވެ. މުޅި މޫނުމަތި ދުޅަވެފައި ވާއިރު ދެލޯ ކައިރި ވެސް ވަނީ ވަރަށް ރަތްވެފައެވެ. އޭނާގެ މޫނު މަތީގައި ވާ ބޮޑު ހިނިތުންވުމަކީ އެހެން ލޯތަކަށް ދަޅައެއް ކަން ކިޔާން އަށް ވަރަށް ރަނގަޅަށް އެނގުނެވެ. ތާރާ ހިތާމަ އެ ކުރަނީ ކޮން ކަމަކާ ހެއްޔެވެ؟\nތާރާ އަށް ކިޔާންގެ ނަޒަރު ވަނީ އޭނާއަށް ކަން އެނގުމުން އުނދަގޫ ވާ ގޮތް ވިއެވެ. ނަމަވެސް ބޭރުފުށުން އެއްވެސް އަސަރެއް ނުކުރާ ކަމަށް ދައްކަމުން ދިޔައެވެ.\n“ތާ. ނުކައި ހުންނާކަށް ނުވާނެ.” ސަމާ ބުނެލިއެވެ. އޭނާ ވެސް ތާރާ ހުރި ހާލު ފެނިފައި ދެރަވިއެވެ. “އަސްލުވެސްސޭ. ތާ ކާހިތެއް ނެތޭ.” ތާރާ ދެކޮޅު ހެދިއެވެ. ކިތަންމެ ބަނޑުހައި ވެފައި ވީނަމަވެސް އޭނާ ކާހިނެތެވެ. “ކުޑަ ކުޑަ އެތިކޮޅެއް ކާލިޔަސް އޯކޭ ވާނޭ. ޔޫ ޑޯންޓް ހޭވްޓު އީޓް ބޮޑު ސިންގާވާ ބަތްތައްޓެއް.” އީކަން ބުނެލިއެވެ “އެތެދެއް ތާ. ބަލާބަލަ މިހާރު ވެސް މީހާ ހީވަނީ ހިކި ކަމުން ގޮސް ދަނޑިގަނޑެއް ހެން.” ޔުކްތާ ބޭނުންވީ ތާރާގެ މިލާފައިވާ މޫނުމައްޗަށް ކުޑަ ނަމަވެސް ހިނިތުންވުމެއް ގެނެސްދެވޭތޯއެވެ.\nތާރާ ތުންކޮޅު އޫކޮށްލަމުން ޔުކްތާއާ ދިމާއަށް ބަލާލިއެވެ. އަދި ކާރީ އޮތް ކުޝަން ނަގައި ޔުކްތާއާ ދިމާއަށް އެއްލިއެވެ. “އެހެން ކިޔާ މީހާ ވަކި ބަލާބަލަ. މަށެކޭ ތަފާތެއް ނެތޭ. ހިކި ކަމުން ހީވަނީ އުނަގަނޑުން ބިންދައިގެން ހިނގައިދާނެ ހެން.”\n“ހަހަހަހަ. އަހަރެން އެޓް ލީސްޓް ތާއަށް ވުރެ ދިގޭ. ތާ ހީވަނީ ކުޑަ ކުޑަ ޗުއްޕުޅި ޗުއްޕުޅި ބޭބީއެއް ހެން.” ޔުކްތާ ދިމާކޮށް ލިއެވެ. “އޭ! ބަލަ މަގޭ ހެއިޓް އާ ދިމާއަށް ގުދޯ ގުދޯ ނުގޮވަބަލަ. ޔޫއަރ ހަރޓިން މައި އެގޯ.” ތާރާ އަމިއްލަ މޭގައި ފިރުމާލަމުން ލަމުން ދެރަވާ ކަމަށް އެކްޓް ކޮށްލިއެވެ. އެއާއެކު އެންމެން ހޭންފެށިއެވެ.\nއެންމެފަހުން އެމީހުން ކިޔާ ވަރުން ތާރާ ޖޫސް ތައްޓަކުން ފުއްދާލިއެވެ. އެއަށްފަހު އަނެއްކާވެސް ސިޓިންރޫމަށް އައެވެ. އެއީ އުސްރާ ތާރާ ގާތު ލޫތު ބަލާ ދިނުމަށް އެދިފައި މުހިންމު ކަމަކު ބޭރަށް ދިޔަ ވަގުތެވެ.\n“ބަލަ ކޯއްޗެކޭ ހިތާތަ ވާން އުޅޭ ފިރިސޮރާ ދުރުގަ ތީނީ؟” ތާރާ ޔުކްތާއާ ދިމާކޮށްލިއެވެ. ޔުކްތާ ވަގުތުން ލަދުން އިސްޖެހިއެވެ. ޔުކްތާ އިނީ ތާރާއާ ޖެހިގެންނެވެ. އީކަން އިނީ އެހެން ސޯފާގައެވެ. “ބައިލަ ބަލަ. އީކަން އޭނީ ލަވްސީޓްގަ. ދޭދޭ! ޝޮއް ޝޮއް.” ތާރާ ޔުކްތާ އީކަން އާ ދިމާއަށް ކޮށްޕާލިއެވެ. އަދި އަވަސް އަވަހަށް ޔުކްތާ ކުރިން އިން ސީޓު ގައި ލޫތު ބައިންދާލިއެވެ.\nއެންމެފަހުން އިތުރު ގޮތެއް ނެތުމުން ޔުކްތާ ލަދުން ހުރެ ގޮސް އީކަން ގާތު އިށީނެވެ. އީކަން ވަގުތުން ޔުކްތާގެ އަތުގައި ހިފާލިއެވެ. އަދި މަޑުމަޑުން ފިއްތާލިއެވެ. އެއާއެކު ޔުކްތާގެ މޫނުމަތި ކުރިއަށްވުރެ ރަތްވިއެވެ. އީކަން ހިނިއައިސްފައި ޔުކްތާއާ ދިމާއަށް ބަލަހައްޓައިގެން އިނީއެވެ.\nކުއްލިއަކަށް އެދިމާއަށް އަލިވުމުން އެދެމީހުން ބަލާލިއެވެ. ތާރާ ކެމެރާ ހިފައިގެން އިންތަން ފެނުމުން ދެލޯ ބޮޑު ކޮށްލިއެވެ. “އެކަހަލަ ރޮމޭންޓިކް ވަގުތުކޮޅެއްގެ ހަދާން އިންނަން ވާނެއްނު ފިއުޗަރގަ ތި ދެމީހުންގެ ބޭބީސް އަށް ދައްކާލަން. އެންޑް އޮހް، ސޮރީ އިންޓްރަޕްޓް ކުރެވުނީމަ. ކޮންޓްނިއު ކޮންޓިނިއު. ލައިވް ލަވް ސްޓޯރީއެއް ބަލާލަން ލިބޭނީ ހާހަކުން ފަހަރަކު ވިއްޔަ.” ތާރާ އެއް މިޔަކަނުން ހީލަމުން ބުނެލިއެވެ.\nޔުކްތާ އާއި އީކަން އިނީ ބުނާނެ އެއްޗެއް ނޭނގިފައެވެ. ބޮޑު ބިރެއް ފެނުން ފަދައިން ތާރާއާ ދިމާއަށް ބަލަހައްޓައިގެން ތިބެވުނީއެވެ. އޭރު ސަމާ އާއި ޖައިލަމް ބިނދި ބިނދިފައި ހެނީއެވެ. އެކަމުން ޔުކްތާ އާއި އީކަން އިތުރަށް ރަކިވުން ނޫން ކަމެއް ނުވިއެވެ.\nތާރާގެ ލާނެތްކަން ފެނިފައި ކިޔާން އަށް ވެސް ބޭއިޚްތިޔާރުގައި ހެވުނެވެ. ކިޔާން ހޭ އަޑު އިވިފައި ތާރާ ހީވީ ގަނޑުވި ހެންނެވެ. ތާރާ ބުނާ އެއްޗެއްސަށް މިހާރު ހީވެސް ނުލާ މީހަކު މިއަދު ހޭތަން ފެނުމުން އޭނާ ހައިރާންވިއެވެ. އެ ފިރިހެންވަންތަ ހުނުމުގެ އަޑު އިވިފައި އޭނާގެ އެންމެ ހިމަ ނާރާ ހަމައަށް ވެސް އަސަރުކުރިކަން ކަށަވަރެވެ. އޭނާއަށް ބަޔާން ކުރަން ނޭނގޭ ފަދަ އުފަލެއް ލިބުނު ކަހަލައެވެ. އޭނާ ކިޔާންއާ ދިމާއަށް ބަލަހައްޓައިގެން ހުރެވުނީއެވެ.\nކިޔާން އަށް ވާނުވާ އިހުސާސް ވުމާއެކު ހުއްޓުން އެރިއެވެ. އެއާއެކު އެތައް ދުވަސްތަކަކަށް ފަހު ތާރާ އާއި އޭނާގެ ލޮލާލޯ ބައްދަލުވިއެވެ. އެ ބަލާލުމުން ކިޔާންގެ އަތުގެ ލޯލިތައް ކޮޅަށް ޖެހުނު ކަމުގެ އިހުސާސް ވިއެވެ. އޭނާގެ ޙިއްސުތައް ހޭލައްވާލި ކަހަލައެވެ.\nކިޔާން އަށް ތާރާގެ ލޮލުގައި ސިއްރު ކޮށްފައިވީ ރިހުމާއި ވޭން ފެނުނެވެ. ހިތްދަތިކަމާއި މާޔޫސްކަން ފެނުނެވެ. ހިތާމައާއި ކެކުޅުން ފެނުނެވެ. އެ ލޮލުގައި ވާ ޝަކުވާތައް ފެނުނެވެ. ނަމަވެސް އޭނާއަކަށް ނުވިސްނުނެވެ. ތާރާ ހިތާމަ އެ ކުރަނީ ކޮން ކަމަކާ ހެއްޔެވެ؟ އޭނާ ހިތްދަތި ވާންވީ ސަބަބަކީ ކޮބައި ހެއްޔެވެ؟ އެ ބޮޑު ދެލޮލުގައި އެ ވަނީ ކޮން ރިހުމެއް ހެއްޔެވެ؟ ކޮން ވޭނެއް ހެއްޔެވެ؟ ކޮން ޝަކުވާ ތަކެއް ހެއްޔެވެ؟\nކިޔާން ވަގުތުން ދުރަށް ބަލާލިއެވެ. އޭނާގެ މަގުސަދު ހަނދާން ވުމުންނެވެ.\nނަމަވެސް އޭރު އެ ދެމެދުގައި ހިނގާ ދިޔަ ކުޑަކުޑަ ބައްދަލުވުން ދީމާގެ ލޮލަށް ނުފޯރާ ނުދިޔައެވެ. އެއާއެކު އޭނާގެ ހިތުގައިވާ ނަފްރަތުގެ އަލިފާންގަނޑުން ކަނި ބުރައިގަތީ އެއެއް މިއެއް ބަލާފައެއް ނޫނެވެ. އޭނާގެ ބަދަލަށް ބަދަލު ހިފުމުގެ ރޫހަށް އިތުރަށް ދަރު އެޅިގެން ދިޔައެވެ. އެއާއެކު ސިއްރު ސިއްރުން ވިހަ ހިނިތުންވުމަކުން ހިނިތުން ވެވުނެވެ. އޭނާގެ މަގަށް ހުރަސް އަޅާ އެކަކު ވެސް ސަލާމަތެއް ނުވާނެއެވެ.\nކިޔާން އަދިވެސް ބަދަލު ނުވާކަން އެނގުމުން ތާރާގެ ހިތުގައި ވީ ވޭން ދެގުނަ ބޮޑުވިއެވެ. ކިޔާން އޭނައާ އެހާ ދުރުވީ ކީއްވެ ހެއްޔެވެ؟\nތާރާ ކިޔާންއާ ދުރަށް ބަލާލީ ޖައިލަމް ބުނި ވާހަކަތައް ހަނދާން ވެގެންނެވެ.\n“ސޯ ސްކޫލަށް ދާން ތައްޔާރީ ކޮންބައެއް؟ ދުވަސް އައިސް ޖެހުނީ މިހާރު.” އީކަން މައުލޫ ބަދަލު ކޮށްލަމުން އަހާލިއެވެ. “ސްކޫލް ދޯ؟” ތާރާ މޫނު ކުނި ކޮށްލިއެވެ. އޭނާ ސްކޫލް ދެކެ ވާ ފޫހި އަންގާލީއެވެ. “މިފަހަރު ފޫއްސެއް ނުވާނެ. 100% ގެރެންޓީ މިދެނީ.” ޖައިލަމް ބުނެލިއެވެ. “ތިބުނީ؟” ސަމާ އަހާލިއެވެ.\n“ތިމީހުން ތި ޖޮއިން ކުރަނީ ސީދާ 12 އަށް. އަހަރެމެން 11 ވެސް ކިޔެވީ ހަމަ އެ ސްކޫލްގަ. ވަރަށް ޑްރާމާ ބޮޑު ވާނެ.” ކިޔާން ބުނެލިއެވެ. “ވާވް. ޑްރާމާ ބޮޑިއްޔާ އައިމް އޯލް ފޯރ އިޓް.” ޔުކްތާ ހީލަމުން ބުނެލިއެވެ. ހުރިހާ ކުދިން އެއް ސްކޫލަކަށް ދެވޭތީ އެންމެން ވެސް ތިބީ ވަރަށް އުފަލުންނެވެ.3އަންހެން ކުދިންނަށް ވެސް ސްކޫލް އިން ޖާގަ ލިބުނީ 12s ކުލާހުންނެވެ. އެއީ ސައިންސް ކުލާހެވެ.3ފިރިހެން ކުދިން ބިޒްނަސް ކިޔަވާތީ މިފަހަރު ދާން ޖެހެނީ 12b ކުލާހަށެވެ.\nނަމަވެސް ދީމާ އަކީ އަދި ވަކި ސްކޫލަކުން ބިޒްނަސް ކިޔަވާ ކުއްޖެކެވެ.\n“ކީއްވެ ސައިންސް ނެގީ؟” ޖައިލަމް އަހާލިއެވެ. “އަހަރެން ޑޮކް އަކަށް ވާން ވިސްނާތީ.” ތާރާ ފަޚުރުވެރި ކަމާއެކު ބުންޏެވެ. “އަހަރެން ސައިންސް ނެގީ ނަރުހަކަށް ވާން.” ސަމާ ބުނެލިއެވެ. ދެން އެންމެން ބަލާލީ ޔުކްތާއާ ދިމާއަށެވެ.\n“ކީއްވެ އެންމެން މަށަށް ތި ބަލަނީ؟” ވަރަށް ނޫން ކަމަށް ހަދާފައި ޔުކްތާ ސުވާލު ކޮށްލިއެވެ. “ނޭނގޭ ކަމަށް ނުހަދަ ބަލަ. ކީއްވެތަ ސައިންސް ނެގީ؟” ޖައިލަމް ހީލަމުން ބުމަ އަރުވާލިއެވެ. “އަހަރެން ވެސް ހިތަށް އަރައޭ މީނަ ސައިންސް ދެކެ އެހާ ފޫހިވާ މީހަކު ސައިންސް ނެގީ ކީއްވެ ބާއޭ.” ތާރާ ވެސް ޔުކްތާއާ ދިމާއަށް ލޯ ހަނި ކޮށްލަމުން ބަލާލިއެވެ.\n“ދެންންންން. މަ ޖަވާބު ނުދެނީސް ނުހުއްޓާނަން ދޯ؟” ޔުކްތާ އަހާލިއެވެ. އެއާއެކު އެންމެން ބޯ ޖަހާލިއެވެ. “ފައިން ފައިން ފައިން. ވަޓްއެވަރ. މި ބުނަނިއްޔޭ. ވެލްލްލް… އަހަރެން ސައިންސް ނެގީ ތާއާ އެއް ކުލާހެއްގަ ކިޔަވަން ލިބޭނީ އޭރުން ވީމަ.” ޔުކްތާ ތުން އަނބުރާލިއެވެ.\n“ވާޓް؟! އަރ ޔޫ ސްޓުޕިޑް؟ އައި ތޯޓް ޔޫ ސެއިޑް ޔޫ ވަނާ ބީ އެ ބިޒްނަސް މެނޭޖަރ އޭރުން ރިޔާން ދޮންބެގެ ބިޒްނަސްގަ މަސައްކަތް ކުރެވޭނީ.” ތާރާ ހައިރާން ވެފައި އަހާލިއެވެ. “އައި ނޯ އައި ނޯ. ބަޓް އައި ޗޭންޖްޑް މައި މައިންޑް. ނިޝާ ދޮންތަ އޮރ ޔަލްކޮ ޑޭޑްގެ ބިޒްނަސް ނެގީމަ އެވީ. އަހަރެން ބޭނުމެއް ނޫން އަބަދު ފާޑެއްގެ ޕޭޕަރ ވޯކްސް ތަކެއް ކުރާކަށް. ބިސައިޑްސް ތާއާ އެއްކޮށް ކިޔެވީމަ ދޯ މަޖާ ވާނީ. އައި ޑޯންޓް ހޭވް އެއްވެސް ޕްލޭން އެއް އަދި.” ޔުކްތާ ކޮނޑު އަރުވާލަމުން ބުނެލިއެވެ.\nޖެހިގެން އައި ދުވަސްވީ3އަންހެން ކުދިންނަށް ވެސް ވަރަށް ބުރަ ދުވަހަކަށެވެ. އެކުދިން އުޅުނީ ޔުނިފޯމް ހިޔަވަރު ކުރުމުގައްޔާއި ސްކޫލަށް ބޭނުންވާ ސާމާނު ގަތުމުގައެވެ. އެންމެފަހުން މެންދުރު ވަރުބަލިވެގެން އުޅެނިކޮށް ޖައިލަމް ގުޅާފައި ބުނުމުން ދިޔައީ ކާރީގައި ހުރި ޖައިލަމްމެން ގެއަށެވެ.\nކާރުން އެކުދިން ފޭބުމުން ޖައިލަމް އެކުދިންގެ އަތުން ކޮތަޅުތައް އަތުލިއެވެ. އަދި އެގޭގައި ކާރު ދުއްވަން އުޅޭ އިންޑިއާ މީހާ އަތަށް އެއެއްޗެހި ދީފައި އީކަންމެން ގެއަށް ގެންދުމަށް ބުންޏެވެ.\n“އިރުކޮޅަކުން އަންނާނެ ޔާން އެން އީކް. މިއުޅެނީ ކުޑަ ކަމެއް ޕްލޭން ކޮށްގެން އެހެންވެ އެވާހަކަ ދައްކާލަން މިގެނައީ.” ޖައިލަމް އެކުދިން ގޭތެރެއަށް ވައްދަމުން ބުންޏެވެ.\n“އޯކޭ؟ ކޮން ޕްލޭނެއް؟” ސޯފާގައި އިށީންނަމުން ސަމާ އަހާލިއެވެ. ނަމަވެސް ޖައިލަމަށް އެއްޗެއް ނުބުނެވި އުޅެނިކޮށް ގޭ ބެލް ޖެހި އަޑު އިވުނެވެ. “އެ އައީ ކަންނެ.” ޖައިލަމް ފޯނު ނަގަމުން ދޮރާ ދިމާއަށް ހިނގައިގަތެވެ.\nތާރާގެ ފޯނަށް މެސެޖެއް އައުމުން ބަލާލިއެވެ. ޖައިލަމްގެ ނަން އަރާފައި އިނުމުން އޭނާ ހައިރާންވެފައި ޖައިލަމަށް ބަލާލިއެވެ. ޖައިލަމް ތާރާގެ ފޯނަށް އިޝާރާތް ކޮށްލީ ލޮލުންނެވެ\nތާރާ ފޯނު ހުޅުވާލުމަށް ފަހު މެސެޖު ބަލާލިއެވެ.\n‘ސޮރީ. ކިޔާން މި ޕްލޭންގަ ދީމާ ހިމެނި. އައިމް ސޮރީ އިނގޭ.’ ތާރާ މެސެޖް ކިޔާލިއެވެ. އޭނާ ދެރަވިއެވެ. ނަމަވެސް ޖައިލަމްއަށް އެއީ ސޮރީ ބުނާވަރު ކަމެއް ނޫން ކަމަށް ބުނެ މެސެޖެއް ފޮނުވާލިއެވެ. ކިޔާން ކުރާ ކަމެއްގެ ސަބަބުން ޖައިލަމް ސޮރީ ބުނާކަށް ނުޖެހޭނެއެވެ.\nޖައިލަމް ދޮރު ހުޅުވުމާއިއެކު އީކަން ވަނެވެ. “ކޮބާ ޔާން؟” ޖައިލަމް އެހިއެވެ. “ނޭނގެ. ވަކި ހިސާބަކަށް އައިސް ކަމަކުއޯ ކިޔާފަ ހިނގަތްޖެ. އެބަ އަންނަމޯ ބުނީ އިރުކޮޅަކުން.” އީކަން ކޮނޑުއަރުވާލިއެވެ. “ދެން ދީމާ އޯ؟” ޖައިލަމް އަހާލިއެވެ. “މަށަށް އެނގޭތަ އޭނަ ބިޓު ވީތަނެއް. އަންނާނެ ކަންނެ އިރުކޮޅަކުން.” އީކަން އެހެން ބުނެފައި އެތެރެއަށް ވަނެވެ.\n“މަށަކަށް ހިއެއް ނުވޭ ދެން މާކަ ގިނަ ދުވަހެއް ވާނެހެނެއް ދީމާ އަކާއި އެކު. އެނގެއެއްނު ޔާންގެ ގޮތް.” އީކަން ދެރަވެފައި ބުނެލިއެވެ. “ހޫމްމް.” ޖައިލަމް ވެސް ހޫން އަޅުވާލިއެވެ. އެމީހުން ކިޔާންއާ ކިތަންމެ ގާތް ވިޔަކަސް ކިޔާން އަންހެން ކުދިންނާ ދޭތެރޭ ކަންތައް ކުރާ ގޮތަކާ މެދު ކުޑަކޮށް ވެސް ހިތްހަމައެއް ނުޖެހެއެވެ. އެތަކެއް ފަހަރު ކިޔާން ގާތު އެގޮތް ދޫކޮށްލަން ބުނެފިއެވެ. އެތަކެއް ނަސޭހަތެއް ދެ ވިއްޖެއެވެ. ނަމަވެސް ބަދަލެއް ނައެވެ. އެ ހުރިހާ ނަސޭހަތަކަށް ކިޔާން ދެނީ ބީރު ކަންފަތެކެވެ.\nއެއްވެސް އަންހެން ކުއްޖަކު އެއްޗެކޭ ނުބުންޏެވެ. އެކުދިންނަށް ވެސް ކިޔާންގެ ގޮތް އެނގެއެވެ. ދެރަވެއެވެ. ނަމަވެސް ހަމަހިމޭންކަން އިޙުތިޔާރު ކުރީއެވެ. ތާރާ ވެސް މަޑުން އިނީ އެވެ. ހިތުގައި ރިއްސާލިލެއް ބޮޑު ކަމުންނެވެ.\nއިރުކޮޅެއް ފަހުން އަނެއްކާވެސް ބެލް ޖެހިއެވެ. ވަދެގެން އައީ ދީމާއެވެ. “ހެއި ގާއިޒް.” ޖަވާބުގައި ތާރާ ހެއި އަކުން ފުއްދާލިއެވެ. “ކޮބާ ޔާން؟” ދީމާ އަހާލިއެވެ. “އެބަ އަންނަމޯ އިރުކޮޅަކުން އޭނަ ބުނީ.” ސަމާ ޖަވާބު ދިނެވެ.\nކިޔާން އައީ އޭގެ 10 ވަރަކަށް މިނެޓް ފަހުން ދީމާ ގުޅީމައެވެ.\n“އަން ކޮފީ.” އެގޭ މަސައްކަތު މީހާ އައިސް އެންމެނަށް ކޮފީ ދިނެވެ. “ސޯ ތިކިޔާ ޕްލޭން އެއް ކިޔާދީބަލަ.” ތާރާ ބުނެލިއެވެ. “ހުމްމްމް. އަހަރެމެން މި ވިސްނަނީ މައެ ޑޭޑްގެ މިތާ ކައިރި ފަޅު ރަށަކަށް ދަތުރު ދާން. އަނެއްހެން ފަޅުރަށެއް ނޫން ދޯ ދެން. އެތާ އުޅޭނެ ބަލަހައްޓަން ހަވާލު ކޮށްފަ ތިބި މީހުން. އަހަރެމެން ދިޔައީމަ އެމީހުން އަންނާނީ މި ކޮޅަކަށް. މާލެއަށް.” އީކަން ކިޔައިދިނެވެ.\n“ރިއަލީ؟!” އެ ހަބަރުން ތާރާގެ މިލާފައިވާ މޫނު އުޖާލާ ވާން ކުޑަ ހިނދުކޮޅެއް ވެސް ނުނެގިއެވެ. “ތާ ވަރަށް ދާ ހިތް ވޭތަ ދަތުރު؟” ހީލަމުން ޖައިލަމް އަހާލިއެވެ. “އެކުއްޖާ ފުޅު ހުންނަނީ މޮޔަވެފަ މޫދު ފެނުނަސް. ހީވާނީ އެހެން ފަދަ ކަމެއް ހެން. އެހެން ވެގެންނޭ އަހަރުން އޭނާ ދިމާއަށް މޫދު ބުޅާ ކިޔަނީ.” ސަމާ ހިނިއައިސްފައި ޖަވާބު ދިނެވެ. ވަގުތުން ތާރާ މޫނު ކުނި ކޮށްލަމުން ސަމާއާ ދިމާއަށް ބާލީހެއް އެއްލިއެވެ.\nއެ ބާލީސް އޭގެ މިސްރާބު ބަދަލުވީ ފާރުގައި ޖެހިފައެވެ. އަދި ދިޔަގޮތަށް ގޮސް ޖެހުނީ އެފަދަ ކަމަކަށް ނުވިސްނާ ހުރި ކިޔާންގެ މޫނު މަތީގައެވެ. އެއާއެކު މުޅި ތަން ހިމޭން ވިއެވެ. ތާރާ ދެލޯ ބޮޑުކޮށް ލާފައި ކިޔާންއާ ދިމާއަށް ބަލަހައްޓައިގެން އިނދެވުނީއެވެ. އޭރު އޭނާގެ ހިތް ނެގި ނެގިފައި ޖެހެނީއެވެ. ބައެއްފަހަރު ކަށިތައް ފަޅާފައި ނުކުމެދާނެހެން ވެސް ހީވެއެވެ.\nކިޔާންގެ ކަޅުފޮއި ރެއެއްހާ ކަޅު ކަޅި އޭނާގެ އަޅިފެހި ކަޅިއާ ބައްދަލު ވީއިރު އެ ދެ ލޮލުގައި ވާ ރުޅިވެރިކަން ފެނިފައި ތާރާއަށް ބޭއިޚްތިޔާރުގައި ހިން ދިރުވާލެވުނެވެ.\n“ތާރާ މޮޔަ ވީތަ؟!” ކިޔާން އައި ރުޅީގައި ހަޅޭއްލަވައި ގަތެވެ. “އަހަރެން ގަސްތުގައެއް ނޫނޭ ޖެހީކީ.” ތާރާ ވެސް ބިރުގެ މައްޗަށް ރުޅި އިސްވިޔަ ދިނެވެ. “ނުޖެހެދޯ އެހެން ވިޔަކަސް ބާލީސް އުކާކަށް.2އަހަރުގެ ކުޑަކުއްޖެއް ތަ ތީ އޭ؟” ކިޔާން އަނެއްކާވެސް ހަޅޭއްލަވައި ގަތެވެ. “ވީކަމެއް ވީނު. ތިހާ ރުޅިނަޔަސް ރަނގަޅު ވާނެޔޭ..” ތާރާ ހިތްހަމަނުޖެހިފައި ބުންޏެވެ.\n“ރުޅި ނާންނަ ވާރުތަ؟ ކޮންމެ ކަމެއްގަ ވެސް ތިހާ ހަލަނި ވެގެން އުޅެން ޖެހޭތަ ކޮންމެހެން؟ ހައްދެއް އޮވެއޭ ކޮންމެ ކަމެއްގަ.”\n“ކިޔާނަށް ކޮން ކަމެއް އަހަރެން ކިތަންމެ ގޮތަކަށް އުޅުނަކަސް؟ އަހަރެން ވަކި އުޅޭ ގޮތެއް ނޫން އެއީ. ދެޓްސް އިން މައި ނޭޗަރ. އެހެން ނޫނަސް އަހަރެން އުޅެނީ އެހެންނެކޭ މިހެންނެކޭ ކިޔާފައެއް ކިޔާންގެ ގައިން ތަންގަނޑެއް އުނިވަނީތަ؟”\n“ދެޓްސް ނޮޓް އިން ޔުއަރ ނޭޗަރ. ޔޫ ނޯ އިޓް. އަހަރެން އަދިވެސް ހަނދާން އެބަހުރި ކައިލާން އެދުވަހު ބުނި އެތި. ތާރާ އަކީ ޙަޤީގަތުގައި މަޑުމަޑުން އިންނަ ކުއްޖެކޭ ބުނީ. ސޯ ޓެލް މީ ހައު އިޒް ޔުއަރ ޗައިލްޑިޝް އުޅުން ޔުއަރ ނޭޗަރ؟” ކިޔާން ކުރި ސުވާލު އަޑު އިވިފައި ތާރާ ހުއްޓުން އެރިއެވެ. ތާރާގެ އިތުރުން އީކަން އާއި ޔުކްތާ ވެސްމެއެވެ.\nތާރާގެ ހަނދާނަށް އައީ އޭނާ ޑިޕްރެޝަން އިން ސަލާމަތްވި ދުވަސްކޮޅެވެ. އެއީ ފުރަތަމަ ފަހަރަށް އޭނާ ލާނެތް އެއްޗެކޭ ބުނެ ހީހީފައި އުޅުން ދުވަހެވެ. އެދުވަހު އެންމެންގެ މޫނުމަތިން ފެނުން ހައިރާންކަމާއި ސިހުން އޭނާ މިހާރު ވެސް ހަނދާން އެބަހުއްޓެވެ. ހައިރާންވީ ކީއްވެ ތޯ ސުވާލު ކުރުމުން އެމީހުން ޖަވާބެއް ނުދިނެވެ. އޭނާ އެތަކެއް ފަހަރު ނާޒިމާ ރޯތަން ވެސް ފެނުނެވެ. ފަހުން ޔުކްތާގެ ފަރާތުން އެނގުނީ އެއީ ކުރިން ތާރާ އަކީ މަޑުމަޑުން އިންނަ ބަސްއަހާ ކުއްޖަކަށް ވެފައި ސާރާ އަކީ ލާނެތް ހަލަނި ކުއްޖާ ކަމެވެ. އަދި މިހާރު ތާރާ އެ އުޅެނީ ހަމަ ސީދާ ސާރާ އުޅޭގޮތަށް ކަމަށްވެސް ބުންޏެވެ.\nތާރާގެ ދެލޯ ފެންކަޅި ވިތަން އެންމެނަށް ވެސް ވަރަށް ސާފުކޮށް ފެނުނެވެ. ތާރާ ވަގުތުން އެ ގެއިން ނިކުންނަން ހިނގައިގަތެވެ. ރުޅިއައިސް ގެނެއް ނޫނެވެ. އޭނާގެ ރުޅި މިހާރު ވަނީ އެއްކޮށް ފިނިވެފައެވެ. އޭގެ ބަދަލުގައި އޭނާއަށް މިހާރު އިހުސާސް ވަނީ ވޭނެވެ.\nތާރާގެ އެ އަމަލުން ކިޔާން ހީކުރީ ތާރާ ރުޅި އައީ ކަމަށެވެ. ޖައިލަމް ހީކުރީ ކިޔާންގެ ހަރުކަށި ބަސްތަކުގެ ސަބަބުން ތާރާ ހިތުގައި ޖެހުނީ ކަމަށެވެ. އީކަން އަށް ގަބޫލު ކުރެވުނީ އެއީ ތާރާ އެ ހާދިސާ އާމެދު ވިސްނާ ކަމެވެ. އޭނާގެ ޝައްކު ޔަގީންވީ އެވެ. ޔުކްތާ ވަގުތުން ތާރާގެ ފަހަތުން ދިޔައެވެ. ނަމަވެސް ތާރާ މަޑު ކުރުމެއް ނެތި ނިކުމެގެން ގޮސް ޓެކްސީ އަކަށް އަރައިގެން ދިޔައީއެވެ. ޔުކްތާ އަނބުރާ ވަންނަން އައި ވަގުތަކީ ކިޔާން ވެސް ދޮރު ހުޅުވާފައި ނިކުމެގެން ދިޔަ ވަގުތެވެ.\nޔުކްތާ ގޮސް އީކަން ގާތު އިށީނެވެ. އަދި މަޑުމަޑުން ބޮލުގައި ހިފަހައްޓާލިއެވެ. ދީމާ ހަދާނެ ގޮތެއް ނޭނގިގެން އެންމެފަހުން ކަމަކު ދާން ޖެހިގެނޭ ކިޔާފައި ދިޔައީ އެވެ.\nޖެހިގެން އައި ދުވަހު ކިޔާން ވެސް އަދި ތާރާ ވެސް އެކަކު އަނެކަކާ ދިމާއަށް އެއްޗެކޭ ނުބުނެއެވެ. ދަތުރު ދިޔުމުގެ ކަންތައް ހަމަޖެއްސީ ވެސް އެދުވަހު މެންދުރު ފަހެވެ. އެތާނގައި ވެސް ތާރާ އާއި ކިޔާން އެކްޓް ކުރަމުން ދިޔައީ އަނެކާ އެތާ ނެތް ފަދައިން ނެވެ. އޮޅުމަކުން ނަމަވެސް ހަތަރު ކަޅި ހަމަ ވެއްޖެނަމަ ވަގުތުން އަނެއްފަރާތަށް އެނބުރެއެވެ. އެމީހުން އުޅެމުން ދިޔަ ގޮތް އެންމެ ގާތުން ބަލަމުން ދިޔަ ޖައިލަމަށް މިކަން ވީ މަޖާ ކަމަކަށެވެ.\nދުރުން ނަމަވެސް އެ މަންޒަރު ބަލަމުން ދިޔަ ޔުކްތާ އަށާއި ސަމާ އަށް ކަމެއް ރޭ ކާލިއެވެ. އާއެކެވެ. ތާރާގެ ހިތުގެ ހާލަތެވެ.\nތާރާ ދަތުރު ގެންދާ ދަބަސް ޕެކް ކުރަން ހުއްޓައި ކޮޓަރި ދޮރުގައި މީހަކު ޓަކި ޖަހާ އަޑު އިވުނެވެ. އެ ދަތުރަކީ ރޭ ކުރަން ދާ ދަތުރެއް ކަމުން ތާރާ ދަބަހުގެ ކުޑަ ވަތްގަނޑަށް ދަތްއުނގުޅާ ބުރުސް ލުމަށް ފަހު ކޮޓަރި ދޮރު ހުޅުވިއެވެ. ދޮރު ދޮށުގައި ހުރީ މީހާ ފެނިފައި ތާރާ ދެލޯ ބޮޑު ކޮށްލިއެވެ. ގަބޫލު ނުކުރެވި ފައެވެ. ހިތް އަވަސް ވިއެވެ. ނުތަނަވަސް ވާގޮތް ވިއެވެ. ނަމަވެސް ދެވަނަ ސިކުންތުގައި އޭނާ އަވަސް އަވަހަށް ދޮރު ޖަހަން އުޅުނެވެ.\nއެހެން ނަމަވެސް ދޮރު ލެއްޕުމުގެ ކުރިން ކިޔާން ހުށިޔާރު ކަމާއެކު އެތެރެއަށް ދެމި ގަތެވެ.\nމި ޕަރޓް ވެސް ކިޔުންތެރީންނަށް ކަމުދިޔަ ޕަރޓް އަކަށް ވާނެ ކަމަށް އުންމީދު ކުރަން.\nMi part vx varah reethi masha Allah\nMi part ves vrh sali ❤❤❤❤❤\nMasha Allah keep it up sisooo❤❤❤❤\nAleyyyy thaaraa haadha deraeyyy😭😭😭❤❤❤\nKiyaan aa thaaraa ge zuvaabeh kiyaalan libuny dhw afteralong time but vrh dera vehyy😭😭😭😭😭❤❤❤\nI miss their Lovely fights😖😖😖😖😭😃❤❤\nKiyaan in thaaraa ge room gaa omg so curious😯😯😯❤❤❤❤❤❤❤❤😃😃😃\nWaiting for the next part ingeyyy sisoo ❤❤❤❤\nLove uuuuu ❤❤❤\nStay safe ❤❤❤❤\n❤❤❤Asluves Mi part varah ves Salhi\n🖤🖤🖤🖤🖤Take care shy\n❤❤❤Waiting for next\nThanks Maany ♥\nKiyaan aslu thaara dheke hama aslah ves lwbi veyy 😍 But sadly, he’s not accepting it himself 😣 Aaagh 😤 when will they both be together 😩 Please, thaa nd yaan gulhuvadhyy baaaa 🤗 Nd Mi part is truly awesome 🤙👌Much love 💜\nEy thaa, kon kamakaa tha hithuga jeheny???? Keeve tha abadh sad vany????! 😥😥😥😥 Alhe thaa thi haaluga Ulhey than balan aharen nah kulha dhaana eh noon.😖😖😖😖 Alhe thaa please tell me, Kyve tha thi rony 😔 Thaa yakah neygeytha ma dhera varne vareh 😭😭😭😭 Ooops 😅😅😅. Hithuga oiyy ethives bunevuny 😳 Thaa, I wanna tell ya something, Thaa furathama fenilumunves Mi hithah neygey ihusaaseh kuruvi 🙈 thaa you are so different form other girls 😲 Thaa yah takaa ma dheema ves dhookohlan thayyaarah mihury 😒 Yaan beynun islaahuvaan 😇 Ekam Mi hiyy bunany thaa yaa dhuruga hunnershey. Ekam dhenn nuvaane mikameh. I’m coming for you darling 😘 Wait for me thaa 😁 Hahaha hehe 🤣🤣🤣🤣 Lol 😂😂😂 storyy hama vrh habeysss 😉 can’t wait any longer for next episode 😃\nHehe. That was interesting.\nNext part v avahah kiyaalan libeyne ☺\nHadha dherqey dhw kiyaan thaaraamedhukantha kuragoi😧😧😧😧😧\nBut sisoo story is very very very nice ❤💙💚💜💕\nLuv u 💟💞💝💘💗💖💕💔💓💜💛💚💙❤\nWaiting for next part 😉😉😉😉😉\nStay safe 😷😷😷😷😷\nWow wow wow 😍😍😍😍😍\nކުރެހުން އެޅުނޭ ހިތުގެ އަޑީގައި 10\nއެހެނިހެން ދީނީ ލޯބި November 26, 2018\nހިތާމަ މަޖާ ލޯބި October 1, 2020\nވާލޯބި އެނގޭނަމަ… 19\nލޯބި November 23, 2016\nލޯބި June 8, 2016\nލޯބި March 11, 2017\nހިތް ރޮއްވާލަދިން ފަރިކަމޭ 2\nހިތާމަ ލޯބި July 27, 2016\nލޯބި May 1, 2014


Furahsaaraige mahsala eh gai3fuluhaku vazeefa in vaki koh ekehge magaamu dhahkohffi – Iru\nފުރަައްސާރައިގެ މައްސަލައެއްގައި3ފުލުހަކު ވަޒީފާއިން ވަކިކޮށް އެކެއްގެ މަޤާމުދަށްކޮށްފި\nއާންމުންގެ ބަޔަކަށް ފުރައްސާރަކުރި މައްސަލައެއްގައި ތިން ފުލުހަކު ވަޒީފާ އިން ވަކިކޮށް، އެކެއްގެ ރޭންކު ދަށްކޮށްފި އެވެ.\nސީޕީ ޙަމީދު ކުރެއްވި ޓުވީޓެއްގައި ވިދާޅުވީ މިހަތަރު ފުލުހުންނާއި މެދު ފިޔަވަޅު އަޅާފައި ވަނީ މިދިޔަ އަހަރުގެ އޯގަސްޓް މަހުގެ ފަސްވަނަ ދުވަހު ޢާއްމުންގެ މީހަކާއިމެދު މާރާމާރީ ހިންގި މައްސަލައެއްގައި ކަމަށެވެ. ފުލުހުންގެ ޑިސިޕްލިނަރީ ބޯޑުން އެމައްސަލަ ބެލުމަށްފަހު3ފުލުހުން ވަޒީފާއިން ވަކިކޮށް އެއްފުލުހެއްގެ މަޤާމު ދަށްކޮށްފައވިވާކަމަށެވެ.\nސީޕީގެ ޓުވީޓުގައި ވަނީ މިއީ ފުލުހުންގެ މުއައްސަސާ އިސްލާޙުކުރުމަށް ކުރަމުންދާ މަސައްކަތްތުގެ ތެރެއިން ބައެއްކަމަށެވެ. އަދި ފުލުހުންގެ މުއައްސަސާ އިސްލާޙުކުރުމަކީ ކުރެވޭނެކަމެއްކަމަށް ޤަބޫލުކުރައްވާކަމަށާއި އެއިދާރާ އިސްލާޙުކުރެވުމަށް ޚިޔާރުކުރަން ޖެހެނީ ތަހުޒީބުކަމާއި ރީތި އަޚުލާގު ގެތެރެއިންކަމަށް ސީޕީ ވަނީ ވިދާޅުވެފައެވެ. އަދި ދަށްކޮށްލުމާއި މަލާމާތްކުރުމަކީ ބޭކާރު ބޭނުން ނެތްކަމެއްގެ ގޮތުގައި ސީޕީ ޙަމީދު ފާހަގަކުރެއްވިއެވެ.\nރައްޔިތުންގެ މަޖިލީހުގެ އިއްޔެގެ ޖަލްސާގައި ފުލުހުންގެ ޚިދުމަތުގެ ބިލްގެ ބަހުސްގައި އެމްޑީޕީގެ ބައެއް މެމްބަރުން ވަނީ ފުލުހުންގެ އަޚުލާގީ މިންގަނޑާއި ފުލުހުންގެ ތައުލީމީ ފެންވަރާ މެދު ވާހަކަ ދައްކަވައިފަ އެވެ.\nބައެއް މެމްބަރުން ވިދާޅުވި ގޮތުގައި، ފުލުހުންނަކީ އެއްވެސް އަޚުލާގެއް ނެތް ބައެކެވެ. ފުލުހުންގެ ވަޒީފާ ދިނުމުގައި، ރަނގަޅު ތައުލީމީ މިންގަނޑަކަށް ވެސް ނުބަލަ އެވެ.\nއެ ވާހަކަތަކަށް އިޝާރާތް ކުރައްވައި ސީޕީ ހަމީދުގެ ޓުވީޓުގައި ވިދާޅުވީ، ފުލުހުންގެ ވަޒީފާގައި ކުރަންޖެހޭ ގިނަ ކަންކަމަކީ ތައުލީމަށް ވުރެ ބޮޑަށް ވަޒީފާގެ މައިދާނާއި ތަމްރީނުތަކުގައި ދަސްވާ ކަންކަން ކަމަށެވެ. މިއީ އެހެން ގައުމުތަކުގައި ވެސް ގަބޫލުކުރާ ހަގީގަތެއް ކަމަށް އޭނާ ވިދާޅުވި އެވެ.\nސީޕީ ވިދާޅުވި ގޮތުގައި، ފުލުހުންނަށް ވަޒީފާ ދިނުމުގައި ތައުލީމީ ފެންވަރަށް އިސްކަން ދެނީ ދެވަނަ ކަމެއްގެ ގޮތުގަ އެވެ.\nނަމަވެސް، ފުލުހުންގެ ތެރެއިން 34 ޕަސެންޓު މީހުންނަކީ މަތީ ސާނަވީ ނިންމާފައިވާ މީހުން ކަން ސީޕީ ހަމީދު ފާހަގަކުރެއްވި އެވެ. އަދި 220 ފުލުހަކު ވަނީ ޕޯޯސްޓް ގްރެޖުއޭޓް ޑިގްރީ ހާސިލް ކޮށްފައި ކަމަށް ވިދާޅުވި އެވެ.\nފުލުހުންގެ އަޚުލާގީ މިންގަނޑާއި ތައުލީމީ ފެންވަރާ މެދު ސުވާލު އުފައްދާފައިވާއިރު، ބައެއް ފުލުހުންގެ އަމަލުތަކުގެ ސަބަބުން ފުލުހުންގެ މުއަައްސަސާގެ ހައިބަތު ގެއްލި ފުލުހުންނަށް ކުރާ އިތުބާރާ މެދު ވަނީ ސުވާލު އުފެދިފަ އެވެ.


މޯލްޑިވްސް އިމިގްރޭޝަނުގެ ޚިދުމަތް ހއ. އަތޮޅުގައި ފައްޓަވައި ދެއްވައިފި\nމޯލްޑިވްސް އިމިގްރޭޝަން ޚިދުމަތް ހއ. އަތޮޅުގައި ފައްޓަވައި ދެއްވައިފިއެވެ. މި ޚިދުމަތް ފައްޓަވައި ދެއްވީ ކޮންޓްރޯލަރ ޖެނެރަލް އޮފް އިމިގްރޭޝަން އަލްފާޟިލް މުޙައްމަދު އަޙުމަދު ޙުސައިންއެވެ. މި ޚިދުމަތް ފެއްޓެވުމުގެ ގޮތުން ދިއްދޫގައި ބޭއްވުނު ޖަލްސާ ޝަރަފްވެރި ކޮށްދެއްވީ އަތޮޅު ކައުންސިލްގެ ރައީސް އަލްފާޟިލް ޢަބްދުﷲ ޙުސައިނެވެ. މިޖަލްސާގައި މޯލްޑިވްސް އިމިގްރޭޝަނުގެ އިސްވެރިންނާއި އަތޮޅު ކައުންސިލްގެ މެމްބަރުންނާއި މުވައްޒަފުންނާއި ދިއްދޫގައި ހުންނަ ސަރުކާރު އޮފިސްތަކުގެ ވެރިންނާއި ދިއްދޫގެ ބައެއް އިއްޒަތްތެރިން ބައިވެ ވަޑައިގެންނެވިއެވެ.\nމި ޖަލްސާގައި ޕާސްޕޯޓް ޚިދުމަތް ފައްޓަވައި ދެއްވުމުގެ ގޮތުން ދެބޭފުޅަކާ ޕާސްޕޯރޓް ހަވާލުކޮށްދެއްވީ ކޮންޓްރޯލަރ ޖެނެރަލް އޮފް އިމިގްރޭޝަން އަލްފާޟިލް މުޙައްމަދު އަޙުމަދު ޙުސައިނެވެ. މި އަދު ފެށިގެންދިޔަ މި ޚިދުމަތުގެ ސަބަބުން ހއ. އަތޮޅު ރައްޔިތުންއެހެން އަތޮޅަކަށް ނުގޮސް އަތޮޅުން ޕާސްޕޯޓް ލިބޭނެ މަގުފަހިވެގެން ދިޔައީއެވެ. މިއީ ވަރަށްވެސް ތާރީޚީ އުފާވެރި ދުވަހެކެވެ.\nމި ޖަލްސާގައި ވާހަކަފުޅު ދައްކަވަމުން ކޮންޓްރޯލަރ ޖެނެރަލް އޮފް އިމިގްރޭޝަން އަލްފާޟިލް މުޙައްމަދު އަޙުމަދު ޙުސައިން ވިދާޅުވީ މިއަދަކީ ހއ. އަތޮޅު ރައްޔިތުންނަށްޓަކައި އަތޮޅު ކައުންސިލުން 2014 ވަނަ އަހަރުން ފެށިގެން މެދު ނުކެނޑި ކުރެއްވި މަސައްކަތުގެ ނަތީޖާ ލިބުނު ދުވަހެވެ. ކައުންސިލަކުން މިހާގިނަ ދުވަހު މި މަސައްކަތުގައި ދެމިހުރުމަކީ ވަރަށް ފާހަގަކޮށްލެވޭ ކަމެކެވެ. އެހެންކަމުން އަތޮޅު ކައުންސިލަށް ޝުކުރު އަދާކުރެއްވިއެވެ. އެމަނިކުފާނުގެ ވާހަކަފުޅުގައި މޯލްޑިވްސް އިމިގްރޭޝަންގެ އަމާޒަކީ ރައްޔިތުންނަށް ފަސޭހަވާގޮތަށް ވީހާވެސް ކައިރިން ޚިދުމަތް ދިނުންކަމަށެވެ.\nމި ޖަލްސާގައި ވާހަކަފުޅު ދައްކަމުން އަތޮޅު ކައުންސިލްގެ ރައީސް އަލްފާޟިލް ޢަބްދުﷲ ޙުސައިން ވިދާޅުވީ ހއ. އަތޮޅުން ޕާސްޕޯރޓްގެ ޚިދުމަތް ފެއްޓެވުމަށްޓަކައި އަތޮޅު ކައުންސިލްގެ2ވަނަ ދައުރުގައި ފެށުނު މިމަސައްކަތަކީ އަތޮޅު ރައްޔިތުން އަތޮޅުގައި ތިއްބަވައިގެން ޚިދުމަތް ފޯރުކޮށް ދެއްވުމަށް ކުރެވެމުންދިޔަ މަސައްކަތުގެ ނަތީޖާކަމަށެވެ. އަދި އެކަމުގެ ފޮނިމީރުކަމެވެ. އެހެންކަމުން މި ޚިދުމަތް ފެށުމަށްޓަކައި2ވަނަ ދައުރުގެ މެމްބަރުން ކުރެއްވި މަސައްކަތްތައް ޚާއްސަގޮތެއްގައި ފާހަގަކުރައްވާ އެ މެމްބަރުންނަށާއި އަދި މި ދައުރުގެ މެމްބަރުންނަށާއި ކައުންސިލްގެ އިދާރީ މުވައްޒަފުންނަށް ޝުކުރު އަދާކުރެއްވިއެވެ. އަދި މި ޚިދުމަތް މިއަދު ފެށުމުގެ އަސްލަކީ ރާއްޖޭގެ އިއްޒަތްތެރި ރައީސުލްޖުމްހޫރިއްޔާ ކަމަށާއި އެހެންކަމުން ރައީސުލްޖުމްހޫރިއްޔާ އަލްފާޟިލް އިބްރާހީމް މުހައްމަދު ޞާލިހަށް އަތޮޅު ރައްޔިތުންގެ ނަމުގައި ޝުކުރު އަދާކުރެއްވިއެވެ.\nދިވެހި ޕާސްޕޯރޓް ނެގުމަށްޓަކައި މީގެ ކުރިން އެހެން އަތޮޅަކަށް ދަތުރުކޮށް ކަނޑުމަތީގައި ހޭދަކުރަންޖެހޭ ވަގުތު އިތުރުވެ ރައްޔިތުން އުފުލި ތަކުލީފަށް މިއަދު މިވަނީ ނިމުންއައިސްފައެވެ. އަތޮޅު ކައުންސިލްގެ އަމާޒަކީ ރައްޔިތުންނާ ގުޅުންހުރި މިފަދަ ޚިދުމަތްތައް އަތޮޅަށް ތަޢާރަފުކޮށް އަތޮޅުން އެ ޚިދުމަތް ލިބޭނެމަގު ފަހިކޮށް ދިނުމެވެ. މީގެކުރިން މި އިދާރާއިން ބަލައިގަންނަމުންދިޔަ ޕާސްޕޯޓަށް އެދޭފޯމް މިއަދުން ފެށިގެން ދެން ބަލައިގަންނާނީ މޯލްޑިވްސް އިމިގްރޭޝަން ދިއްދޫ ބްރާންޗުންނެވެ. މިތަން ހުންނަނީ އަތޮޅު ގޭގެ ގޯތިތެރޭގައެވެ.\n← ތިންވަނަ ދައުރުގެ 106 ވަނަ ބައްދަލުވުން\nއިމިގްރޭޝަނުގެ ޚިދުމަތް ހއ. އަތޮޅުގައި ފެށުން →


Raajjeyge Bodu Sarahahdhakah White Alert Nerefi\n3 މަސް,5ދުވަސް, 23 ގަޑި, 14 މިނެޓް, 8 ސިކުންތު ކުރިން 1300މަރިޔަމް އިސްއާދާ\nރާއްޖޭގެ ބޮޑު ސަރަހައްދަކަށް މޫސުމާއި ބެހޭ ގައުމީ އިދާރާއިން ވައިޓް އެލާޓް ނެރެފި އެވެ.\nމެޓް އޮފީހުން ވައިޓް އެލާޓް ނެރެފައިވަނީ ހއ.އަތޮޅުން ފެށިގެން ލ.އަތޮޅާއި ދެމެދުގެ ސަރަހައްދަށެވެ. ވައިޓް އެލާޓް ނެރެފައިވަނީ މިއަދު ހެނދުނު 07:00 އިން ފެށިގެން މެންދުރު 13:00 އަށެވެ. މި ވަގުތުގައި މިސަރަހައްދަށް ބޯކޮށް ވާރޭ ވެހުމާއެކު ގުރުރުން އެކަށީގެންވާ ކަމަށް މެޓް އޮފީހުން މައުލޫމާތު ދެއެވެ.\nމެޓް އޮފީހުން މޫސުމާ ގުޅޭ އެލާޓް ނެރެނީ ހަތަރު ލެވެލްއަކަށެވެ. އެއީ ވައިޓް އެލާޓް، ޔެލޯ އެލާޓް، ރެޑް އެލާޓް އަދި ގްރީން އެލާޓް އެވެ.\nވައިޓް އެލާޓަކީ މޫސުން ގޯސްވުމުގެ ސަބަބުން ނުރައްކަލެއް ކުރިމަތިނުވި ކަމުގައި ވިޔަސް، މޫސުން ގޯސްވާކަން އެންގުމުގެ ގޮތުން ނެރޭ އެލާޓެކެވެ. ޔެލޯ އެލާޓް އަކީ މޫސުން ގޯސްވުމުގެ ސަބަބުން ގެއްލުމެއް ވެދާނެކަމަށް ތައްޔާރުވުމަށް ލަފާދީ ނެރޭ އެލާޓެކެވެ.\nޔެލޯ އެލާޓް ނެރެފައިވަނިކޮށް ކަނޑުދަތުރު ކުރުމަކީ ރަނގަޅު ކަމެއް ނޫނެވެ. ރެޑް އެލާޓް ނެރުމާއެކު އެ ސަރަހައްދަކުން ވީ އެންމެ އަވަހަކަށް ރައްކާތެރި ސަރަހައްދުތަކަށް މީހުން ގެންދަން ޖެހެއެވެ. އަދި ރެޑް އެލާޓް ނެރެފައި އޮއްވައި ކަނޑު ދަތުރު ކުރުމަކީ މަނާ ކަމެކެވެ. ގްރީން އެލާޓަކީ މޫސުން ރަނގަޅުވުމުން ކުރިން ނެރުނު އެހެން އެލާޓްތައް ކެންސަލް ކުރަން ނެރޭ އެލާޓެކެވެ.\n11 މިނެޓް ކުރިން40\n24 މިނެޓް ކުރިން 39 0\n53 މިނެޓް ކުރިން 31 0


Anushka vihaifi, edhenee dhareege photo nunagan - Hama.mv\n13 ޖެނުއަރީ 2021 | 15:49\nއަނުޝްކާ އާއި އޭނާގެ ފިރިމީހާ ވިރާތު\nބުދަ , 13 ޖެނުއަރީ 2021 | 15:49\nއިންޑިއާގެ މަޝްހޫރު ކްރިކެޓު ކުޅުންތެރިޔާ ވިރާތު ކޯލީގެ ދަރިއަކަށް ބަލިވެ އިނދެ ބޮލީވުޑް ބަތަލާ އަނުޝްކާ ޝަރުމާ ވިހެއުމާއިއެކު ދަރީގެ ފޮޓޯ ނުނެގުމަށް ޕަޕަރާޒީގެ ފަރާތުން އެ ދެމަފިރިން އެދެފި އެވެ.\nއަނުޝްކާ ވިހެއީ މިދިޔަ ހޯމަ ދުވަހު އެވެ. ބޮލީވުޑް ތަރިންގެ ދިރިއުޅުމުގެ ކަންކަމަށް ފާރަލައި ފޮޓޯ ނަގަން އިންޑިއާގައި ޕަޕަރާޒީން ހަރަކާތްތެރިވެ އެވެ. އަނުޝްކާ އާއި ވިރާތަކީ އިންޑިއާގެ ޖޯޑުންގެ ތެރެއިން މީޑިއާގެ އެންމެ ބޮޑު ސަމާލުކަމެއް ހުއްޓިފައިވާ އެއް ޖޯޑެވެ. އެހެންކަމުން ޕަޕަރާޒީން މިހާރު ތިބީ މި ދެ ތަރިންގެ ދަރީގެ ފޮޓޯއެއް މީޑިއާ މެދުވެރިކޮށް ގެނަސްދިނުމަށް ފާރަލާށެވެ.\nމުމްބާއީގެ ހޮސްޕިޓަލެއްގައި އަނުޝްކާ ވިހެއީ އަންހެން ކުއްޖެކެވެ. އަނުޝްކާ ވިހެއުމާއިއެކު ވިރާތު މީޑިއާއަށް ދިން އިންޓަވިއުއެއްގައި ބުނީ އާންމުންނާއި މީޑިއާތަކުން އަދި ސޯޝަލް މީޑިއާގައިވެސް އެ ދެ ތަރިންނަށް ލިބެމުންދާ ސަޕޯޓަށް ޝުކުރު އަދާކުރާ ކަމަށެވެ. އެހެންނަމަވެސް ހުރިހާ އެންމެންގެ ފަރާތުން އަދި ހާއްސަކޮށް ޕަޕަރާޒީގެ ފަރާތުން އެންމެ ބޮޑަށް އެދޭ ކަމަކީ ދަރީގެ ފޮޓޯ ނުނެގުމަށް ކަމަށް ވިރާތު ބުންޏެވެ.\nއޭނާ ބުނި ގޮތުގައި ދަރިފުޅު އެހާ ކުޑައިރު ނަގާ ފޮޓޯތައް ސޯޝަލް މީޑިއާގެ އެކި ވަސީލަތްތައް މެދުވެރިކޮށް ވައިރަލް ކުރުވަން އަދި ބޭނުމެއް ނޫނެވެ. ބައެއް މީޑިއާ ރިޕޯޓުތައް ބުނާ ގޮތުން އަނުޝްކާ އާއި ވިރާތު އެމީހުންގެ ދަރިފުޅު އާންމުންނަށް ދައްކާނީ ހާއްސަ މެގަޒިންއެއް މެދުވެރިކޮށެވެ. އެހެންނަމަވެސް މި މައުލޫމާތު ކަށަވަރެއް ނޫނެވެ.\nވިރާތަކީ އިންޑިއާގައި އެންމެ ބޮޑު ފޭން ބޭސްއެއް އޮންނަ އެއް ޕަބްލިކް ފިގާ އެވެ. އަނުޝްކާއާއި އޭނާ ކައިވެނި ކުރުމާއެކު ދެތަރިންގެ ފޭން ބޭސްވެސް ވަނީ ބޮޑު ތަނުން އިތުރުވެފަ އެވެ.\nބޮލީވުޑް އަނުޝްކާ ޝަރްމާ ވިރާތް ކޯލީ މުނިފޫހިފިލުވުން


America in Raajje ah gina adhadhehge sihhee saamaanu hadhiyaakohfi – Iru\nޝާޝާ·4ޖޫން 2021\nކޮވިޑް-19 އިން އަރައިގަތުމަށް ރާއްޖެއިން ކުރާ މަސައްކަތްތަކުގައި އެހީތެރިވުމުގެ ގޮތުން އެމެރިކާއިން 1.9 މިލިޔަނަށްވުރެ ގިނަ ރުފިޔާގެ ސިއްޙީ ސާމާނުރާއްޖެއަށް ހަދިޔާކޮށްފިއެވެ.\nމިއަދު ފޮރިން މިނިސްޓްރީގައި ވަރޗުއަލްކޮށް ބޭއްވި ރަސްމިއްޔާތެއްގައި މިތަކެތި ވަނީ ރާއްޖެއާ ރަމްޒީކޮށް ހަލާވާލުކޮށްފައެވެ.\nޔޫއެސްއެއިޑް މެދުވެރިކޮށް އެމެރިކާ ސަރުކާރުން ރާއްޖެއަށް ހަދިޔާކުރި 124،671 ޔޫއެސްޑޮލަރު ނުވަތަ 1922426.82 (އެއްމިލިޔަން ނުވަސަތޭކަ ސައުވީސްހާސް ހަތަރުސަތޭކަ ސައްބީސް ރުފިޔާ)ގެ ސާމާނުގެ ތެރޭގައި 184,000 ޕީޕީއީއާއި 600 ޕަލްސް އޮކްސިމީޓަރު ހިމެނެއެވެ.\nމިތަކެތި ހަވާލުކުރުމަށް ބޭއްވި ރަސްމިއްޔާތުގައި ފޮރިން ސެކްރެޓަރީ އަބްދުލްޤަފޫރު މުޙައްމަދު ވިދާޅުވީ ރާއްޖެއަށް ދިމާވާ ކޮންމެ ދަތި ދަނޑިވަޅެއްގައިވެސް އެމެރިކާއިން ގާތް އެކުވެރި ޤައުމެއްގެ ހައިސިއްޔަތުން އެހީތެރިކަން ފޯރުކޮށްދިނުމުގައި ނަމޫނާ ދައްކާކަމަށެވެ. އަދި މިއަދު ހަދިޔާކުރި ތަކެތީގެ ސަބަބުން ރާއްޖޭގައި ކޮވިޑް-19ގެ ނުރައްކާ ކުޑަކުރުމަށް މަސައްކަތްކުރާ ސިއްޙީ ދާއިރާގެ ބޭފުޅުންނާއި ފްރޮންޓްލައިންގައި ހަރާކާތްތެރިވާ ފަރާތްތަކުގެ ރައްކާތެރިކަން ކަށަވަރުކުރެވޭނެކަމަށް ފޮރިން މިނިސްޓްރީން ވިދާޅުވިއެވެ.\nމީގެ އިތުރުން އެމެރިކާއިން ކޮވިޑް ވެކްސިން ފޯރުކޮށްދޭ ފުރަތަމަ ޤައުމުތަކުގެ ލިސްޓުގައި ރާއްޖެ ހިމަނައި އެކަން ޢިއުލާންކުރެއްވިކަމަށްޓަކައި އެމެރިކާގެ ސެކެޓްރީ އޮފް ސްޓޭޓް އެންތަނީ ބްލިންކެންއާ، އެޤައުމުގެ ސަރުކާރަށް ފޮރިން ސެކްރެޓަރީ ޝުކުރު އަދާކުރެއްވިއެވެ.\nމި ރަސްމިއްޔާތުގައި އެމެރިކާގެ މިޝަން އޮފްދަ އެމްބަސީގެ ޑެޕިއުޓީ ޗީފް މާޓިން ކެލޭ ވިދާޅުވީ އެމެރިކާއާ ރާއްޖެއާ ދެމެދުއޮތް ގާތް ގުޅުން ބަދަހިކުރުމާއެކު ކުރިއަށް އޮތްތަނުގައިވެސް ގުޅިގެން މަސައްކަތްކުރާނެ ކަމަށެވެ. އަދި ޔޫއެސް އެއިޑްގެ މިޝަން ޑައިރެކްޓަރވެސް ވަނީ ރާއްޖެއާއެކު އޮންނަ ގުޅުން އިތުރަށް ބަދަހިކޮށް އެހީތެރިކަން ފޯރުކޮށްދިނުމުގައި ދެމިތިބޭނެކަމަށް ވިދާޅުވެފައެވެ.


South Police Divisionge au Commander Councillaa bahdhalukurahvaifi\n31 ޖެނުއަރީ 20183years ago\nސައުތު ޕޮލިސް ޑިވިޝަންގެ އައު ކޮމާންޑަރު އަޙްމަދު ސާމީ، އެ މަގާމަށް ހަމަޖެހުމާއި ގުޅިގެން ތައާރަފްވެ ގުޅުންބަދަހި ކުރުމުގެ ގޮތުން އައްޑޫސިޓީ ކައުންސިލާ މިއަދު ބައްދަލުކުރައްވައިފިއެވެ.\nމިބައްދަލުވުމުގައި ވާހަކަފުޅު ދައްކަވަމުން، އައްޑޫސިޓީ ކައުންސިލުން ފުލުހުންނަށް ވަރަށް ބޮޑަށް އެއްބާރުލުން ދެއްވާކަން އައު ކޮމާންޑަރު ފާހަގަކުރެއްވިއެވެ. އެންމެ އިސްކަމެއް ދެއްވާނީ ޤާނޫނީ ގޮތުން ކުރައްވަން ޖެހޭ މަސައްކަތްތައް ފުރިހަމަ ގޮތެއްގައި އަދާކުރައްވަން ކަމަށާއި، އައްޑޫ އަދި ފުވައްމަލަކު ސިޓީ ހިމެނޭ ގޮތަށް ކުށް މަދުކުރުމަށާއި އަމާން މުޖުތަމަޢެއް ގާއިމުކުރުމަށް މަސައްކަތްކުރައްވާނެ ކަމަށް ވިދާޅުވިއެވެ. އެގޮތުން މިހާރު ފުލުހުން ތަރުތީބު ކުރެވިފައިވާ ގޮތަށް ބަދަލުތަކެއްގެނެސް ކޮންމެ ޑިއުޓީ ގަޑިއެއްގައި އުޅޭ ފުލުހުންގެ އަދަދު އިތުރު ކޮށްފައިވާ ކަމުގައި ވިދާޅުވިއެވެ.\nއައްޑޫގައި އެކްސިޑެންޓްތައް ދިމާވާ ނިސްބަތް ގިނަކަން ފާހަގަ ކުރެވޭ ކަމަށާއި، އިސްކަމެއްގެ ގޮތުގައި އެކަން ދެކި ނުރައްކާތެރި އެކްސިޑެންޓްތައް މެދުވެރިވުން ހައްލުކުރުމަށް ފިޔަވަޅުތަކެއް އަޅުއްވާނެ ކަމަށްވެސް ވިދާޅުވިއެވެ.\nމި ބައްދަލުވުމުގައި، މޭޔަރ ވިދާޅުވީ، ފުލުހުންނާއެކު ވަރަށް ގާތްގުޅުމެއް މިހާތަނަށްވެސް ކައުންސިލުން ބޭއްވި ކަމަށާއި މިސިޓީ އަކީ އަމާންތަނަކަށް ހެދުމަށް ފުލުހުން ކުރައްވާ މަސައްކަތްތަކުގައި ފުރިހަމަ އެއްބާރުލުން ދެއްވާނެ ކަމުގައެވެ. އައްޑޫގައި މިހާރު ކަންކަން ހުރި ގޮތް ކައުންސިލުން ވަނީ އައު ކޮމާންޑަރަށް އޮޅުންފިލުވާ ދެއްވާފައެވެ.\nމިބައްދަލުވުމުގައި ސިޓީ ކޮމާންޑަރު ޖަމްޝީދު ޢަލީ ބައިވެރިވެލެއްވިއެވެ. ދެކުނު ޑިވިޝަން ކޮމާންޑަރަކަށް ސާމީ އައްޔަންކުރެވި، އައްޑޫއަށް ވަޑައިގަތީ ފާއިތުވި އަހަރު ޑިސެމްބަރު މަހުގައެވެ. އޭގެ ކުރިން އެބޭފުޅާ ހުންނެވީ އުތުރުގެ ޑިވިޝަން ކޮމާންޑަރުގެ މަޤާމުގައެވެ.


Yameen Bandhun dhookohlan kuri hukum ves PG in Supreme courtgai...\nޔާމީން ބަންދުން ދޫކޮށްލަން ކުރި ހުކުމް ވެސް ޕީޖީއިން ސުޕްރީމްކޯޓުގައި އިސްތިއުނާފު ކޮށްފި\nމި މައްސަލައިގެ އިސްތިއުނާފުގެ ޝަރީއަތް ބާއްވާނެ ދުވަހެއް ސުޕްރީމް ކޯޓުން އަދި ތާވަލް ކޮށްފައެއް ނުވޭ\nކ. މާލެ 16 މެއި 2019 | ބުރާސްފަތި 10:24 2,473\nކުރީގެ ރައީސް އަބްދުﷲ ޔާމީން ބަންދުން ދޫކޮށްލަން ކުރި ހުކުމް ވެސް ޕްރޮސެކިއުޓަރ ޖެނެރަލްގެ އޮފީސް (ޕީޖީއިން) ސުޕްރީމްކޯޓުގައި އިސްތިއުނާފު ކޮށްފިއެވެ.\nޔާމީން ބަންދުގައި ބަހައްޓަން ކްރިމިނަލް ކޯޓުން ނެރުނު އަމުރުގެ އިސްތިއުނާފުގެ މައްސަލައިގައި އެމަނިކުފާނު ބަންދުގައި ބެހެއްޓެން ނެތް ކަމަށް ހައި ކޯޓުން ބެންޗު ބަދަލުކުރުމަށް ފަހު ހުކުމް ކޮށްފައިވަނީ މިދިޔަ މާޗް މަހުގެ 28 ވަނަ ދުވަހުއެވެ.\nމަނީލޯންޑަރިންގެ މައްސަލައެއްގައި ތުހުމަތު ކުރެވިގެން ޝަރީއަތަށް ނުފޫޒުފޯރުވާނެ ކަމަށް ބެލެވި، ޝަރީއަތް ނިމެންދެން ރައީސް ޔާމީން ހައްޔަރުކޮށް ފެބްރުއަރީ 18 ވަނަ ދުވަހު ޖަލަށް ލިއެވެ. އޭގެ ފަހުން ބަލިހާލަތު ހުރި ގޮތުން ޑޮކްޓަރު ދެއްވާފައިވާ ލަފަޔާ އެއްގޮތަށް ވަކި ޝަރުތުތަކާ އެކު ގޭބަންދަށް މާޗް މަހުގެ 13 ވަނަ ދުވަހު ބަދަލު ކުރިއެވެ. ބަންދުން ދޫކޮށްލުމަށް ހައިކޯޓުން ހުކުމް ކުރީ ގޭ ބަންދުގައި އެމަނިކުފާނު ހުންނަވަނި ކޮންނެވެ.\nޔާމީންގެ މައްޗަށް ދައުވާ އުފުލީ، މޯލްޑިވްސް މާކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ)ގެ ބޮޑު ޚިޔާނާތުގެ ފައިސާ އިން އަމިއްލަފުޅު އެކައުންޓަށް ޖަމާކޮށް ފައިސާ ލޯންޑަކުރި މައްސަލައިގައެވެ. އެ މަނިކުފާނުގެ އެކައުންޓަށް އެސްއޯއެފް އިން އެއް މިލިއަން ޑޮލަރު ޖަމާކޮށްފައިވާ އިރު އޭސީސީގެ ބެލުމުގެ ދަށަށް އެ ފައިސާ ގެންދިއުމަށް ހުޅުވި އެސްކްރޯ އެކައުންޓަށް އެމަނިކުފާނު ޖަމާކޮށްފައި ވަނީ އެ ފައިސާ ނޫން ކަމަށް ޚުދު އެމަނިކުފާނު ވަނީ އެއްބަސްވެވަޑައިގެންފައެވެ. އެ މަނިކުފާނު ވިދާޅުވެފައި ވަނީ އެ އެކައުންޓަށް ޖަމާކުރެއްވީ އެމަނިކުފާނުގެ ވެރިކަމުގައި ޓުއަރިޒަމް މިނިސްޓަރަކަށް ހުންނެވި މޫސާ ޒަމީރުގެ އަތުން އެމަނިކުފާނު ބައްލަވައިގެންނެވި އެއް މިލިއަން ޑޮލަރު ކަމަށެވެ.\nއެމައްސަލައިގެ ޝަރީއަތުގެ ދެ އަޑުއެހުމެއް މިހާތަނަށް ކްރިމިނަލް ކޯޓުގައި ވަނީ ބާއްވާފައެވެ. ޕީޖީއިން ވަނީ ރައީސް ޔާމީންގެ އެކައުންޓްތައް ފްރީޒް ކުރި މައްސަލައިގައި ހައިކޯޓުން ކުރި ހުކުމް ވެސް ސުޕްރީމް ކޯޓުގައި އިސްތިއުނާފު ކޮށްފައެެވެ. އެމައްސަލައިގެ އިސްތިއުނާފުގެ ޝަރީއަތް ބުރާސްފަތި ދުވަހަށް ވަނީ ތާވަލް ކޮށްފައެވެ. ޔާމީން ބަންދުން ދޫކޮށްލަން ކުރި ހުކުމްގެ އިސްތިއުނާފުގެ ޝަރީއަތް ބާއްވާނެ ދުވަހެއް ސުޕްރީމް ކޯޓުން އަދި ތާވަލް ކޮށްފައެއް ނުވެެއެވެ.


BREAKING NEWS: Iran Ah Flight Eh Vehtihje - Vaguthu\nއީރާނުގެ ވެރިރަށް ތެހެރާންގެ ހުޅަނގުގައި އޮންނަ ކަރަޖް އެއާޕޯޓް ކައިރިއަށް ކާގޯ ފްލައިޓެއް ވެއްޓިއްޖެއެވެ.\nއީރާންގެ މީޑިއާ ރިޕޯޓްތައް ބުނާ ގޮތުގައި ވެއްޓިފައި ވަނީ ބޮއިން 707 ގެ ކާގޯ ފްލައިޓެކެވެ. ފްލައިޓް ވެއްޓުނު އިރު ފްލައިޓްގައި ދިހަ މީހުން ތިއްބެއެވެ. އޭގެ އިތުރުން ގިނަ އަދަދެއްގެ މުދާ ވެސް ފްލައިޓްގައި ހުއްޓެވެ. ފްލައިޓް ވެއްޓުނު ހާދިސާގައި ފްލައިޓްގައި ތިބި އެންމެން މެރުވި ކަމެއް އަދި ރަސްމީ އިދާރާއަކުން ކަށަވަރު ކޮށެއް ނުދެއެވެ.\nފްލައިޓް ވެއްޓުނީ ކިރްގިސްތާންގެ ބިޝެކްކް އިން ނައްޓާލައިގެން އީރާނުގެ ކަރަޖް އެއާޕޯޓް ގައި ޖައްސަން އުޅުމުގެ ތެރޭގައެވެ.\nމިހާތަނަށް ބެލެވިފައިވާ ގޮތުގައި ފްލައިޓް ވެއްޓުނީ މޫސުން ގޯސްވުމުގެ ސަބަބުން ރަންވޭ ނުފެނިގެންނެވެ. ނަމަވެސް އެކަން ކަށަވަރު ވާނީ އަދި އިތުރަށް ތަޙްޤީޤު ކުރިއަށް ގެންގޮސްގެންނެވެ.\nވެއްޓުނު ފްލައިޓަކީ ކޮން ގައުމަކަށް ނިސްބަތްވާ ކޮން ކުންފުންޏެއްގެ ފްލައިޓެއްކަން އަދި މީޑިއާތަކުން ކަށަވަރު ކޮށްދީފައެއް ނުވެއެވެ.\n?منابع خبری به فارس گفتند این هواپیمای باری متعلق به نیروی هوایی ارتش و حامل محموله گوشت از قرقیزستان بوده/یکی از مسئولان سازمان هواپیمایی کشوری: بررسی دلایل قطعی وقوع سانحه هواپیماهای نظامی در کمیته بررسی سانحه همان نهاد نظامی انجام می‌شود. pic.twitter.com/L0Hifo8eyf\nއީރާނަކީ ވައިގެ ދަތުރުފަތުރުގެ ހާދިސާތައް ހިނގުން ގިނަ ގައުމެކެވެ. މިދިޔަ އަހަރު ފެބްރުއަރީ މަހު އެގައުމުގައި ފްލައިޓެއް ވެއްޓި 65 މީހުން މަރުވިއެވެ. 2014 ވަނަ އަހަރު ފްލައިޓެއް ވެއްޓި 40 މީހުން ވެސް މަރުވެފައި ވެއެވެ.